
Vážení a milí čitatelia, 

január bol na slovenskej politickej scéne mesiacom viac než búrlivým. Dôvod? Azda 
najväčší balík peňazí, aký by mohlo Slovensko získať predajom štátneho majetku. 
Samozrejme, to nikoho nenecháva „chladným", najmä politikov. Vo vzduchu je cítiť 
peniaze a plyn... Prečo to však spomínam? Nech sa na mňa kompetentní nehnevajú, 
ale nielen ja nadobúdam dojem, že privatizácia odsúva do úzadia množstvo rovnako 
dôležitých problémov. Ako príklad môže poslúžiť informatizácia spoločnosti v SR. 
Rozvoj informačnej spoločnosti sa stal politickým programom všetkých ekonomicky 
vyspelých krajín a zoskupení (USA, EÚ, OECD). Mnohí pokrčia ramenami, veď o čo 
vlastne ide? Ide o veľa - ide o to, či budeme v médiách spomínanou montážnou 
dielňou západu, a teda v podstate lacnou pracovnou silou, s neefektívne pracujúcou 
štátnou správou šikanujúcou bežných občanov, so štátom s netransparentnými tokmi 
peňazí a nízkou produktivitou práce. Informačné a komunikačné technológie sú pri 
správnom nasadení nástrojom a stimulom pre ekonomický a sociálny rozvoj. Ako je 
uvedené v dokumente „Politika informatizácie spoločnosti v SR", informačné techno- 
lógie umožňujú zefektívniť podnikateľské procesy znižovaním nákladov obchodných 
transakcií, otvárať nové podnikateľské možnosti na svetových trhoch aj pre malé a 
stredné podniky prostredníctvom širokého a lacného prístupu k informáciám, rýchlo 
inovovať typy vyrábaných výrobkov a služieb a zvyšovať podiel výroby s vysokou pri- 
danou hodnotou, racionalizovať výrobné procesy a šetriť suroviny a energiu, posilňo- 
vať regionálny rozvoj širokým sprístupňovaním informácií a novými formami práce, 
a tým významne zvýšiť konkurencieschopnosť hospodárstva a zamestnanosť. Ľudovo 
povedané, vdáka IT môžete jednoducho dať o sebe vedieť, môžete ľahko získavať 
informácie pre vašu prácu alebo štúdium, môžete lacnejšie a rýchlejšie komunikovať 
a podobne. Okrem toho, a toto by som rád zdôraznil, informačné technológie môžu 
urobiť štátnu správu výkonnejšiu a transparentnejšiu, pracujúcu s nižšími nákladmi 
(mám pocit, že najmä toto je jadrom problému pomalého rozvoja informatizácie). 
Počítač nepotrebuje odmeny, zvyšovanie platov, PN a dovolenky, nemá emócie a 
hlavne nepotrebuje zvyšovať svoju životnú úroveň. Nerád by som ďalej opakoval fakty 
spomenuté vo vládnych materiáloch, všetky nájdete na http://www.vlada.gov.sk/ 
ispolocnost/. Ďalšou užitočnou stránkou môže byť http://www.ispo.sk/. 

Tu sa dostávame k dälšiemu problému - na získanie týchto informácií potrebujete 
internet, ktorý na Slovensku nemá „ustlané na ružiach" aj vdáka finančnému oddele- 
niu Slovenských telekomunikácií. Ako to je s cenami za používanie telefónnych liniek, 
sa dozviete v časopise na 4. strane. Ale aby som v tom nenechal ST samotné, treba 
pripomenúť u nás široko-dáleko najvyššiu DPFH za telekomunikačné služby (23 %!). 
Okrem toho sa slovenská vláda už pri príprave privatizácie ST dobrovoľne vzdala 
kontroly nad cenami internetových volaní a, samozrejme, poďakovať môžeme aj pri- 
vatizačnému poradcovi. Ak sa chceme poučiť na vlastných chybách, do budúcnosti 
by to mala byť výzva pre odbornú verejnosť čo najviac sa angažovať v kľúčových 
otázkach pre Slovensko. Určité zlepšenie v tomto smere možno vidieť pri príprave 
zákona o elektronickom podpise, kde prebieha aktívna a medializovaná diskusia. 

V januári bol, aj vdáka spoločnosti Compaq, na pôde FEI STU predstavený najvý- 
konnejší superpočítač na Slovensku. Využívaný bude na univerzitný výskum a ako 
kompetenčné centrum pre zákazníkov spoločnosti Compaq. Je smutné, že o rozvoj 
univerzitného výskumu sa musia starať súkromné spoločnosti a štát sa v tomto smere 
správa macošsky. Stovky miliónov korún, ktoré sú teraz investované napríklad do 
tenisu, odmien štátnych zamestnancov, a ktoré nenávratne miznú nesprávnym 
rozhodovaním poslancova vládnych predstaviteľov, by univerzitám istotne prospeli. 
Nie tenisti alebo nekvalifikované pracovné sily posunú túto krajinu dopredu, ale iba 
vzdelaní ľudia schopní samostatne pracovať. Tých si však v tejto krajine musíme 
dokázať udržať vytvorením vhodných pracovných podmienok, či už v štátnej správe, 
alebo v súkromnom sektore. Zanedbaním rozvoja informačnej spoločnosti sa môže 
vytvoriť priepastný rozdiel medzi ľuďmi ktorí majú prístup k IT a medzi tými, ktorí 
týmto prístupom nedisponujú, a preto by sa táto záležitosť mala týkať nás všetkých. 

Rastislav Turanský 

Linuxové novinky 


Sun Microsystems už nemieni naďalej 
ponúkať na svojich stránkach balík StarOffice 
6 beta, keďže firma plánuje finálne uvoľnenie 
tohto kancelárskeho balíka v prvej polovici 
roku 2002. 

• wxWindows - alternatíva QT, je OpenSour- 
ce C++ GUI knižnica pre rôzne platformy. 

V poslednej verzii boli uskutočnené mnohé 
opravy a zlepšenia. 

• Voicetronix uvoľnil FreeBSD ovládače pre 
hardvér so zameraním na telefonovanie. 
FreeBSD ovládače sú pre tel. kartu V4PCI 
Computer VoiceTronix. 

• http://www.bsdtoday.com/2001/ 
December/ Newswire610.html píše, že 
Microsoft Hotmail naďalej čiastočne beží 
na Unixe a Microsoft priznáva, že ešte nie 
celkom upgradoval Hotmail na Windows. 

• OSS (Open Sound System) je dostupný 
už aj pre FreeBSD, Netbsd, OpenBSD. OSS 
poskytuje ovládače pre viac ako 250 zvuko- 
vých kariet vrátane Creative Labs, Yamaha, 
Cirrus Logic, MIDIMan, ESS Technologies 

a CMedia. Ovládače podporujú digitálne 
audio, MIDI atď. 

• Fínska vláda uskutočnila v Turku prvý 
prieskum pri zvažovaní zaviesť Linux a 
OpenOffice vo vládnych inštitúciách, ktorý 
dopadol dobre a sú odporúčania prejsť na 
túto platformu do konca roka 2003. 

• Archaeopteryx Software ohlásil uvedenie 
verzie IDE 1.1 balíka Wing, čo je vývojárske 
prostredie pre jazyk Python. 

• Linux NetworX oznámil, že vedci v labora- 
tóriu Fermilab so zameraním na urýchľovanie 
atómových častíc používajú clustering (zosku- 
penie počítačov) - Linux NetworX pri identi- 
fikovaní nových častíc v snahe hľadať subato- 
mické kľúče, ktoré by pomohli odhaliť 
základné bloky vesmíru. Vedci vo Fermilab 
skúmajú kolízie protónov a neutrónov pri 
snahe identifikovať nové častice, ktoré sa 
môžu objaviť vďaka kolízii. Fermilab sa nachá- 
dza v Batávii, cluster pozostáva z 96 počíta- 
čov typu Pentium III s procesorom 1.0 GHz, 

48 GB RAM. 

• Vyšiel Debian GNU/Linux 2.2R5, čo je piata 
revízia verzie 2.2. 

• Bochs 1.3, prostredie pre emuláciu operač- 
ných systémov, obsahuje impozantné zlepše- 
nia, ako sieťovú podporu pre virtuálne 
prostredie s operačným systémom Linux 

a Windows NT/2000. 

• theKompany.com uvoľnila verziu 0.96b pro- 
gramu Kapital, ktorý predstavuje osobného 
finančného manažéra pre KDE a Linux 

(jš) 


Herné novinky 


A je to tu, Medal of Honor: Allied Assault 

sa predáva a recenzia bude určite v ďalšom 
čísle. Vydanie MOHAA nás ešte v januári tro- 
cha prekvapilo, no je to len následok release 
manažérov v Electronic Arts. Po prvých doj- 
moch však treba povedať, že hra je naozaj 
brilantným kúskom, i keď trocha kratším. Pre 
tento prípad doporučujeme hrať hru na naj- 
ťažšej obtiažnosti, kde je aj zvýšená miera 
realistickosti (pravidlo: „Jedna rana, spíš ako 
vrana."). V hre sú zobrazené vojnové lokácie 
v zasneženom Nórsku, zbombardovanom 
Nemecku, piesočnej Normandii a podobne... 

• Opäť bola jedna informácia nepravdivá, 
tentokrát ohľadom Serious Sam 2: Second 
Encounter. Hra mala vyjsť už pred Silvestrom, 
no v skutočnosti vyšla až koncom januára. Na 
pultoch v obchodoch by sa mala definitívne 
objaviť okolo 6. februára. Hra je založená na 
prekrásnej grafike, rýchlom engine (bude 
stačiť P400, 128 MB RAM, akcelerátor) a bez- 
hlavom strieľaní do všetkého živého. A o tom, 
že bude do čoho triafať, nás presvedčil už 


Hardvérové novinky 

• Na trhu sú PC2700 DDR SDRAM DIMM (DDR333) 

moduly od spoločnosti Transcend s doživotnou zárukou 
v kapacitách od 1 28 MB až po 51 2 MB. Ceny ešte nie sú 
známe. Samsung začal vyrábať DDR333 (PC2700) a 
DDR400 (PC3200). Dostupné však budú pre bežných použí- 
vateľov až niekedy v období august - september. Taktiež sa 
objavili správy hovoriace o PCI 066 a PCI 200 RDRAM. 

• AMD má menšie ťažkosti s AMD-760MPX čipsetom, 
konkrétne s AMD-768 South Bridge a jeho implementáciou 
USB. AMD oznámilo, že tento problém čoskoro vyrieši. 
Niektorí výrobcovia zadržali dodávky dosiek s týmto čipsetom, 
iní, napríklad Asus, k doske pripojili USB 2.0 kontrolér. 

• NVidia oznámila, že uvedie na trh GeForce4 skôr ako 
sa očakávalo. Prvé kúsky by mali byť k dispozícii začiatkom 
februára. Vieme, že GeForce3 Ti 500, GeForce3 Ti 200, 
GeForce2 Ti, GeForce2 MX400 a GeForce2 MX200 budú 
nahradené GeForce4 Ti 4600, GeForce4 Ti 4400, GeForce4 
MX 460, GeForce4 MX 440 a GeForce4 MX 420. GeForce4 
MX460 má mať jadro bežiace na 300 MHz pamäť na 

550 MHz, GeForce4 MX440 na 270 MHz/400 MHz a 
GeForce4 MX420 na 250 MHz/166 MHz. 

• Intel uviedol na trh nové P4, konkrétne Pentium 4 

1 ,6A GHz, 1 ,8A GHz, 2.0A GHz a 2,2A GHz. Sú založené 
na novom jadre Northwood a sú vyrábané 0,1 3-mikrónovou 
technológiou. Ich ďalšou zmenou je to, že už obsahujú 
512KB L2 cache. Taktiež sa ukázal aj Celeron 1 A GHz 
a 1 ,1 A GHz. 

• V tejto súvislosti iste zaujme informácia, že Toshiba 
zahájila predaj prvého notebooku s procesorom 
Intel® Pentium® 4. Rad Satellite® 1900 je teda od 
Toshiby prvý, ktorý obsahuje procesory Intel® Pentium® 4 
až do 1 ,7GHz. 

• Intel taktiež uviedol štyri nové procesory Low Voltage 

a Ultra Low Voltage Pentium lll-M a Celeron s rýchlosťa- 
mi až 866 MHz. Pre notebooky v nižšej cenovej kategórii sú 
určené tri mobilné procesory Celeron s rýchlosťami až 
1,20 GHz. Intel uviedol aj desktopový Celeron s taktovacou 
frekvenciou 1 ,30 GHz. 

• AMD uviedlo Athlon XP 2000+, ktoré bude posledné 
z radu procesorov postavených na jadre Palomino. Ďalší 
procesor bude založený na jadre Thoroughbred s 0,1 3-mikró- 
novou technológiou. Mali by sme sa ho dočkať v Q1 2002. 

• Western Digital pripravil další špeciálny disk — 
WD1200BB s 8 MB bufferom. Tento 120 GB disk so zvýše- 
ným bufferom z 2 na 8 MB je vraj o tretinu výkonnejší. 
Bohužiaľ, nemali sme si to ako overiť, ale cena sa tiež zdvihla 
približne o tretinu, takže to asi bude aj pravda. 

• Creative uviedol nový SoundBlaster Extigy. Ide v pod- 
state o normálny SoundBlaster Audigy v externom vyhotovení 
cez USB. Využitie nájde napríklad pri práci s notebookom. 

• Maxtor začal dodávať Personál Storage 3000XT 

so 160 GB kapacitou, pripájaním cez rozhranie IEEE 1394. 

Ide vlastne o známy 7200 rpm DiamondMax D540X 
postavený na 40 GB platniach. Cena 3000XT vrátane 6-pin 
IEEE 1394 kábla, manuálu a softvéru, je 400$. Podľa oficiál- 
nych správ je možné na jeden počítač zapojiť až 62 týchto 
zariadení (62x1 60GB = 9920 GB, čo je takmer 1 0 TB). 

• Asus sa pochválil s doskou A7V333 založenou na čipsete 
VIA KT333. Má 3 DIMM sloty pre PCI 600/PC21 00/PC2700 
DDR SDRAM pamäte, 5x PCI, 1x AGP, ATA/133, Asus CPU 
Overheating Protection. Voliteľne môže mať 6-kanálový 
C-media čip so S/PDIF, dälej integrovaný ATA/1 33 radič od 
Promise, 4x USB 2.0 a 1x IEEE 1394 a Smart Card/Memory 
Stick/Secure Digital Card Reader. 

• V súvistlosti so spoločnosťou ATI sa objavili správy hovo- 
riace o ATI Radeon 8500 XT, ktorý by mal byť predstavený 
na CeBITe 2002 v Hannoveri. Predbežne by mal mať 

300 MHz jadro a 64 MB alebo 128 MB 300 MHz pamäte. 
Žeby odpoveď na GeForce4? 

• Canon uviedol novú tlačiareň Canon S820D na vytváranie 
fotografií na úrovni profesionálnych laboratórií. Táto tlačiareň 
vytlačí fotografiu A4 s rozlíšením 1200x1200 DPI za necelé 

2 minúty, a pritom na tlač už nepotrebujete PC. Štandardný 
LCD panel je možné upgradovať na farebný TFT LCD panel, 
na ktorom je možné prezerať obrázky z pamäťových kariet. 
Tlačiareň ponúka tlač až k okraju papiera. 


Zdroj: http://www.xbitlabs.com/, 
http://www.pcspace.sk/ 

Softvérové novinky 

• Spoločnosť Adobe pripravila množstvo zaujímavých 
noviniek, o ktorých vás na tomto mieste pravidelne informu- 
jeme. K jej najnovším produktom patria GoLive 6.0 a Live- 
Motion 2.0, ktorými Adobe zamiešala karty na trhu softvé- 
rových riešení pre tvorbu webovského obsahu. 

• Hlavnou inováciou Adobe GoLive 6.0 sú výkonné 
prostriedky pre správu a spoluprácu na webe, nástroje pre 
vytváranie obsahu pre bezdrôtové zariadenia a podporu 
pre začlenenie obsahu pre tlač a video do návrhového cyklu 
pre Web. Nová verzia sa zameriava hlavne na zlepšenie 
tímovej spolupráce, čo zabezpečuje Web Workgroup Server. 
Možnosti Web Workgroup Server využijete aj v iných 
aplikáciách spolupracujúcich s WebDAV (napríklad Photo- 
shop, lllustrator, Macromedia Dreamweaver a dälšie). Oveľa 
jednoduchšie sa bude teraz vyvíjať obsah pre mobilné 
zariadenia, pretože podporu má GoLive 6.0 priamo zabu- 
dovanú (vrátane XHTML, CHTML a WML). Samozrejmá je veľ- 
mi úzka spolupráca s inými Adobe produktmi. Nové sú tiež 
funkcie pre úpravy QuickTime 5.0, vizuálne prostredie pre 
vytváranie obsahu s využitím videa, zvukov, SWF, SVG 

a s podporou pre štandardy W3C. Integrovaná je lepšia 
podpora databáz, dynamických skriptovacích jazykov 
(PHP, ASP, JSP). K dispozícii je už tradične verzia pre Mac OS 
aj pre Windows. 

• Hlavné zlepšenia Adobe LiveMotion 2.0 sú vo výkon- 
nejších možnostiach skriptovania a voľnejších možnostiach 
tvorby. LiveMotion ponúka jednoduché a rýchle vytváranie 
animácií Flash (SWF). Obsahuje plnú podporu pre Action- 
Script, ktorá umožňuje vytvárať dynamický, interaktívny 

a animovaný obsah v rade rôznych formátov vrátane SWF 
a QuickTime. Celé pracovné prostredie LiveMotion je možné 
navyše automatizovať a rozšíriť pomocou JavaScriptu. Zabu- 
dovaný je komplexný editor skriptov s farebným rozlíšením 
syntaxu, funkciami na hľadanie a nahradzovanie; obsahuje 
režim nadhľadu a ladiaci program (debugger) skriptov. 
Samozrejmá je integrácia s ďalšími nástrojmi od Adobe 
(napríklad export s vrstvami, priama spolupráca 
s GoLive, import z After Effects 5.5). 

• Spoločnosť Adobe v januári nelenila a na trh uviedla aj 
Acrobat 5.0 CZ s českým užívateľským rozhraním. Dostupné 
sú aj produkty Adobe® After Effects® 5.5 a Adobe® 
InDesign® 2.0. 

• Spoločnosť Symantec pripravila pre rok 2002 nový rad 
produktov označeným týmto letopočtom. Jedným z nich je 
aj Symantec Ghost 2002, ktorý ponúka zlepšenú správu. 
Ghost je kompatibilný so systémami Windows XP, podporuje 
množstvo používaných CD-R/CD-RW jednotiek pre záloho- 
vanie (možné vytvárať bootovacie CD), zlepšenú správu 
súborov s obrazmi diskov a zlepšenia v podpore súborových 
systémov (podpora Linux EXT2 pre súbory väčšie ako 4GB). 
Samozrejme, je optimalizovaná aj rýchlosť zálohovania 

a obnovy. 

• SP3 pre W2k je zatiaľ v štádiu BETA testov a očakáva sa, 
že bude k nemu minimálne vydaný ešte jeden BUILD, alebo 
Update (samostatná verzia bola vydaná len pre technických 
BETA testerov v decembri 2001). Je veľmi pravdepodobné, 
že onedlho bude k dispozícii ďalšia verzia a MS plánuje 

v tejto veci aspoň jedno stretnutie SP3 testerov. 


(ss, ps) 

DVD novinky 

Budeme mať druhé SLOVENSKÉ DVD! Tentokrát nepôjde 
o filmový titul, ale o hudobné DVD. O koho pôjde? Samo- 
zrejme, o tú najväčšiu žijúcu legendu našej scény - skupinu 
Elán. Disk bude obsahovať množstvo unikátnych materiálov, 
videoklipy, živé komentáre členov skupiny, rozhovory - 
skrátka poriadne nadupaný disk pre všetkých fanúšikov. 

Predbežný termín vydania je stanovený na apríl. Disk sa 
pripravuje v štúdiu Relax Production/Dikrama pre 
spoločnosť BMG Ariola SR (nový hráč na poli DVD?). 

V hudobných kruhoch sa začalo pošuškávať čosi aj o prípra- 
vách ďalšieho projektu s Richardom Mullerom i o sloven- 
skej filmovej klasike na DVD. 

Všetko je momentálne v štádiu príprav, takže vám nemô- 
žeme podať bližšie informácie, ale keď sa niečo dozvieme, 
nájdete to iste na www.dvdonline.sk. 

Január nám nesplnil očakávania v nádielke nových titulov. 
Pre mnohé spoločnosti to bol čas inventúr a vyhodnocovania 
minulého roku. Mnohé pôvodne plánované tituly sa presúvali 
až na február, a tak bola januárová ponuka veľmi slabá. 

Z očakávaných titulov dorazila časť až koncom januára. 

Medzi tie najzaujímavejšie tituly určite patria filmy Evolúcia, 

Almoust Famoust, Zbaľ prachy a vypadni, Krokodíl 
Dundee 1/2, séria Piatok trinásteho alebo český film 
Prameň života. Z dielne Walta Disneyho sa čoskoro 
dočkáme Vladárovej novej tváre a objaviť by sa mal aj 
dlho očakávaný Schreck. Rozhodne si nenechajte ujsť toto 
skvelé DVD. 

Z pripravovaných filmov vám odporúčam Denník Bridget 
Jonesovej, Príbeh rytiera, Rýchlo a besne, Pearl Har- 
bour a novodobú Planétu opíc 2001. 

Často sa na nás obraciate so žiadosťou o informácie o 
Pánovi Prsteňov. Buďte chvíľu trpezliví, veď tento film bol 
len nedávno uvedený do kín. Na DVD by sa mal dostať 
najskôr niekedy v lete, ale ako malá náplasť by vám mohol 
poslúžiť dokument nazvaný J. R. R. Tolkien: Master Of The 
Ring alebo animovaný Pán Prsteňov, ktorý vyšiel tesne 
pred Vianocami. 


Nové trendy v mobilnej komunikácii 

Mnohí z nás používame mobilný telefón hlavne na 
telefonovanie a posielanie SMS správ. Okrem toho využívame 
služby mobilného internetu cez protokol WAP, mobil ban- 
king, SIM Toolkit banking a podobne. Keby tomu zatiaľ 
nebránili pomerne vysoké ceny, určite by sa rozšíril prenos 
údajov, a teda aj pripojenie na internet prostredníctvom HSD 
(High Speed Data). Testy a praktické skúsenosti s touto 
technológiou prinesieme v budúcom čísle nášho časopisu. 
Možnosti mobilnej komunikácie sa tu, samozrejme, nekončia, 
s istou dávkou zveličenia by sa dalo povedať, že tu len začí- 
najú. 

Aby sme mohli prognózovať trendy v budúcnosti, je dobré 
obzrieť sa trocha do histórie. Z grafu vidíme, že k technolo- 
gickému zlomu v tejto oblasti dochádza približne každých 
10 rokov. Začalo to analógovým prenosom údajov okolo roku 
1982 - a analógová technológia NMT prežíva dodnes. Mobil- 
né telefóny existovali už desať rokov predtým, ich história sa 
dokonca začala písať od roku 1972. Ozaj, viete, že poslanie 
jednej SMS v tej dobe stálo 6 USD? Po roku 1992 začal 
nástup všetkým nám dobre známej digitálnej technológie 
GSM. Jej prenosové možnosti sú limitované prenosovou 
kapacitou kanálu, ktorá je 9.6 Kb za sekundu. Technológia 
HSD využíva pridelenie viacerých kanálov, čím sa dosahujú 
podstatne vyššie prenosové rýchlosti. Ak sledujeme tieto 
desaťročné cykly, nachádzame sa práve na zlomovej hranici. 
Čo majú pod pokrievkou naši mobilní operátori, to si zatiaľ 
strážia, možno GPRS, možno UMTS, možno dôjde k rozšíre- 



niu HSD, možno... uvidíme. Okrem technologickej otázky 
je tu aj otázka filozofická. Aké serverové a aplikačné techno- 
lógie budú v pozadí a čo nám umožnia? Firma Oracle patrí 
medzi najvýznamnejších účastníkov na trhu databáz a apli- 
kačných serverov. Ich filozofia je založená na platformovej 
a technologickej nezávislosti. Klient by sa mal k svojim dátam 
dostať z ľubovoľného mobilného zariadenia, pričom nezáleží 
na jeho type, kategórii, operačnom systéme (PalmOS, EPOC, 
PocketPC...), prenosovom protokole a podobne. Integrujúcim 
prvkom je až Oracle 9i Aplikačný Server, ktorý zahŕňa aj 
platformy a služby pre bezdrôtovú komunikáciu. 

Rozhodujúcim kritériom je pri stále rastúcom objeme 
investícií do mobilnej komunikácie ich návratnosť. Riešenie 
ponúkané firmou Oracle by malo znížiť ukazovateľ ROI 
(Return Of Investment) zo 16 rokov na 9. 

Zaujímalo nás, samozrejme, aj to, ako tieto technológie 
využíva vo svojej praxi sám riaditeľ mobilnej divízie Oracle 
Eric Lagier. Všimli sme si, že používa notebook radu Compaq 
Evo 400 so zabudovaným slotom pre moduly umožňujúce 
bezdrôtovú komunikáciu, napríklad GSM. Preto sme sa opý- 
tali, či využíva tieto možnosti svojho notebooku. Jeho odpo- 
veď len potvrdila firemnú filozofiu: „Nie, využívam možnosti 
omnoho mobilnejšieho zariadenia, v mojom prípade je to 
momentálne Nokia komunikátor," - odpovedal na otázku PC 
Space Eric Lagier. „Pre kontrolu mojej pošty mi stačí prihlásiť 
sa na hlasovú službu aplikačného servera a svoje maily 
si napríklad vypočuť. Texty mailov, ktoré potrebujem odoslať, 
jednoducho nahovorím hlasom a adresátovi budú doručené 
vo forme komprimovaného zvukového súboru." Z tejto 
odpovede vyplýva okrem iného potešiteľný fakt, že mobilné, 


prvý diel, kde nebol problém napočítať aj sto 
nepriateľov na jednom priestranstve. 

• Onedlho tiež môžeme očakávať Mafiu 

z dielne českých lllusion Softworks. Jej deň 
vydania sa pohybuje okolo 28. februára 
a musíme povedať, že špeciálne na túto hru 
sme riadne zvedaví. Hra bude totiž mixom 
hier Grand Theft Auto, Hitman: Codename 47, 
a to všetko v prostredí tridsiatych rokov 
v USA. 

• Slovenské obchody tiež zasiahol vynikajúci 
letecký simulátor z prostredia východného 
frontu druhej svetovej vojny. IL-2 Sturmovik 
pochádza od ruského tímu Maddox a treba 
povedať, že je to po dlhom čase naozaj vy- 
darené letecké dielko. Fyzika, rýchla grafika, 
efekty, umelá inteligencia a ďalšie veci sú 
naozaj na úrovni. Takže ak vám na stole 
drieme nevyužívaný letecký joystick, máte 
aspoň o čom porozmýšlať. 

(zr) 


Internetové novinky 


• Na adrese http://www.pcspace.sk/ plánu- 
jeme vytvoriť fórum, kde môžete diskutovať 
na rôzne témy. Vybrané otázky z diskusie sa 
budú predkladať zodpovedným osobám. 

• Ďalšia vec, predkladaný zákon o elektronic- 
kom podpise má stále hrubé nedostatky, 
ktoré sú v rozpore s ustanoveniami s Európ- 
skou úniou. Dožijeme sa ho niekedy? 

• Napriek rôznym zvyšovaniam cien budú 
mať školy asi stále internet. Vláda totiž vyčle- 
nila na tento rok 266 miliónov Sk, ktoré sa 
použijú na zaplatenie pripojenia a nákup 
nového hardvéru. 

• Obľúbené http://www.kiwwi.sk/ a 
http://www.kiwwi.cz/ bolo odkúpené 
spoločnosťou Globaltel, a. s. V blízkom čase 
by mala byť zjednotená infraštruktúra oboch 
sietí a zároveň by mala byť doplnená o ďalšie 
profesionálne služby. Rovnako sa plánuje 
optická IGB/s sieť na trase Mníchov, Praha, 
Bratislava a Viedeň. 

(ek) 

Zdroj: http://www.agent.sk/ a iné. 



novinky 


dátové a aplikačné technológie sa budú v budúcnosti 
približovať ľudom, a nie naopak. 

Luboslav Lacko 

Najvýkonnejší superpočŕtač na Slovensku 

Spoločnosť Compaq Computer Slovakia v spolupráci 
s centrom superpočítačových aplikácií CCMS (Center for 
Computational Materials Science), ktoré pôsobí na pôde 
FEI STU v Bratislave, ohlásili otvorenie superpočítačového 
centra. 

Compaq - CCMS centrum je budované z prostriedkov 
výskumných grantových projektov s významnou účasťou 
spoločnosti Compaq Computer Slovakia, ktorá sponzor- 
sky prispela na projekt sumou 1 50 000 USD vo forme 
dodávok najmodernejších systémov AlphaServer a disko- 
vého poľa s kapacitou 0.5 TB založeného na báze Fibre 
Channel technológie. Viac informácií o centre CCMS je 
možné nájsť na stránke www.ccms.elf.stuba.sk. 

Compaq stále na čele 

31 . decembra skončil Compaq svoj fiskálny rok. Hoci 
celosvetovo zaznamenal 26 % medziročný pokles, 
slovenská pobočka má iné výsledky. Na našom trhu si 


stále udržiava vedúce postavenie v oblasti IT. V oblasti 
predaja notebookov sa opäť Compaq umiestnil na prvej 
pozícii s 3 240 predanými kusmi. Je to vôbec po prvý raz 
v histórii, čo sa u nás niekomu podarilo prekročiť trojtisí- 
covú hranicu. Ďalším rekordom je najväčšia outsorcin- 
gová zmluva, ktorú s Compaqom podpísala spoločnosť 
Kappa Štúrovo (predtým AssiDomän) v sume prevyšu- 
júcej 100 miliónov Sk na dobu 4 rokov. Compaq je stále 
kľúčovým dodávateľom SAN. A plány do budúcnosti? 
Samozrejme posilniť svoju pozíciu, rozšíriť ponuku 
a uspokojiť čo najväčší počet zákazníkov. 

EuroTel prináša viac 

Pod týmto názvom je predstavovaná najnovšia akcia 
EuroTelu. Tak napríklad programy TEMPO sa rušia! 
Nahrádzajú ich programy 20Viac, 55Viac, lOOViac, 
200Viac, 400Viac a lOOOViac. Všetky ponúkajú okrem 
voľných minút aj 20 voľných SMS správ. Aj EuroTel už 
prichádza od so sekundovou tarifikáciou od prvej 
sekundy volania. Nie je to odpoveď na akcie konkuren- 
cie, ale reakcia na požiadavky trhu. Nové programy Viac 
sú mimoriadne atraktívne a skutočne ponúkajú Viac. 


Intel začína dodávať procesor Pentium® 4 
2,2 GHz 

Spoločnosť Intel Corporation uviedla svoj zatiaľ naj- 
výkonnejší procesor Pentium® 4, ktorý pracuje rýchlos- 
ťou 2,2 GHz, čiže 2,2 miliardy cyklov za sekundu. Podľa 
odhadov agentúry Forrester Research bude v roku 2005 
až 92 % amerických domácností vytvárať a používať 
osobný multimediálny obsah, takže multimédiá treba 
brať vážne. 

Systémy založené na procesore Pentium 4 2,2 GHz sú 
okamžite k dispozícii od najvýznamnejších výrobcov po- 
čítačov po celom svete. U nás ich ako prvá začala dodá- 
vať spoločnosť ProCA v počítačoch Brave. 

Pokiaľ sa chcete dozvedieť o procesoroch viac, sledujte 
www.pcspace.sk. Tu nájdete kompletné správy spo- 
ločnosti Intel v plnom znení, zaujímavosti z výroby, 
ako aj seriál o tom, ako sa vyrába procesor. 

(rt, j r) 


Ceny za internetové volania 


Paradoxne sa širšia diskusia okolo cien za pripojenie 
do internetu rozpútala až v polovici januára - vyše jeden 
a pol mesiaca po avizovanom zvyšovaní. Ale k veci - 
v roku 2002 sa dočkáme týchto najdôležitejších zmien 
od Slovenských telekomunikácií: 

• pre bytových zákazníkov možnosť výberu z ponuky 
volacích programov 

• zavedenie sekundovej tarifikácie po prvej minúte 

• zahrnutie voľných minút vo vybraných mesačných 
programoch pre ISDN a telefónne prípojky 

• zvýšenie cien internetových volaní 

• zníženie cien medzinárodných volaní pre ISDN a tele- 
fónne prípojky nebytových zákazníkov 

• otvorenie nového Telefonického centra služieb 
zákazníkom. 

Sekundovú tarifikáciu po prvej minúte či už pri klasic- 
kých, alebo internetových volaniach budú môcť využívať 
bytoví aj nebytoví používatelia ISDN od 1. marca 2002. 
Nebytoví užívatelia klasickej linky na ňu prejdú v 2. Q 
a bytoví zákazníci v 3. Q tohto roka. V rovnakých termí- 
noch budú zavedené aj nové volacie programy. Účtovať 
sa bude podľa dĺžky trvania každého hovoru. Ak 
ukončíte hovor do 60. sekundy, bude účtovaná 
celá cena za minútu trvania hovoru. Ak hovor 
ukončíte po 60. sekunde, účtuje sa celá cena za 
minútu hovoru a každá ďalšia sekunda volania je 
účtovaná ako 1/60 z ceny za minútu hovoru podľa 
druhu volania a typu prevádzky. Neúčtuje sa žiadny 
poplatok za spojenie - odpadá teda absurdný poplatok 
vo výške ceny jedného impulzu za spojenie. 

Poplatok za zriadenie telefónnej linky zostáva v roku 
2002 nezmenený, t. j. 1228,80 Sk s DPH pre bytových aj 
nebytových zákazníkov. Slovenské telekomunikácie, 
nebudú účtovať žiadne poplatky za zrušenie linky. 

Poďme sa však pozrieť na konkrétne ceny - všetky sú 
z dôvodu názornosti prepočítané na hodnotu 
s DPH a zaokrúhľované na dve desatinné miesta. 
Časové prepočty cien boli počítané v cenách bez 
DPH a výsledok prerátaný na cenu s DPH. Takto sa 
prepočet realizuje aj v praxi, a preto odporúčame ceny 
prerátavať týmto spôsobom. Inak sa vám môžu vo 
výsledku objaviť (z dôvodu zaokrúhľovania) rozdiely až 
desiatky korún. 

Internetové volania cez ISDN 

Cena za minútu pripojenia ostáva najneskôr do 
1. mája 2002 pôvodná (tarifa A): 

- v silnej prevádzke bude platiť 90 sekundový impulz 

v hodnote 1 ,48 Sk s DPH (1 ,20 Sk bez DPH) plus impulz 
za spojenie, alebo 0,98 Sk s DPH (0,80 Sk bez DPH) za 
minútu 

- v slabej a víkendovej prevádzke bude platiť 240 sekun- 
dový impulz v hodnote 1 ,48 Sk s DPH (1 ,20 Sk bez 


DPH) plus impulz za spojenie a cena za minútu pripoje- 
nia bude teda 0,37 Sk s DPH (0,30 Sk bez DPH). 

Nová promočná akcia by mala byť predstavená 
najneskôr do 1 . mája 2002 a ponúkne mesačne štyri 
hodiny pripojenia do internetu cez ISDN počas víkendu 
a slabej prevádzky za 1,- Sk. Sekundová tarifikácia po 
prvej minúte bude pre používateľov prístupu cez ISDN 
zavedená až od 1 . marca 2002. 

Internetové volania - klasická 
telefónna prípojka 

Súčasná cena (platí aj poplatok za spojenie 
1,48 Sk s DPH, tarifa A): 

- silná prevádzka: impulz v hodnote 1 ,48 Sk (1 ,20 Sk 
bez DPH) každých 90 s, teda približne 0,98 Sk za 
minútu plus impulz sa spojenie 

- slabá a víkendová prevádzka: impulz v hodnote 

1,48 Sk (1,20 Sk bez DPH) každých 240 s, teda približne 
0,37 Sk za minútu plus impulz sa spojenie 

Od zavedenia časovej tarifikácie (nebytoví 
zákazníci od 2. Q, bytoví od 3. Q) bude platiť cena 
v slabej a víkendovej prevádzke 0,49 Sk s DPH (0,40 Sk 
bez DPH) za minútu pripojenia a v silnej prevádzke 
0,98 SK s DPH (0,80 Sk bez DPH) za minútu pripojenia. 

Cena internetového pripojenia v silnej prevádzke 
(ak nerátame nárast paušálu) sa teda tento rok nezmení, 
resp. vďaka zrušeniu ojedinelému impulzu za spojenie 
poklesne podľa toho, koľkokrát denne ste sa pripájali. 

V slabej prevádzke bude nová tarifa výhodnejšia, resp. 
rovnako drahá približne do 21. minúty internetového 
volania. Po tomto čase sa rozdiel s postupujúcim časom 
paradoxne zvyšuje (pozri graf). Paradoxne preto, lebo 
ak pevné náklady rozrátate na väčší počet minút, logicky 
by sa mala cena so zvyšujúcim počtom sekúnd znižovať. 
Podľa trhovej logiky by mali telekomunikácie motivovať 
surferov využívať čo najviac čas, v ktorom sú linky menej 
vyťažené. Pre používateľov s nekvalitnou linkou je istotne 
prínosom zrušenie impulzu za spojenie. 


Slabá prevádzka klasická linka - príklad rozdielu cien 

(ceny s DPH) 

stará cena 

nová cena 

rozdiel 

4 min. denne=2 h mesačne 

88,56 Sk 

59,04 Sk 

-29,52 Sk 

10 min. denne=5 h mesačne 

154,98 Sk 

147,6 Sk 

-7,38 Sk 

15 min. denne=7,5 h mesačne 

210,33 Sk 

221,4 Sk 

11,07 Sk 

30 min. denne=15 h mesačne 

376,38 Sk 

442,8 Sk 

66,42 Sk 

60 min. denne=30 h mesačne 

708,48 Sk 

885,6 Sk 

177,12 Sk 


Silná prevádzka klasická linka - príklad rozdielu cien 

(ceny s DPH) 

stará cena 

nová cena 

rozdiel 

4 min. denne=2 h mesačne 

162,36 Sk 

118,08 Sk 

-44,28 Sk 

10 min. denne=5 h mesačne 

339,48 Sk 

295,2 Sk 

-44,28 Sk 

15 min. denne=7,5 h mesačne 

487,08 Sk 

442,8 Sk 

-44,28 Sk 

30 min. denne=15 h mesačne 

929,88 Sk 

885,6 Sk 

-44,28 Sk 

60 min. denne=30 h mesačne 

1815,48 Sk 

1771,2 Sk 

-44,28 Sk 


Ak nemôžete z rôznych príčin využiť internetové 
volanie (na číslo 019XY), ste na tom omnoho horšie. 
Ďalšie zaujímavé informácie nájdete aj na 

www.pcspace.sk. 


Ceny mesačných paušálov 

Mesačný poplatok pre nebytových zákazníkov, 
ktorý vstúpi do platnosti počas 2. štvrťroku 2002 


Mesačný paušál 

Cena v Sk (s DPH) 

ST Business Standard 

343,17 

Voľné minúty 

0 


Volací program pre bytových zákazníkov, ktorý 
vstúpi do platnosti na začiatku 3. štvrťroka 2002 


Mesačný paušál 

Cena v Sk (s DPH) 

ST Standard 30 

306,27 

Voľné minúty pre miestne a medzimest- 

30/10,21 

ské hovory/cena za voľnú minútu 

ST Mini 20 

244,77 

Voľné minúty pre miestne a medzimest- 

20/12,24 

ské hovory/cena za voľnú minútu 

Malý užívateľský program 

207,87 

Flovorový kredit 

44,28 

Silná prevádzka 

6 minút 

Slabá prevádzka/víkend 

1 0 min 1 6 sek 


Mesačný paušál pre ISDN zákazníkov, ktorý vstúpi 
do platnosti v 1 . štvrťroku 2002 


Mesačný paušál 

Cena v Sk (s DPH) 

Štandard - od 1 .1 .2002 ST ISDN Klasik 

736,77 

Voľné minúty pre miestne a medzimest- 
ské hovory/cena voľnej minúty 

30 min/24,56 Sk 

Komfort - od 1 .1 .2002 ST ISDN Komfort 

1 105,77 

Voľné minúty pre miestne a medzimest- 
ské hovory/cena za voľnú minútu 

30 min/36,86 Sk 


(rt) 

Zdroj: Tlačové správy ST, a. s. 

Windows .net server 


Windows .NET Server 


V minulom čísle PC Space sme predstavili operačný 
systém Windows XP v dvoch verziách. Verzia Home 
Edition, ktorá by mala v našich domácnostiach nahradiť 
rad operačných systémov Windows 98 a Windows 
Millennium Edition. Verzia Professional Edition je 
určená pre klientske počítače vo firmách, notebooky, 
jednoducho počítače, ktoré sú primárne určené pre 
prácu. Tým sme nechceli povedať, že sa Windows XP 
nehodí na zábavu, skôr naopak. Veď multimediálne 
nároky na počítač určený na firemné prezentácie sú 
veľmi vysoké. 

Windows .NET Server 

Nič také ako Windows XP server zatiaľ v produkčnej 
verzii neexistuje, takže upgradovať operačný systém 
Windows 2000 Server zatiaľ nie je možné. Určité 
konkrétne náznaky nového serverového operačného 
systému tu však už boli a sú, a to dokonca vo verzii 
Beta 3. Verzie Beta 1 a Beta 2 sa zameriavali na zvýšenie 
výkonu, spoľahlivosti, na zlepšenie webových služieb, 
XML a na zlepšenie zabezpečenia. Stále nové a nové 
záplaty na bezpečnostné diery, ktoré spoločnosť 
Microsoft používateľom Windows poskytuje - a to 
dokonca aj na najnovšie produkty Windows ME a 
Windows XP - môžu znamenať dve veci. Buď má 
Microsoft v tejto oblasti naozaj závažné medzery, alebo 
tak veľmi dbá o bezpečnosť svojich operačných systé- 
mov, že prináša neustále nové, modernejšie prvky 
a technológie. Pravdu, ktorá bude zrejme niekde 
uprostred, sa asi nedozvieme. Firma bude tvrdiť druhú 
časť predchádzajúcej vety o ustavičnom technologickom 
pokroku a starostlivosti o bezpečnosť zákazníkov. Na 
druhej strane kritici budú pripomínať bezpečnostné 
riziká Windows a hľadieť pritom na sympatického 
plyšového tučniačika, ktorého majú na čestnom mieste 
vo vitríne. Mimochodom, túto hračku má aj moja dcéra, 
a keď sa ma pýtala, čo to je, odpovedal som jej, že 
symbol operačného systému LINUX. Reakcie detí bývajú 
obvykle logické, a tak po chvíľke zamyslenia dcéra 
navrhla, aby sme vymenili na našom domácom počítači 
Windows XP za LINUX. Odôvodnila to tým, že to musí 
byť systém určený pre deti, hry a multimédiá, keď je 
jeho symbolom taká pekná hračka. No, veľmi som 
zvedavý, čo by jej odpovedali „skalní od Linuxu". Vráťme 
sa však k beta verziám serverového operačného systému 
z radu XP. Napriek tomu, že všetky doterajšie beta verzie 
mali kódové označenie „Whistler", finálny produkt - 
a to dokonca v štyroch rôznych verziách - bude k dis- 
pozícii pod označením Windows .NET Server. Aktuál- 
na beta verzia s názvom Windows .NET Server Beta 3 
podporuje platformu Microsoft .NET Framework. 

K dispozícii sme mali Beta verziu 2 s kódovým 
označením Whistler. Ak tento operačný systém v beta 
verzii neaktivujete do 14 dní, odoberie sa, ako sa hovorí, 
„do večných lovíšť", preto sú možnosti jeho testovania 
obmedzené. Proti aktivácii samotnej námietky nemáme, 
čiastočne chráni okrem Microsoftu aj poctivých predaj- 
cov počítačov, ktorí dodávajú predinštalovaný legálny 
softvér. Bohužiaľ, na Slovensku nedokáže Microsoft 
telefonicky aktivovať Beta verzie XP produktov! 

Jednotlivé verzie finálneho produktu budú k dispozícii 
pod týmito konkrétnymi názvami: 

• Windows .NET Web Server, 

• Windows .NET Standard Server, 

• Windows .NET Enterprise Server, 

• Windows .NET Datacenter Server 

Windows .NET Web Server 

Určenie tohoto produktu nie je potrebné bližšie 
špecifikovať. Všetko podstatné je vlastne povedané v 
názve. Áno, táto verzia je funkčne zameraná pre 
webové servery. Mala by poskytovať firmám komplexnú 
a spoľahlivú platformu pre ich prevádzku, a tiež aj pre 
prevádzku hostiteľských služieb. Dominantnou technoló- 
giou tejto verzie operačného systému bude ASP .NET. 
Táto technológia umožňuje rýchle vytváranie a zavádza- 
nie webových služieb a XML aplikácií. 

Windows .NET Standard Server 

Verzia Standard Server je určená do podnikovej 
oblasti. Poskytuje flexibilné riešenia pre zdieľanie súborov 


a tlačiarní, bezpečné pripojenie k internetu, centralizo- 
vané zavádzanie aplikácií a v neposlednom rade 
umožňuje nielen tímovú spoluprácu zamestnancov, ale 
aj spoluprácu medzi zamestnancami, partnermi a 
zákazníkmi. Táto verzia podporuje symetrické spracova- 
nie dvoma procesormi a až 4 GB pamäti. 

Windows .NET Enterprise Server 

Je to serverový operačný systém určený pre veľké 
a stredné firmy a organizácie. Je zameraný na podporu 
firemnej infraštruktúry, komerčných aplikácií a transakcií 
elektronického obchodovania. Dokáže symetricky para- 
lelne využiť až osem procesorov a 32 GB pamäti,. Pod- 
poruje vytváranie clusterov so štyrmi uzlami. Táto verzia 
je k dispozícii aj pre 64-bitové počítačové platformy. 

Windows .NET Datacenter Server 

Táto verzia je určená na budovanie najvýkonnejších 
serverových a databázových aplikácii, ktoré vyžadujú 
vysokú úroveň škálovateľnosti a dostupnosti. Podporuje 
symetrické spracovanie až 32 procesormi a vytváranie 
clusterov s ôsmimi uzlami. Umožňuje dynamické 
vyrovnávanie záťaže. Samozrejme, táto verzia je tiež 
k dispozícii aj pre 64-bitové platformy. 

Prečo používať 64 bitovú architektúru? 

Skôr než začneme hovoriť o operačnom systéme 
Windows XP 64, je potrebné aspoň v krátkosti vysvetliť, 
čo to vlastne 64-bitová architektúra je. Ak preskočíme 
krátku éru štvorbitových procesorov (napríklad Intel 
4004), ktorá našla uplatnenie napríklad v kalkulátoroch 
a jednoduchých riadiacich automatoch, pomerne dlhú 
dobu kraľovala v segmente osobných počítačov (Sinclair, 
Atari, Commodore C64...) osembitová architektúra. 

V praxi to znamená, že medzi procesorom a operačnou 
pamäťou bola osembitová dátová zbernica. Šírka zber- 
nice sa postupne zväčšovala, napríklad prvé PC AT mali 
túto zbernicu 16-bitovú. Zbernice dnešných personál- 
nych počítačov majú šírku zbernice prevažne 32 bitov. 

Počítače so 64-bitovou architektúrou využívajú proce- 
sor Intel Itanium (vo vývoji označený ako Merced). 

Zjednodušene by sa dalo povedať, že čím je väčšia 
šírka dátovej zbernice, tým je väčšia aj jej priepustnosť, 
a teda rapídne vzrastie výkon počítača. Je to pravda, ale 
podstatný nárast výkonu principiálne spočíva v niečom 
inom. Hlavný rozdiel medzi 32-bitovou a 64-bitovou 


verziou Windows je vo veľkosti pamäte. 64-bitová verzia 
Windows bude spočiatku podporovať 16 GB pamäti 
RAM a 8 terrabajtov virtuálnej pamäti. Predpokladá sa, 
že s vývojom hardvérových možností sa tieto parametre 
ešte podstatne zvýšia. Nárast výkonu je potom spôso- 
bený tým, že aplikácie viac využívajú operačnú pamäť 
než disky. Prístup k údajom v pamäti je viac než tisíckrát 
rýchlejší ako prístup k údajom na pevnom disku. Vysoký 
výkon poskytovaný 64-bitovou architektúrou je potrebný 
nielen pre serverové a databázové aplikácie, ale potrebu- 
jú ho na svojich klientskych staniciach aj konštruktéri, 
ktorí pracujú s trojrozmernými CAD/CAM aplikáciami, 
tvorcovia filmov a iných multimediálnych aplikácií, 
v neposlednom rade aj vývojári hier. Databázové a ana- 
lytické servery ako aj klientske stanice potrebujú vysoký 
výkon k rôznym obchodným a finančným analýzam 
v reálnom čase. 

Čo bude ďalej? 

V úvode článku sme položili pomerne jednoduchú 
otázku: Aký operačný systém bude nástupcom operač- 
ného systému Windows 2000 Server a bude tento 
nástupca 64-bitový? Odpovede na tieto otázky už 
poznáme (pozri tabuľka položka škálovateľnosť). Na 
záver si čitateľ určite položí ďalšiu otázku: A čo bude po 
Windows XP? Odpoveď nie je dôležitá z hľadiska názvu, 
ale z hľadiska koncepcie a použitých technológií. Čo sa 
týka názvov pracovných verzií, tu figurujú tajomné kó- 
dové slová Longhorn a Blackcomb. Na číselnej osi 
číselného označenia verzií nástupcov operačného systé- 
mu Windows NT 4.0 to vyzerá nasledujúco: 

Operačný systém Windows 2000 má číselné označe- 
nie NT 5.0 a Windows XP má označenie NT 5.1 . Evokuje 
to skôr zmätok, pretože ak porovnáme inkrement verzie 
zo 4.0 (Windows NT) na verziu 5.0 (Windows 2000), 
neboli pravdepodobne dizajnové a technologické zmeny 
až také výrazné ako pri inkremente z verzie 5.0 
(Windows 2000) na verziu 5.1 (Windows XP). Takže 
z vývoja v minulosti môžeme pomerne ťažko odhadnúť 
rozdiely vo verziách v budúcnosti. Vieme totiž, že Long- 
horn bude mať kódové označenie 5.2, Blackcomb bude 
označovaný 6.0. Len budúcnosť ukáže, kedy pôjde 
o výraznejšie zmeny. Technológiám bude dominovať 
.NET a webové služby, ak Microsoft nemá v talóne niečo 
úplne nové. 

Luboslav Lacko 


Funkcia 

Web 

Standard 

Enterprise 

Datacenter 

Clustrové technológie 

Vyrovnávanie zaťaženia siete 

áno 

áno 

áno 

áno 

Možnosť preklopenia clustrov 

— 

— 

áno 

áno 

Komunikácie a sieťové služby 

Podpora virtuálnej privátnej siete (VPN) 

čiastočne 

áno 

áno 

áno 

Protokol SIP (Session Initiation Protocol) 

— 

áno 

áno 

áno 

Overovanie v Internete (IAS) 

— 

áno 

áno 

áno 

Sieťový most 

— 

áno 

áno 

— 

Zdieľanie pripojenia k Internetu (ICS) 

— 

áno 

áno 

— 

Adresárové služby 

Active Directory™ 

— 

áno 

áno 

áno 

Metaadresárové služby (MMS) 

— 

— 

áno 

áno 

Súborové a tlačové služby 

Distribuovaný systém súborov (DFS) 

áno 

áno 

áno 

áno 

Šifrovanie systému súborov (EFS) 

áno 

áno 

áno 

áno 

Obnovenie tieňovej kópie 

— 

áno 

áno 

áno 

SharePoint™ Team Services 

— 

áno 

áno 

áno 

Vzdialené a vymeniteľné úložisko 

— 

áno 

áno 

áno 

Faxová služba 

— 

áno 

áno 

áno 

Služby pre systém Macintosh 

— 

— 

áno 

áno 

Služby pre správu 

IntelliMirror 

— 

áno 

áno 

áno 

Modul snap-in - Výsledná sada zásad (RSoP) 

— 

áno 

áno 

áno 

Filtrovanie služby WMI (Windows Management Instrumentation) 

— 

áno 

áno 

áno 

Služba pre vzdialené inštalácie (RIS) 

— 

áno 

áno 

áno 

Služby zabezpečenia 

Brána firewall pre pripojenie k Internetu 

— 

áno 

áno 

— 

Certifikačná služba 

— 

čiastočne 

áno 

áno 

Terminálové služby 

Vzdialená plocha pre správu 

áno 

áno 

áno 

áno 

Terminálový server 

— 

áno 

áno 

áno 

Adresár relácií terminálového serveru 

— 

— 

áno 

áno 

Multimediálne služby 

Windows Média™ 

— 

áno 

áno 

— 

Škálovateľnosť 

Podpora 64bitového spracovania (Intel® Itanium™) 

— 

— 

áno 

áno 

Pridanie pamäti za behu 

— 

— 

áno 

áno 

Architektúra NUMA (Non-Uniform Memory Access) 1 

— 

— 

áno 

áno 

Riadenie procesov 

— 

— 

áno 

áno 


Zdroj: www.microsoft.com 

test 


Nakupujeme 

CD-R/W mechaniku 


Mechaniky pre zápis na DVD sú pre mnohých 
hudbou budúcnosti. Ich ceny síce stále klesajú, 
ale aj tak ide stále o sumu, za ktorú dnes kúpite celkom 
slušný počítač. Na druhej strane najlacnejšie CD-R/W 
mechaniky sú za približne dvoj- až trojnásobok ceny 
CD-ROM mechaniky, čiže sa nám priamo núka kúpiť 
RW mechaniku namiesto CD-ROM. 

CD perfektne nahrádza disketu. Dlho sa na túto 
tému diskutovalo. Bolo tu veľa návrhov a riešení 
(ZIP, SuperDisk, LS, SyQuest a podobne), ale až dnes 
môžeme povedať, že víťazom sa stalo CD! Disketové 
mechaniky sa však nadálej úspešne predávajú, čomu 
sa sami divíme, lebo cena prázdnej diskety je dnes skoro 
rovnaká ako cena prázdneho CD a kapacitne je na tom 
CD disk niekoľko stonásobne lepšie. Disk je síce väčší 
ako disketa, no existujú aj malé CD-R a CD-RW single 
s priemerom 8 cm, ktoré bez problémov spracuje 
väčšina mechaník. Aj z hľadiska rýchlosti zápisu a čítania 
je CD víťazom. 

Rýchlosť bola donedávna výsadou drahších modelov. 
Tie lacnejšie sa príliš neoplatilo kupovať kvôli malej 
životnosti, spoľahlivosti a možno aj pomalšej rýchlosti. 
Ešte nedávno sa zapisovalo bežne 8-rýchlostne, niekde 
1 2-rýchlostne a existovali dokonca aj 1 6/20-rýchlostné 
mechaniky. 

Dnes tu máme bežne 24-rýchlostné a objavujú sa 
aj prvé 40-rýchlostné mechaniky! Na nich napálite disk 
za menej ako 2 minúty. Tu sa už vynára otázka, nakoľko 
je spoľahlivé toto rýchlostné šialenstvo?! 

Z hľadiska samotného vypaľovacieho procesu ide 
o presné zapínanie a vypínanie lasera v mechanike, 
optimálne nastavenie jeho výkonu a zabezpečenie 
neprerušeného prísunu veľkého množstva dát. Preto 
sa ako najspoľahlivejšie môže javiť práve to najpomalšie 
pálenie (1 x). Zo skúsenosti vieme, že spoľahnúť sa dá 
aj na vyššie rýchlosti, no osobne pre kritické dáta použí- 
vam maximálne 1 2-rýchlostný zápis (optimálnejšie 8 x). 
Disk sa napáli asi za 6-7 minút, čo sa dá vydržať, 
a som si istý, že dáta sú spoľahlivo archivované. 

Rýchlosť vypaľovania nemusí byť počas celého procesu 
pálenia maximálna. Napríklad testy internetového 
portálu www.cdr.cz poukazujú na to, že na mechanike 
Plextor 241040 sa prvých pár minút začína páliť „iba" 

1 6 x a až od približne 1 5. minúty sa začína pálenie 
v maximálnej rýchlosti 24 x. Hoci bezproblémový 
prechod medzi rýchlosťami zabezpečuje technológia 
Burn-Proof, pre MASTER CD (príprava na lisovanie), 
je inteligentnejšie páliť maximálne na 16 x. Napaľovať 
disk maximálnou rýchlosťou od začiatku nie je možné 
kvôli obvodovej rýchlosti disku. Iste viete, že aj rýchlosť 
čítania dát je pri strede CD iná ako na jeho okraji. 

Rýchlejšie pálenie si vyžaduje 
aj kvalitnejšie médium 

Napriek tomu, že takmer na každé médium CD-R 
sa dá napaľovať hádam ľubovoľnou rýchlosťou, 
odporúčame vám používať zásadne iba certifikované 
rýchlosti. Maximálna odporúčaná a certifikovaná rýchlosť 
býva zreteľne označená na obale a zvyčajne aj na 
samotnom disku CD-R. V čase nášho testovania sme 
narazili na drobný nedostatok CD-R médií pre 24 
a viacrýchlostný zápis. Iste však ide len o prechodný 
nedostatok, lebo nakoniec sme našli tieto médiá aj 
v maloobchodnej sieti. 

Ak nemáte špeciálne médiá, nevešajte hlavu. Napaľo- 


vať sa dá aj na nižšej rýchlosti. Je to len vecou záverečnej 
volby pri nastavovaní parametrov. Rozdiel v čase 
potrebnom na napálenie dát tu určite je, lenže je to až 
tak veľa? Namiesto toho, aby ste napálili disk za nejaké 
tri a pol minúty v prípade 24 x, budete potrebovať 
okolo šesť minút, ak nastavíte 12 x. Ten časový rozdiel 
nie je až tak velký pri 2-3 diskoch, no keď napaľujete 
20 diskov za sebou, rozdiel budete vnímať inak. 

Pre domácnosť rýchlosť nie je taká veľmi dôležitá. 

Ak nepálite denne niekoľko diskov, vystačíte aj s nižšou 
rýchlosťou. Najmenej však odporúčam rýchlosť 4 x, kde 
napálite disk asi za 20 minút. Použitím 8-rýchlostného 
zápisu sa čas skráti na polovicu (cca 10 minút). 

V každom prípade by však mala byť mechanika 
vybavená nejakou novšou technológiou na ochranu 
podtečenia bufferu - SafeBurn, BurnProof, Seam- 
lessLink a podobne. Majú rôzne názvy, no v podstate 
ide o to isté - zachrániť napaľované médium v tom 
prípade, keď počítač prestane dodávať dáta do mecha- 
niky. Každá mechanika je na tento účel vybavená 
vyrovnávacou pamäťou (obvykle 2 až 8 MB), no tá 
postačí v prípade vysokej rýchlosti len na sekundové 
výpadky. Výpadok môže spôsobiť čokolvek - od „rozhá- 
dzaného" (nedefragmentovaného) disku cez spustenie 
screensaveru až po chybu používateľa. Vďaka týmto 
ochranným technológiám môžete zachrániť nejedno 
médium. Dnes sú to síce „koruny", lenže treba rátať 

s časovou stratou a potom, tie nervy... 

Rozdiely v rýchlosti medzi jednotlivými modelmi sú, 
čo sme si overili aj naším testom, no ide o sekundové 
rozdiely, ktoré možno považovať za chybu merania 
a sú teda zanedbateľné. 

V prípade RW dnešné mechaniky bežne ponúkajú 
možnosť zapisovať a mazať až 10-násobnou rýchlosťou. 
Lenže tu sa už bez špeciálneho média neobídete. 

CD-RW médium má na rozdiel od CD-R média „rýchlost- 
nú zámku". Médium RW má v ATIP uloženú informáciu 
o maximálnej možnej rýchlosti pre zápis, zatiaľčo 

v prípade médií pre jednorazový zápis býva táto hodno- 
ta „otvorená". Takže na RW médium môžete napaľovať 
len tou maximálnou rýchlosťou, pre ktorú je určené. 
Rozhodne si nemyslím, že je to zlé, lebo prepisovateľný 
disk má predsa len obmedzenejšiu životnosť a je určite 
menej spoľahlivý, takže nejde o médium na dlhodobú 
archiváciu, aj keď vám výrobca možno bude zaručovať 
bezproblémovú zálohu dát na 20 a viac rokov. 

Rozhodne nepoužívajte RW médium na zálohovanie 
kritických dát. 

Bežne dostupné médiá na trhu sú určené pre štvor- 
rýchlostný prepis, ale dajú sa kúpiť aj HIGH SPEED médiá 
určené na 8-, resp. 1 0-rýchlostný prepis. Na svete sú 
prvé mechaniky, ktoré dokážu prepisovať dáta rýchlosťou 
1 6 x a dokonca už existujú aj 24 x RW mechaniky, 
lenže pre ne ešte nie sú médiá. 

Samotné vysokorýchlostné pálenie má väčšie nároky 
na systém, čo tiež stojí za zváženie pred kúpou. Darmo 
si budete montovať 24-rýchlostnú mechaniku do starej 
486 alebo pomalého Pentia. Pri novších počítačoch 
nie je problém, no pri tých starších nemusí výkon PC 
postačovať na plné využitie funkcií rekordéru. 

Kapacita médií 

Klasický disk má kapacitu na 74 minút videa/hudby 
a 650 MB dát. Väčšina médií má o nejaké to mega viac 
(bežne tak 20-30 sekúnd = cca. 6 MB), no ak je to stále 


málo, môžete použiť 80-minútové médium s kapacitou 
702 MB. V prípade, že potrebujete ešte viac, existujú 
aj médiá s kapacitou 90 a dokonca aj 99 minút 
(predstavili sme ich v čísle 3/2001), no tu môžete naraziť 
na problémy s kompatibilitou. Nie každá mechanika 
dokáže zapisovať na takéto médium a nie každá 
mechanika (nielen počítačová) potom dokáže toto 
médium prečítať. 

Špeciálnou kategóriou sú Double CD médiá, ktoré 
ponúkajú dvojnásobnú kapacitu ako klasické CD 
(1 ,3 GB), no pre zápis a čítanie je nutné použiť špeciálnu 
mechaniku. Toto riešenie ponúka ako alternatívu 
napríklad spoločnosť Sony. S ohľadom na budúcnosť 
(čo bude pravdepodobne čoskoro nejaký DVD formát) 
tento formát zatiaľ nie je zaujímavý. 

Ak potrebujete zálohovať väčší objem dát, poslúžiť 
vám môže (podľa dôležitosti dát) aj CD-RW médium 
s paketovým zápisom. RW disk totiž môžete naformáto- 
vať a najmä používať ako disketu, vďaka programom 
PacketWriter, DirectCD, InCD, AbcCD a podobným 
aplikáciám. Disk sa dá naformátovať ako klasický 
„disketový" disk s kapacitou okolo 540 MB (pozn. 
v prípade 700 MB RW o niečo viac), alebo ako médium 
s kompresiou. 

Tu sa používa podobný spôsob ako pri komprimácii 
pevného disku (DoubleDrive, StackDrive). Formátovanie 
zväčší kapacitu média na dvoj- až trojnásobok, ale 
fyzická kapacita média sa nezmení. Dáta sa ukladajú 
na disk v komprimovanom tvare, čiže to, koľko dát 
nahráte na CD, závisí od ich štruktúry a od možnosti 
komprimácie týchto dát. Technicky môžete na „kompri- 
movaný" disk nahrať i viac ako 1 GB dát. 

Aké rozhranie použiť? 

K dispozícii ich je niekoľko. Najčastejšie sa stretnete 
s ATAPI IDE. To bolo v minulosti dosť zatracované, 
no aj IDE rozhranie prešlo vývojom a chyby, ktoré malo 
v minulosti, sú minulosťou. Pre kritické nasadenie sa 
používalo SCSI, no aj v tejto oblasti nastala zmena. 
Mnohé firmy (napríklad Plextor) ukončili pred časom 
výrobu a vývoj SCSI napaľovačiek, lebo nebol dôvod 
pokračovať týmto smerom. IDE mechaniky sú univerzál- 
nejšie, nepotrebujú prídavný radič a ponúkajú rovnaký 
výkon s rovnakou spoľahlivosťou ako SCSI. 

Dilemou môže byť aj to, či kúpiť INTERNÚ alebo 
EXTERNÚ mechaniku. Internú namontujete napevno 
jednoducho kdekoľvek. Postačuje vám akýkoľvek počítač 
s dostatočným výkonom, jednou voľnou pozíciou pre 
5,25" mechaniku a voľným kanálom na radiči. Jej fyzická 
montáž je rovnako jednoduchá, ako montáž harddisku, 
resp. CD-ROM mechaniky. Pozor len na nastavenie 
priority (MASTER/SLAVE) v prípade IDE prevedenia. 
Napaľovačku je vhodné montovať na sekundárny radič 
ako MASTER, preto ma dosť prekvapuje, že priamo 
z výrobnej linky mali niektoré mechaniky nastavený 
jumper ako SLÁVE zariadenie. 

Externé prevedenie je prenosné. Ak máte viacero 
počítačov vybavených rovnakým rozhraním na pripojenie 
(napríklad USB) a nemáte vytvorenú sieť, stačí kúpiť 
jednu externú mechaniku pre všetkých. Jediný problém 
vidím v tom, že ju musíte inštalovať na každý počítač 
zvlášť (napaľovací softvér). 

Externé mechaniky bývajú zvyčajne pomalšie ako 
interné. Mechaniky na paralelný port sú už minulosťou. 
Najrozšírenejšie sú momentálne USB 1.1 mechaniky. 

Ich výkonnosť je trochu slabšia, a preto bude zaujímavej- 
šie poobzerať sa po novších modeloch vybavených 
napríklad IEEE 1394 rozhraním (FireWire použitý okrem 
iného aj v SB Audigy - cca 30-krát rýchlejší ako USB1 .1), 
alebo aspoň USB 2.0. Tento port nájdete pri novších 
PC a je tu možný až 24-rýchlostný zápis, čo je dnešný 
vyšší štandard. 

Externá mechanika môže byť tiež zaujímavým 
doplnkom pre notebook. Jej cena je obvykle výrazne 
nižšia ako v prípade špeciálnej mechaniky CD-R/W pre 
notebook. 

Softvérové vybavenie 

Nezabudnite, že aj keď už máte napaľovačku, nezna- 
mená to, že si môžete napaľovať softvér podľa toho, 
ako sa vám zachce. Nezabúdajte na porušovanie 
autorských práv v prípade nelegálneho kopírova- 
nia softvéru, dát či audia a videa. 

S napaľovačkou obvykle dostanete nejaký bundlovaný 
(pribalený) softvér pre napaľovanie diskov. Tento 
druh výbavy by vás pri kúpe mal tiež zaujímať, lebo 
nie každý program je zadarmo a v prípade týchto 
špecializovaných programov to neskôr môže byť doda- 
točná niekoľkotisícová investícia. 

Obvykle sa hardvér predáva v troch prevedeniach: 
Retail, Bulk a OEM. Posledne menovaný spôsob predaja 
je určený pre predajcov počítačov („skladačov"). Takýto 
hardvér dostanete bez obalov, len ako samostatné 
„železo" pripravené na inštaláciu do PC. Retail je hardvér 
v krásnej farebnej krabici pripravený na vystavenie 
v predajni. Je to však aj najvybavenejšia verzia, nakoľko 
retail balenie obsahuje spravidla niečo navyše - káble, 
tlačené manuály, softvér, hry... atď. Retail je, pochopiteľ- 
ne, najdrahšou verziou a nie každý chce to najdrahšie. 
Alternatívu ponúka Bulk = škatuľová verzia (nazývaná aj 
WhiteBox- biela škatuľa). Dostanete síce tovar zabalený, 
ale v podstate ide o OEM „krabicové" prevedenie. 

Donedávna kraľovala bundlovaným verziám spoloč- 
nosť CeQuadrat so svojím WinOnCD, no dnes je 
najhorúcejším favoritom program Nero Burning Rom 
spoločnosti Ahead. Ide o výborný program s množ- 
stvom nadštandardných funkcií, s ktorým nie je problém 
urobiť nielen dátový audiodisk, ale aj MP3 kompiláciu, 
Photo disk, VideoCD či dokonca SVCD s vlastným menu. 

CeQuadrat sa úplne vytratil. Túto značku nahradila 
nová značka Roxio, pod ktorou nájdete napríklad aj 
zaujímavý Easy CD Creator (pôvodne vyrábaný firmou 
Adaptec). Je veľkou škodou, že WinOnCD zmizol 
z OEM verzií, lebo najmä v posledných verziách bol 
skutočne geniálny. Dá sa kúpiť samostatne dnes už 
vo verzii 5.0. 

Napaľovacie programy sa dajú získať aj zadarmo. 
Existujú sharewarové verzie a dokonca aj nejaký 
freeware. Možnosti takýchto programov však nedosahu- 
jú kvality profesionálnych programov. 

Je dobré ak mechanika podporuje čo najväčší počet 
formátov CD. Tie základné, ktoré nájdete pri všetkých 
modeloch sú CD-ROM, CD-DA (audio), CD-XA 
(data+audio), Photo CD, CD-I a VideoCD. Audio CD 
má 8 kanálov pre NON audio dáta (nie audio), ktoré 
sú prekladané s audio dátami. Tieto subkanály môžu 
obsahovať grafiku, alebo iné formy dát. Nie každý 
rekordér dokáže pracovať zo subkanálmi. Tie menej 
podporované formáty sú napríklad CD-Text a CD + G. 

Ide o audio disky, ktoré okrem zvukovej stopy obsahujú 


TEXTové informácie, alebo Grafické informácie. Môže 
to byť názov skladby, informácie o interpretovi, text 
piesne a podobne. Na plné využitie potrebujete prehrá- 
vač schopný čítať CD-Text dáta, lebo v opačnom prípade 
bude disk prehrávaný iba ako klasické CD-DA. 

Sledujte svoj FIRMWARE! 

Firmware je softvér „zabudovaný" priamo v hardvéri 
(v našom prípade v mechanike CD-R/W). Prirovnať by 
sme to mohli k BIOS klasického PC. Je dobré sledovať 
stránky výrobcu kvôli prípadným novým verziám 
firmware. Jeho upgrade je jednoduchý. Obvykle sa 
dá „prepáliť" pomocou malej utility, ktorú nájdete na 
internete. Prepálenie trvá pár sekúnd. Stačí spustiť 
program a sledovať jeho priebeh. Nie je to náročný 
proces a môže v mnohom pomôcť. 

Firmwarom sa totiž môžu opravovať chyby mechaniky. 
Konkrétne vám novšia verzia môže pomocť lepšie 
a rýchlejšie čítať disky, pridá podporu nových médií, 
zlepšuje zaostrovanie laseru, a tým aj čítanie a zápis, 
pomôže pri kopírovaní „blokovaných" a poškodených 
diskov atď. 

Nie každá najnovšia verzia firmwaru môže byť tá 
najlepšia, preto je dobré prečítať si pred jeho inštaláciou, 
čo vám prinesie. Ak nie ste si istí, skúste sa poradiť 
s niektorým odborníkom, alebo sa pozrite na 
www.cdr.cz. Tu nájdete zoznam mechaník predáva- 
ných u nás aj s opisom jednotlivých verzií firmware. 
Samozrejme, funguje tu aj download. 

Ak budete mať problém, môžete ho poslať aj k nám 
do poradne. Pokiaľ nám ho pošlete prostredníctvom 
našej webstránky www.pcspace.sk, dostanete naň 
rýchlejšiu odpoveď a možno aj viac odpovedí. Naša 
poradňa je totiž otvorená pre všetkých ľudí aj mimo 
redakcie. Ak mal niekto podobný problém a podarilo 
sa mu nájsť riešenie, možno sa s nami podelí o radu. 

Ako sme testovali? 

Testy sme robili na počítači osadenom procesorom 
Intel Pentium II 400MHz a 256 MB RAM. Testovacie PC 
je vybavené 7200 otáčkovým pevným diskom s kapaci- 
tou 20 GB, na ktorom bol predinštalovaný Windows 98 
SE v slovenskej verzii. 

Každú mechaniku sme nainštalovali do počítača 
a nainštalovali sme aj k nej dodávaný softvér. Ten sme 
vždy preinštalovali nanovo, pretože bundlované OEM 
verzie programov obsahujú obvykle špeciálne úpravy 
v programe pre určitý typ mechaniky. Ľahko sa môže 
stať, že s inou mechanikou než je tá, s ktorou je 
program dodávaný, nebude softvér funkčný. 

V prípade, že mechanika nemala napaľovací softvér, 
bola testovaná s naším redakčným programom NERO 
vo verzii 5. 5. 5. 6 s ovládačmi pre daný typ mechaniky. 

Testovali sme zápis vždy na niekoľko médií s kapacitou 
650 a 700 MB. Testovanie rýchlosti (času napaľovania) 
nemá veľký význam (ako som spomínal), preto sme sa 
zamerali skôr na možnosti jednotlivých mechaník, 
vybavenie, prístupový čas a podobne. Aj keď ide 
o mechaniky pre zápis na CD médiá, budete ich využívať 
aj ako CD-ROM mechaniky na čítanie, takže sme urobili 
aj zopár testov CD-ROM mechaník. 

Výsledky nájdete zhrnuté v záverečnej tabuľke. 






Schematický rez stopami CD 
(single-ssesion) 



1 PCA 
I2.PMA 
■Lead-ín 
41 Data 
Lead-Out 
TOC 
prázdne 

ACER CRW 241 OA 

Prvou mechanikou v našom teste je podľa abecedy Acer. 

V ponuke tejto spoločnosti je viacero rôznych modelov 
diskových mechaník od CD-ROM až po externé DVD a CD-RW 
mechaniky pre rozhranie IEEE 1394. Náš testovaný model bol 
v prevedení IDE a umožňuje 24 x zápis, 40 x čítanie 
a 10 x prepis. Mechanika má 2 MB vyrovnávací buffer, 
ale pre každý prípad disponuje SEAMLES LINK technológiou 
pre ochranu proti podtečeniu buffera. Výsuvný mechanizmus 
je v prevedení tray s redukciou pre 8 cm disky. Čelný panel 
je mierne prehnutý do oblúka, čo pôsobí po montáži do PC 
ako zaujímavý dizajnérsky kúsok. 

Čelný panel je v spodnej časti otvorený a rovnako nájdete 
otvor aj vzadu hore pre lepšie chladenie. Vysokorýchlostný 
zápis si berie daň v podobe tepla, ktoré mechanika pri pálení 
vyprodukuje. Nemôžeme posúdiť, či je to dobré alebo zlé 
riešenie, lebo cez otvory sa síce odvádza lepšie teplo, 
no zároveň sa dostáva dnu prach, čo môže neskôr spôsobo- 
vať problémy. Mechanika nemá zabudovaný vlastný 
ventilátor. Túto funkciu čiastočne plní rotujúci disk, ktorý 
víri vzduch vo vnútri a cez otvory odvádza so sebou aj teplo. 

Balenie obsahuje softvér NERO, tlačené manuály a čisté 
disky pre napaľovanie. Raritou je dnes disketa s ovládačmi 
pre MS-DOS. Na škatuli je označenie „Ready for Windows 
XP", lenže vo vnútri je lístok, že verzia NERO, ktorá je 
pribalená, nie je pripravená na XP a ste upozornení na 
WWW stránku, kde sa dá stiahnuť update. 

Záver 

Acer sa javí ako zaujímavá značka. Ponúka slušný výkon, 
dobrú spoľahlivosť v kombinácii s atraktívnym dizajnom. 

K užívateľskému pohodliu prispievajú nepochybne aj dve 
tlačidlá na obsluhu a dve LED diódy. Podporované sú všetky 
formáty (vrátane CD-Text). Vzhľadom na cenu možno len 
odporúčať. 






ACER CRW 4406EU 

Ďalší testovaný model je opäť ACER, ale tentoraz 
v externom prevedení. Mechanika má podobné prevedenie 
a podobnú výbavu ako model 241 OA, lenže všetko je 
v pomalšom prevedení na USB. Mechanika má nádherný 
strieborný dizajn, ale na dnešok je dosť pomalá. Čítanie 6 x, 
zápis a prepis 4 x sú dnes naozaj málo. Acer má v ponuke 
model CRW 6424MU, ktorý je tiež v prevedení USB, 
ale ponúka 6-rýchlostný zápis. Na druhej strane, vďaka 
rýchlosti (pomalosti), je vhodným kandidátom aj pre staršie 
PC vybavené USB rozhraním. 

Nikde sa o tom nepíše, ale aj táto mechanika je vybavená 
ochranou proti podtečeniu bufferu. Predpokladáme, že ide 
opäť o Seamless Link. Nepáčila sa nám ani absencia podpory 
CD-Text a nemá ani podporu zápisu subchannel data. 

Tento model nemá audio výstup, takže k dispozícii vám 
ostáva iba slúchadlový výstup s regulátorom hlasitosti. 

Mechanika je dodávaná s programom NERO. Drivery 
pre USB sú (trochu netradične) nahrané na klasickej 3.5" 
diskete. 

Záver 

Veľmi pekný dizajn. Dizajn však nie je všetko. Na dnešné 
pomery je mechanika trochu pomalá. Vzhľadom na cenu sa 
však Acer stáva celkom zaujímavou možnosťou. Absencia 
podpory CD-Text je dnes zriedkavá, no za vážnu chybu to 
nepovažujeme, pretože túto funkciu využíva len veľmi malé 
percento používateľov. 

LG GCE-8160B 

Tento model patrí do trochu inej kategórie, nakoľko 
väčšina interných mechaník v našom teste podporuje 
24-rýchlostný zápis a LG nám ponúka „iba" 16-rýchlostný 
jednorazový zápis. Mechanika číta 40-násobnou 
rýchlosťou a prepisuje 10-násobkom klasickej single speed 
CD rýchlosti (150 kB/sec). LG podporuje všetky formáty CD, 
ktoré sa dnes používajú. Pri čítaní aj pri zápise sa chovala 
veľmi korektne. 

K bezproblémovému napaľovaniu určite prispieva aj 
SuperLink, čo je obdoba BurnProof od spoločnosti 
Mediatek. Mechanika má fyzický buffer 2 MB, čo jej plne 
postačuje. 

Drobným hendikepom je azda len softvér. Dodávajú sa 
programy spoločnosti Roxio - DirectCD v5.1 pre packetový 
zápis a EasyCD Creator v5.1 pre napaľovanie. Bohužiaľ, 
EasyCD je iba vo verzii BASIC, s ktorou urobíte iba základné 
CD - DATA, AUDIO, COPY Všetky ostatné funkcie sú v plnej 
verzii, ktorú si musíte dokúpiť upgradom. 

Na výstup zvuku môžete použiť analógový aj digitálny 
konektor. Samozrejme, ostáva aj klasický výstup na 
slúchadlá, ktorý je na prednom paneli. Pre použitie ako 
CD prehrávač je k dispozícii na čelnom paneli tlačidlo play. 

Mechanika je pomerne dobre uzavretá proti prachu 
a zahrievanie pritom nebolo kritické. 

Záver 

LG je zaujímavá mechanika. Má pekný vzhľad a spoľahlivo 
napaľuje. Ide o dobrý model s podporou všetkých CD 
formátov. A to, že napaľuje „IBA" 1 6-rýchlostne, vôbec nie 
je chybou. Vdáka tomu ju dnes kúpite za menšiu cenu, ako 
jej 24-rýchlostné kolegyne, a pritom ide o asi dvojminútové 
oneskorenie pri pálení plných 650 MB. Je to dobrý pomer 
cena/výkon. 



test 


MEMOREX TwentyFourMAXX 1040 

Ako už sám názov napovedá, ide o mechaniku s maximál- 
nou rýchlosťou zápisu 24 x. Prepisuje 10 x a číta 40 
rýchlostne. Memorex je aj pomerne známy výrobca lacných 
CD médií. Memorex montuje do tohto typu 2 MB buffer, čo 
plne postačuje. 

TwentyFour sa k nám dostala v EIDE prevedení. Súčasťou 
balenia bolo CD s programami Direct CD a EasyCD Creator. 
Oba vo verzii 5.1, ale, žiaľ, EasyCD opäť iba vo verzii BASIC, 
čo postačuje iba na základú obsluhu, takže (náročnejší) 
používateľ, ktorý chce viac, musí upgradovať alebo prejsť 
na konkurenčný produkt. 

Spolu s mechanikou dostanete jedno čisté CD-RW 
médium. Ide o high speed médium určené pre zápis 
10-násobnou rýchlosťou, ale pozor, s kapacitou 700 MB! 
Zaujímavé pritom je, že hoci Memorex pracoval s médiom 
bez problémov, iné testované mechaniky s ním mali menšie 
problémy. Korektne ho prečítali všetky, no zmazať a napáliť 
bol pre ne asi tvrdý oriešok. Nepredpokladám, že problé- 
mom je 700 MB RW, nakoľko som s ním už experimentoval 
aj na mojom Plextore. Memorex pravdepodobne prichádza 
s niečím novým, čo ešte konkurencia nemá plne implemento- 
vané do firmwaru. Azda po upgrade firmware. 



Záver 

Mechanika nevyzerala zle. Škoda toho softvéru. Cena by 
mohla byť preto nižšia. V každom prípade si však treba 
uvedomiť, že získavate za ešte stále rozumnú cenu spoľahlivú 
značkovú mechaniku aj s vysokorýchlostným 700 MB CD-RW 
médiom! 



MEMOREX BBQ200 

Externé prevedenie mechaniky TwentyFourMAXX. Podľa 
našich testov a všetkých dostupných informácií ide s najväč- 
šou pravdepodobnosťou o tú istú mechaniku. Je len 
zasadená do externého puzdra s USB rozhraním. Vdäka 
tomu dosahuje pomalšie maximálne rýchlosti. Zapisuje 
a prepisuje maximálne 4 x a číta 6 x. Nie je to v súlade 
s dobou, ale od USB 1.1 nemôžete očakávať oveľa viac. 

Mechanika má slušný dizajn. Súčasťou balenia je aj 
plastový stojan pre vertikálnu inštaláciu na stôl. Softvérová 
výbava bola zhodná s predošlým modelom. Tiež tu nájdete 
pribalené 700 MB RW médium Memorex. 

Pre lepšie chladenie je v zadnej časti umiestnený malý 
ventilátor, ktorý odvádza teplý vzduch. Napájači zdroj je 
externý. Kúsok od prepojovacieho konektoru je umiestnený 
aj stereo jack pre LINE out výtup audia (napríklad ku 
zvukovej karte PC). Dodávaný kábel je však skôr „núdzové" 
riešenie, lebo má asi 50 cm. 

Záver 

Otázkou zostáva použitie v kombinácii s USB 2.0, pretože 
mechanika je pravdepodobne výkonnejšia, ako sa tvrdí. 
Možno keby sa trochu doriešili ovládače, dalo by sa z nej 
vydupať viac. Memorex je v našich končinách málo známa 
značka, ale tieto mechaniky boli pre nás celkom príjemným 
prekvapením. 

PLEXTOR PlexWriter 241 040A 

Plextor je už pár rokov značkou číslo jeden medzi rekordér- 
mi. Jeho jedinou tvrdou konkurenciou je azda len Yamaha, 
ktorá sa drží na približne rovnakej vysokej úrovni. Aj model 
241040 ponúka čosi viac ako len rýchlosť. O tej povie najviac 
výrobné označenie - 24x zápis, lOx prepis, 40x čítanie. 

Ide o mimoriadne spoľahlivú mechaniku, ktorá vydrží roky 
aj pri veľmi veľkej záťaži. Neveríte? Plextor si verí natoľko, 
že ponúka na svoju mechaniku až 24-mesačnú záruku! 

Vôbec to nie je veľa, lebo vydrží dáleko viac. Nie je to však 
zadarmo. Plextor patrí medzi najdrahšie mechaniky. 

Za samozrejmosť považujem podporu všetkých možných 
formátov CD a perfektnú spoľahlivosť v každej situácii. 
Mimochodom, bol to práve Plextor, ktorý začal ako prvý 
používať ochranu proti podtečeniu bufferu Burn-Proof. 
Mechanika je osadená 4 MB pamäte. Je, či nie je to 
zbytočné? Na škodu to rozhodne nebude. Pri 24-rýchlost- 
nom zápise dáta prúdia slušnou rýchlosťou, a tak má veľký 
buffer iste opodstatnenie. Burn-Proof spraví svoje, ale načo 
zbytočne veci komplikovať? 

Mechanika je rýchla a pritom vysoko spoľahlivá. Ako 
obslužný softvér sa k nej dodáva NERO Burning Rom 
vo verzii 5. 5.3. 5, čo nie je najaktuálnejšia verzia, no je to 
špeciálna Plextor edícia. O packetový zápis sa stará program 
InCD vo verzii 2.0. Okrem toho balenie obsahuje CD 
s utilitami PlexTools. 

Zadný panel obsahuje okrem dátového, napájacieho 
a audio konektorov (analog + digital) aj malý ventilátor 
pre lepší odvod tepla. Čelný panel je typický pre Plextor. 
Dominuje mu jediné obslužné tlačidlo. Stav signalizuje 
jediná dióda, ale zato trojfarebná. Skrátka, osvedčená 
klasika. 

Záver 

Plextor nás neprekvapil. Očakávali sme totiž vynikajúci 
výsledok a špičkové prevedenie, čo sa nám splnilo. Plextor 
sa oplatí. Je síce oveľa drahší ako ostatné modely, ale vydrží 
a je spoľahlivý. Vzhľadom na horeuvedené je to horúci 
kandidát číslo jeden na profesionálne vypaľovanie s veľkou 
záťažou a vysokou rýchlosťou. Mimochodom, bundlovaný 
program Nero je aj zo slovenskou lokalizáciou. 



Vedeli ste že: 

• CD môže obsahovať aj vírus. Na samotnom disku sa nešíri, ale pri čítaní disku môže spôsobiť 
nemalé problémy na vašom pevnom disku. Platí to aj o lisovaných CD, nielen o tých vypaľovaných. 

• CD môže obsahovať baktériu? U nás sa našťastie nevyskytuje, ale v trópoch sa pred časom objavil 
zvláštny druh batérie, ktorý požiera farbivo na CD-R médiách. Navonok to vyzerá ako pleseň. Budeme 
liečiť napaľované disky antibiotikami? 

• Ak pripravujete MASTER CD (vzorové CD), je dobré použiť menšiu rýchlosť pálenia. Disk by mal byť 
pálený ako DAO (Disk-At-Once), čo je spôsob, pri ktorom nedochádza k vypínaniu laserového lúča. 

• V prípade Audio CD sa rovnako odporúča napaľovať disk metódou DAO. Vyhnete sa tak dvojsekun- 
dovej pauze medzi skladbami, ktorá vzniká pri vypínaní a zapínaní laseru pri zápise TAO (Track-At- 
Once). Táto pauza môže byť na niektorých prehrávačoch sprevádzaná „prasknutím". 

• Ak kopírujete Audio CD, nie je na škodu zapnúť JITTER korekciu. Novšie mechaniky ju nepotrebujú, 
ale pri čítaní CD-DA na starších mechanikách sa môže objaviť praskanie počas prehrávania kópie 
vytvorenej bez korekcie. Korekcia slúži na úpravu digitálnej chyby, ktorá vzniká pri prevode analógo- 
vého signálu do digitálnej formy. 

• Philips vlastní skoro všetky patenty na CD. Aj vdäka tomu sa dnes nepredávajú „obojstranné" disky, 
hoci nie je problém ich vyrábať. Philips to nepovolil... 

• Momentálne najvážnejším problémom je výroba „neokopírovateľných" CD. V snahe čo najviac ochrá- 
niť autorské práva a zabrániť nelegálnemu šíreniu audio nahrávok vznikol formát, ktorý sa v bežnom 
prehrávači správa ako klasické CD. Keď ho však vložíte do počítača, mechanika ho odmietne načítať. 
Majitelia CD-ROM mechaník sú takto trochu diskriminovaný. Philips sa rozhodol zareagovať na celú 
situáciu svojsky. Uvažujú o zákaze používať logo Compact Disk a CD Audio na týchto „chránených" 
diskoch. 

• CD-RW médium má menšiu životnosť ako CD-R. V niektorých prípadoch môže dôjsť k jeho znehod- 
noteniu aj vplyvom silnejšieho magnetického poľa podobne ako v prípade diskety. Preto nepoužívajte 
RW médiá na dlhodobé zálohy a na zálohy kritických dát. 

SONY CRX1611 - OEM 

O tom, že aj na napaľovačke sa dá ušetriť nejaká tá 
koruna, nás presvedčia nasledujúce dva modely. Ide 
o samostatnú mechaniku v prevedení OEM bez obalu 
(v igelitovom vrecku), bez manuálov, bez softvéru a bez 
príslušenstva - iba železo. 

Retail balenie podľa dostupných informácií obsahuje 
peknú zbierku programov na recording CD (BHA B's CUP/ 
RECORDER Gold) a spracovanie obrazu a zvuku (Arcsoft 
PhotoBase/Cideo Impression, Mušie Match Jukebox). Okrem 
toho iste dostanete aj nejaké CD-R/RW na experimentovanie. 

Ak však chcete ušetriť a zadovážite si softvér iným 
spôsobom (napríklad freeware z internetu), je SONY 
v prevedení OEM dobrým kandidátom. Samotná mechanika 
má klasický jednoduchý dizajn s jediným obslužným tlačid- 
lom na čelnom paneli, výstupom na slúchadlá s reguláciou 
hlasitosti a dvoma internými audio výstupmi - LINE 
a DIGITAL. Plášť je pevný a uzavrený až ma 4 malé vetracie 
otvory zo spodnej strany, ktoré sa tvária ako úchyt na 
skrutku. 

Nie je to rýchlostný favorit, pretože maximálna rýchlosť 
zápisu je 16 x, čo však plne postačuje vo väčšine prípadov. 
Ostatné je klasika - lOx prepis, 40x čítanie. Pre prípadný 
výpadok má k dispozícii 2 MB buffer podporený aj 
Burn-Proof technológiou (v prípade Sony je to JustLink 
spoločnosti OAK Technology). Podporované sú všetky formá- 
ty CD vrátane CD-Text a jeho novší variant CD+G (umožňuje 
zobrazovanie aj grafických informácií pri hudobnom CD). 

Nikde na internete sa mi nepodarilo v súvislosti s touto 
mechanikou nájsť ani zmienku o podpore Double Density 
CD. Nepredpokladal som, že bude vedieť okamžite zapisovať 
na toto médium (na to má Sony iný model), ale uvítal by 
som aspoň možnosť prečítať takýto disk. Nie je to chyba, 
lebo pokiaľ viem, túto funkciu nemá žiadna testovaná 
mechanika. 



Záver 

Sony bola vždy dobrou značkou medzi rekordérmi. 

Nesnaží sa ísť cestou najvyššieho výkonu s maximálnou 
výbavou a okamžitou podporou tých najnovších technológií, 
ale ponúka vyrovnaný výkon pri zaujímavej cene pre zákazní- 
ka. To, že je v OEM prevedení, dáva možnosť vybrať 
a dokúpiť si softvér podľa vlastného uváženia. Všetky známe 
programy počítajú aj s podporou tohto modelu. 



TEAC CD-W524E OEM 

Teac sme podobne ako Sony dostali v OEM prevedení. 
Tentokrát je však k „vreckovej" mechanike čosi pribalené. 
Nájdete tu 16-stránkový tlačený manuál pre inštaláciu do 
PC v 8 jazykoch (bez češtiny a slovenčiny) plus informačné 
CD. Okrem zaujímavých informácií o spoločnosti Teac, 
špecifikácií jednotlivých modelov, driverov, firmwarov 
a manuálov v elektronickej forme ku všetkým možným 
modelom mechaník Teac nájdete na tomto CD aj softvér - 
VirtualCD 2.06, Speed-Utility CD, Feurio 1.62, Teac CD Player. 

Na OEM mechaniku je to slušná výbava. Nemyslite si však, 
že dostávate neviem ako veľa. Tento softvér si môžete 
zadarmo stiahnuť aj z internetu, rovnako ako manuály 
a špecifikácie, no určite jednoduchšie je získať ich na CD 
v takejto komplexnejšej forme. 

Mechanika má klasický základný dizajn. Jediné, v čom 
vyniká, je kovový plášť. Údajne je až 1,2 mm hrubý, čo je 
dosť nezvyklé. Teac sa tak stáva najťažšou mechanikou 
v našom teste (váži viac asi o 0,3 kg viac oproti konkurencii). 
Údajne je to pre lepšiu stabilitu mechaniky (kvôli otrasom/ 
chveniu pri rotácii disku vysokou rýchlosťou), no vďaka tomu 
je aj samotná mechanika odolnejšia pri transporte a možno 
sa aj lepšie chladí. 

Zapisuje 24-rýchlostne, prepisuje 10-rýchlostne 
a číta 40-rýchlostne. Vybavená je 2 MB vyrovnávacím 
bufferom s podporou Burn-Proof technológie. Samozrejme, 
disponuje aj digitálnym interným audio výstupom. 

Záver 

Teac poznáme ako spoľahlivú značku. Počas testovania sa 
správala korektne a spoľahlivo. Bez problémov zvládne aj 
CD-Text, rovnako dobre zapisuje na RW médiá (podporovaný 
je aj packetový zápis) aj na médiá s vyššou kapacitou 
(nad 80 minút). 

YAMAHA CRW3200E-VK 

Ďalším špičkovým modelom v našom teste je Yamaha. 

Ide opäť o mechaniku, ktorú možno odporúčať na vysoko- 
rýchlostný zápis pri vysokej miere rokmi overenej 
spoľahlivosti a stability. 

Dizajn napaľovačky je jednoduchší. Klasický vzhľad 
napaľovačky s jediným tlačidlom na čelnom paneli. 

V spodnej časti čelného panelu sa nachádzajú dve miniatúr- 
ne vetracie štrbiny. Ďalšie vetracie otvory sú umiestnené 
zospodu mechaniky. Všetko je to pritom navrhnuté 

s ohľadom na maximálnu bezpečnosť. Vzduchom sú 
chladené dosky plošných spojov. Vnútro je upravené tak, 
aby citlivá optika bola chránená proti prachu. 

Mechanika ponúka 24-rýchlostný zápis a 10-rýchlost- 
ný prepis. CD-ROM disky číta 40-rýchlostne. Yamaha 
dosiahla najlepšie výsledky pri grabovaní audio CD, aj pri 
čítaní diskov. Ani mierne poškodené médium nerobilo 
tomuto modelu problém. Rýchle čítanie je jej výsadou. 

Rýchlosť a rýchlosť. Ako je to s bezpečnosťou? Vyrovná- 
vacia pamäť je prekvapivo veľká - až 8 MB. Podporená je 
technológiou SafeBurn, takže prečo taká veľká pamäť? 

Má to význam, lebo ak poklesne prísun dát do mechaniky, 
prichádza k prerušeniu napaľovania. Celý proces sa po 
uvoľnení zbernice vráti s vysokou presnosťou naspäť, 
no stále je tam nejaká mikrónová tolerancia. 

Či dnes použijete 2 alebo 8 MB pamäťový modul, 
je zanedbateľné vzhľadom na cenový rozdiel, no pre použí- 
vateľa to môže byť veľký prínos. K prerušeniu a záchrane 
„doplnkovými" službami nemusí vôbec dochádzať. 

Mechanika je Windows XP Ready, a to i vrátane softvéru. 
Medzi podporovanými formátmi je i CD-MRW (CD Mount 
Rainier Rewriting), čo je nový spôsob práce s prepisovateľ- 
ným médiom. S diskom MRW narábate presne ako 
s disketou. Okrem packetového zápisu je podporovaná 
kontrola chýb (defektov), formátovanie a zápis na pozadí, 
ako aj vyberanie disku počas formátovania. Skrátka ako 
s disketou. Oficiálne zdroje nehovoria zatiaľ nič o podpore 
tohto formátu u iných značiek ako u Yamahy. Netušíme, či 
ide o softvérovú úpravu, alebo je nutný zásah do hardvéru. 

V balení nebolo žiadne špeciálne MRW médium, ani žiadny 
softvér na spracovanie. Manuál sa odvoláva na stránku 



www.yamaha.co.jp/english/product/computer/. 

Tu sa pravdepodobne dozviete viac a mal by tu by aj nejaký 
softvér. 

Záver 

Yamaha patrí k tomu najlepšiemu, čo nájdete na trhu 
vypaľovacích a prepisovacích mechaník. Je to značka 
zhruba na rovnakej úrovni ako Plextor. Disky číta o málo 
rýchlejšie, ale napaľuje ich o nejakú sekundu pomalšie. 

Má veľký buffer, čo tiež prispieva k bezpečnému napaľova- 
niu. Na tieto mechaniky sa dá spoľahnúť, aj keď vám 
výrobca nedáva až 24-mesačnú záruku. S ohľadom na cenu 
je určená skôr pre profesionálnejšie orientované nasadenie. 

YAMAHA CRW3200UX-VK 

Posledný testovaný model obsahuje rovnakú me- 
chaniku ako predošlý. A čo je najzaujímavejšie, aj keď 
ide o externú USB mechaniku, dokáže páliť a čítať 
rovnakou rýchlosťou ako jej interná kolegyňa. 

Umožnené to je USB 2.0 rozhraním, ktoré umož- 
ňuje priepustnosť dát na úrovni FireWire IEEE 1394. 
Vdáka tomu môžete páliť 24 x, prepisovať 10 x 
a čítať až 40 x. Nie každý počítač má toto rozhranie. 
Väčšinou nájdete iba staršie USB 1.1, kde je aj menšia 
fyzická priepustnosť. Hoci teoreticky nie je problém 
pracovať pri 8-násobnej rýchlosti, sám výrobca 
„odporúča" pri USB 1.1 používať mechaniku pre 
čítanie, zápis aj prepis maximálne 6 x. 

Namiesto klasického plastového obalu tentoraz 
výrobca použil titánový materiál v striebornej farbe, 
čím je lepšie chránená proti nárazom. Je to odolnejší 
materiál ako akýkoľvek plast a zároveň to je perfektný 
dizajnérsky kúsok. Telo je pevné, stabilné a vyvážené. 
Stojí na štyroch gumených protišmykových podlož- 
kách. Do detailov je prepracovaný aj externý napájači 
zdroj. Zadný panel okrem vypínača a konektorov 
(USB + napájači) obsahuje aj dva cinch konektory - 
audio výstup. 

Krása a rýchlosť nie sú všetko. Pri mechanike je 
dôležitá predovšetkým spoľahlivosť. Tú zabezpečuje 
8 MB vyrovnávací buffer s podporou technológie 
SafeBurn. Dôležitá je tiež podpora rôznych formá- 
tov CD. Medzi nimi nechýba ani CD-TEXT/CD+G a, 
samozrejme, ani CD-MRW. Opäť balenie neobsahuje 
žiadny špeciálny softvér pre MRW, ale kto má záujem, 
môže si ho stiahnuť z ich stránky. 


Na priloženom CD nájdete tak ako v prípade 
internej mechaniky, kompletnú zbierku programov 
NeroMIX. Okrem klasiky, za ktorú považujeme Nero 
vo verzii 5. 5. 5.1 Yamaha edition a InCD 2.0, dostáva 
používateľ k dispozícii aj program CoverDesigner 
(návrhy obalov pre CD), FreeDB (120 MB databáza 
hudobných CD pre automatické rozpoznávanie CD) 
a prehrávač Nero. Opäť dostávate Nero s českou 
a slovenskou lokalizáciou. Bundlované sú aj dve čisté 
vysokorýchlostné médiá (R a RW). 


Záver 

Tento model od Yamahy nám dokazuje, že páliť 
spoľahlivo a pri vysokej rýchlosti sa dá aj na externej 
mechanike. Má dobrú výbavu, pekný vzhľad, pevnú 
konštrukciu, SafeBurn, 8 MB buffer i dobrý softvér v 
exkluzívnom prevedení. Čo si priať viac? Azda len 
dostatočný prísun médií pre pálenie. A, samozrejme, 
lepšiu cenu. Yamaha je drahou značkou, ale máte pri 
nej záruku, že vydrží oveľa viac ako lacné modely. 


Záver 

Všetky mechaniky boli niečím zaujímavé. Z hľadiska 
ceny to bola napríklad Sony, ktorá ponúka mimoriadne 
dobrý pomer cena / výkon. Keďže však ide o OEM 
mechaniku, nedodáva sa s ňou žiadny softvér, čo nemusí 
byť vždy na škodu. Aj OEM mechanika môže obsahovať 
niečo navyše v podobe softvéru, ako nám ukázal Teac. 

Najvýkonnejšími a zároveň najdrahšími modelmi 
sú podľa očakávania Plextor a Yamaha. Sú to rokmi 
preverené značky, do ktorých sa oplatí investovať 
v prípade, že plánujete napaľovať vo velkom. 

Lacnejšie retailové modely zastupoval Acer. Táto znač- 
ka nepatrí medzi horúcich kandidátov, no zaujať môžu 
dobrou cenou. Za „neznačkovú cenu" získate „značkový 
výkon". Značku LG v našom teste síce zastupoval iba 
1 6-rýchlostný model, no s ohľadom na jej cenu 
a výkon, ktorý podala, to je opäť vysoko zaujímavé 
riešenie. Rozdiel v rýchlosti medzi 1 6 x a 24 x rátame 


síce na minúty, ale nie je až taký neprekonateľný. 

A potom aj tak je niekedy lepšie (rozumnejšie) používať 
menšie rýchlosti. 

Medzi externými mechanikami opäť kraľuje Yamaha 
vďaka slušnej výbave a viac ako slušnej rýchlosti, no 
s ohľadom na cenu bude iste zaujímavým riešením 
Memorex BBQ. Yamaha CRW3200UX-VK je síce 
primárne určená výrobcom pre pomalší zápis, no softvér 
umožňoval nastavenie až do plnej rýchlosti (zhodné 
komponenty s IDE verziou). Z technických dôvodov sme 
nemohli otestovať tieto funkcie aj na USB 2.0. Vzhľadom 
na možnosti nastavenia by iste bol tento test zaujímavý. 
Možno by sme zistili, že zvládne aj 24-rýchlostný zápis, 
hoci výrobca to nikde neudáva. 

Čoskoro sa aj u nás dočkáme 40 x rýchlostných me- 
chaník. Samozrejme, pôjde spočiatku o interné modely. 
Je len otázkou času, kedy budeme napaľovať CD za 10 
sekúnd, ale vzhľadom na budúcnosť to asi nebude 


zaujímavé. V hre sú momentálne DVD rekordéry. 

Ich cena bude klesať stále viac a viac, až pre nás 
prestanú CD byť zaujímavé a prejdeme spoločne na 
médiá s vyššou kapacitou. Najprv sa však treba dohod- 
núť, ktorý z formátov je najlepší (nielen z marketingo- 
vého hľadiska) a ktorý budeme používať. 

A keď sa dohodneme a mechaniky DVD s médiami 
budú stáť pár korún, potom príde niečo nové, čo bude 
poskytovať niekoľkonásobnú kapacitu, väčšiu rýchlosť 
a bude to stáť opäť majetok, aby sa mohol začať celý 
kolobeh odznova. 

Neodpustím si ešte jednu poznámku: Kde sa nám 
stratili viacvrstvové (MultiLayer) CD? Už tu mali byť prvé 
mechaniky a stále sa nič nedeje. Firmy asi zamerali svoju 
pozornosť trochu iným smerom. Škoda. 

Juraj Redeky 



ACER 241 0A 

ACER 4406EU 

LG GCE-8160B 

MEMOREX 24MAXX1040 

MEMOREX BBQ200 

Rýchloť zápisu 

24x 

4x 

1 6x 

24x 

4x 

Rýchlosť prepisu 

lOx 

4x 

lOx 

lOx 

4x 

Rýchlosť čítania 

40x 

6x 

40x 

40x 

6x 

Nameraná stredná prístupová 
doba (ZD CD WinBench) 

100 ms 

180 ms 

96 ms 

86 ms 

185 ms 

Prevedenie 

EIDE 

USB 

EIDE 

EIDE 

USB 

Vyrovnávacia pamäť 

2 MB 

2 MB 

2 MB 

2 MB 

2 MB 

Ochrana voči pretečeniu 
buffera 

Seamless Link 

Seamless Link 

SuperLink 

Just-BURN 

Just-BURN 

Interný audio OUT: dig/analog 

A/A 

N/ N 

A/A 

A/A 

A/ N 

Softvér pre RW 

InCD 2.31.1 

InCD 2.31.1 

DirectCD 5.1 

DirectCD 5.1 

DirectCD 5.1 

Softvér pre zápis 

NERO 5. 5. 5.3 

NERO 5. 5.5.3 

Easy CD Creator 5.1 

Easy CD Creator 5.1 

Easy CD Creator 5.1 

Iná výbava 

tlačidlo PLAY 

manuál 

káble 

1 x CD-R 

1 x CD-RW (lOx) 

tlačidlo PLAY 

manuál 

káble 

adaptér 

vertikálny stojan 

1 x CD-RW (4x/8x) 

tlačidlo PLAY 

manuál 

káble 

1 x CD-RW (lOx) 

manuál 

káble 

1 x CD-RW (lOx) 

!!! 700 MB RW 

manuál 

káble 

adaptér 

1 x CD-RW (lOx) 

!!! 700 MB RW 

Výrobca 

www.acerCM.com 

www.acerCM.com 

www.lge.com 

www.memorexlive.com 

www.memorexlive.com 

Zapožičal 

IMC s.r.o. 

IMC s.r.o. 

BGS Distribution a. s. 

IMC s.r.o. 

IMC s.r.o. 

Kontakt 

02/63 81 06 88 

02/63 81 06 88 

02/49 10 15 25 

02/63 81 06 88 

02/63 81 06 88 

www.imc.sk 

www.imc.sk 

www.bgsdistribution.sk 

www.imc.sk 

www.imc.sk 

Cena bez DPH 

5 088,75 Sk 

7 330,10 Sk 

4 818,50 Sk 

4 969,15 Sk 

7 568,15 Sk 

test 



PLEXTOR 241040A 

SONY CRX1611 OEM 

TEAC CD-W524E OEM 

YAMAHA CRW3200E-VK 

YAMAHA CRW3200U-VK 

Rýchloť zápisu 

24x 

1 6x 

24x 

24x 

24x (6-8x) 

Rýchlosť prepisu 

lOx 

1 0x 

lOx 

lOx 

1 0x (6-8x) 

Rýchlosť čítania 

40x 

40x 

40x 

40x 

40x (6-8x) 

Nameraná stredná prístupová 
doba (ZD CD WinBench) 

140 ms 

86 ms 

80 ms 

130 ms 

130 ms 

Prevedenie 

EIDE 

EIDE 

EIDE 

EIDE 

USB 1.1 / USB 2.0 

Vyrovnávacia pamäť 

4 MB 

2 MB 

2 MB 

8 MB 

8 MB 

Ochrana voči pretečeniu 
buffera 

BURN-Proof 

JustLink 

BURN-Proof 

SaveBurn 

SaveBurn 

Interný audio OUT: dig/analog 

A/ A 

A/ A 

A/A 

A/ A 

A/ N 

Softvér pre RW 

InCD 2.0 

— 

— 

InCD 2.0 

InCD 2.0 

Softvér pre zápis 

NERO 5.5.3.5-Plextor 

— 

freeware na info CD 

NERO 5. 5. 5.1 -Yamaha 

NERO 5. 5.5.1 -Yamaha 

Iná výbava 

manuál 

CD - PlexTools 

káble 

1 x CD-R 

1 x CD-RW (lOx) 

OEM verzia 

info CD Teac 

OEM verzia 

manuál 

káble 

1 x CD-R 

1 x CD-RW (1 Ox) 

manuál 

káble 

adaptér 

1 x CD-R 

1 x CD-RW (lOx) 

Výrobca 

www. p 1 exto r. co m 

www.sony-europe.com 

www.teac.com 

www.yamaha.co.jp/english 

www.yamaha.co.jp/english 

Zapožičal 

Sofos, s.r.o. 

BGS Distribution a. s. 

BGS Distribution a. s. 

BGS Distribution a. s. 

Sofos, s.r.o. 

Kontakt 

02/54 77 39 80, -82, -64 

02/49 10 15 25 

02/49 10 15 25 

02/49 10 15 25 

02/54 77 39 80, -82, -64 

www.sofos.sk 

www.bgsdistribution.sk 

www.bgsdistribution.sk 

www.bgsdistribution.sk 

www.sofos.sk 

Cena bez DPH 

7 771,70 Sk 

4 128,50 Sk 

5 623,50 Sk 

7 877,50 Sk 

13 547,00 Sk 




Software 


Otestujte si svoje PC! 


Každý rok máme čoraz výkonnejšie počítače. Výkon 
jednotlivých komponentov rastie geometrickým radom. 
Preto je dva roky starý počítač relatívne pomalý voči 
novému. Často sa v takých prípadoch vykoná upgrade 
(napríklad sa vymení procesor, matičná doska, pamäť 
alebo grafika a pod.). Vtedy sme zvyčajne zvedaví, ktoré 
komponenty majú dobrý výkon a ktoré nie. Väčšina 
bežných používateľov si to pred kúpou zistí v niektorom 
časopise (napríklad PC Space :-). 

Ešte predtým, ako sa pustíme do jednotlivých 
programov, môžeme si ich rozdeliť do dvoch kategórií. 
Do prvej zaradíme softvér, ktorý ponúka kompletné testy 


celého PC. Teda testuje celý počítač na základe čiastko- 
vých testov a podľa toho podá finálne hodnotenie. 
Medzi takéto programy by sme mohli zaradiť napríklad 
známy WinBench. Ďalšiu kategóriu tvoria špecializované 
programy, ktoré sa spravidla venujú jednému konkrétne- 
mu typu zariadení. Medzi známy program tejto kategó- 
rie patrí napríklad 3Dmark (testuje grafické karty) alebo 
HD Tach (pevné disky). Poslednú kategóriu by sme mohli 
označiť ako ostatné, prípadne menej dôveryhodné. To 
môžu byť rôzne jednorazové testy, prípadne testy v pro- 
gramoch, ako sú napr. rôzne manažére a podobne. 
Osobne do tejto kategórie zaradujem SiSoft Sandru. 


Samotné výsledky však musíme brať s určitou 
rezervou - napríklad pri testoch grafických kariet toleru- 
jeme odchýlku cca 5-1 0 % s tým, že 1 0 % je maximálna 
možná horná hranica. Teda ak nameriate 100 fps a váš 
sused 1 05,4 fps, tak je to v poriadku, pretože na svete 
neexistujú dve rovnaké zostavy (vždy sa nájdu výrobné 
nezrovnalosti, ktoré spôsobujú nepresnosť merania). 

Pripravili sme pre vás prehľad rôznych testovacích 
programov, ktoré používame pri našich testoch. 

Začneme jedným netradičným testom - hrou Quake 3: 
Aréna. 


Quake III: Aréna 

V 3D akčných hrách sa využíva najmä grafická karta, 
čo nám umožňuje merať výkon v praxi, pretože sa často 
odlišujú výsledky syntetického testu od praktického. 
Quake III sa v tomto smere stala všeobecným testom na 
dokreslenie výkonu grafickej karty. Výkon meriame 
v fps - frames per second (obrázkov za sekundu). Čím 
výkonnejšia grafika, tým viac fps nameriame. 

Test je v podstate veľmi jednoduchý. Stačí zadať v sú- 
bore Q3config.cfg seta timedemo "1", spustiť demoOl 
alebo demo02 a potom si zobrať výsledky zo súboru 
q3console.kkt alebo stlačíte v main menu apostrof resp. 
vlnovku (kláves nad tabulátorom) a rovno zistíte fps 
posledného testu. Potom stačí urobiť z výsledkov 
aritmetický priemer (stačia tri testy) a sme hotoví. 
Jednoduché, nie? 

www: http://www.activision.com/ 


Q -Í.vIÍ^.ľ'. Im -F j. 


i: Ľ rivj ľ .- rJ-iW \Wľ I mM- I Vnvri t 


- Dl* 1 


n Mul alUil Hl t Irlral I _%J 


”1 


JV^TJk 

AŕTA 

WJI 

.V-TA 

WJI 

WJI 
JVTJk 
AŕTA 
.V-T.l 
ÄPT Jk 
JVTJk 
XA-TJk 
WJI 
JVTJfc 
AŕTA 
WJI 
AŕTA 
JVTJk 
JWTJfc 
WA 
JVTJk 
WA 
JVTJt 
AŕTA 
JVTJfc 
JWTJfc 


nq fcv*vplT/ťh Ti.nrU ■■ 
rvq Im iuu|í "ľi _ fi Vi ■" 

.-q i um . .11 Tl.lTV^ 

.“■q r mvp i T j“T. w fí m fm r 

.-..q taI lTr.%1 ITIr*"- r +Yi r 

.“q 1 * - vŕ* B -Tj"-T r I ■" 

i“q "TV 

i“q ŕTTYWÍhjfclTT V V 

f-j-q iTTru wŤl* t tT "Ti r 

i“q 1 tTL*-.% 1 t.Ťi ■■ I ■■ 

.“q ľTTYWťK% i T - ” t Ti - - T 4 r 
i“q ■" I ■" 

.“jq r I ■" 

i“jq I*“ JH P Ji3'*-|'E»íTTi 1 Taq r I w 

i“jq iŤT.M r I r 

i”jq i'tr.*-*.! íl ' I r 

i“jq Ti* 1 

.--q .■Jr.MTPi" TV 
i“jq ■■Jta-mT 1 r**-T TV 
.“jq .■ŤTA-BfiT-^T.n^ ■■ I r 
rvq rJr.M.ÍT 1 w I w 
."jq .q 1 tw r \ r 

rvq 1 nm Ti _ 4 ■ 

.-q i",-, r r Wi r 
.“q »vHfnr T .T -.'V 
i“q i'ír.^-wriTiri ■" l ■" 

.“jq r | r 


JVTJk .V-TTŕ-T I h 
.■j^T.% .vri^r I ."I 
WJI .M-TTŕ-r 1 4 
. VľTŕr 1 .1 
WJI .V-TTŕ-r I .í 
W'TTŕr I I 
.V-T.% .V-TTŕr I n 
.W.1 .V-TTŕ-rí ” 

.■j^T.% . vm-ŕ-iTi ■" ■" 

.V-T.l .■ŕTTŕ-rT rr 
. r >T.l ÄWIW r ” 

JVTJk .VTTŕr .1 " 

ÄŕTTH‘4 ■■ ■■ 

.■j^T.% .V-TTi»r.l ■■ r 
JVTJk .V-TTŕ-r’ " 

.V-TTŕ-r I ■■ ■■ 

wji fjq ■” I ■" 

.-jq 

JVTJk i“jq ifr-MPr/iriMtiAlT r 4 r 
wji i“jq 1 ■" l.ľ.W 

.■j^T.% "D 1 tiTrim.V-T - J 71 ’i“|-MTj-ďT , iT.T? "" I 

.WTJfc ul hrn v^tíTIvymT-d 11 ■" I ■ 
ul b.-rr.m.vr-J - B".rT.Tj^Tr | ■’ 4 "' 
.v-T.i ul birrim.v--nÄif*^TvTH- TV 
u 1 TV 


.V-T.l 

JVTJk 

W-T .1 


.■TL.TV1 1 1 T 
.rriT 1 ■ 

."rp AmwrrtÄ ■ 
jqtfVvlŕTWt'i 
Ä|ňmnM4 
jqŕimrwtl 

JCfňnnŕTWt!? 
.■rrLr«“j"iTi».": I 


H 


I ‘ráTď f j - J-li vpwi^ HViwrjri 1 1 


3DMark2001 

Kedže sme už začali s testmi grafických kariet, bude- 
me v tomto trende pokračovať aj naďalej. Testovací 
program 3DMark2001 slúži len na testy grafickej karty, 
ale z výsledku sa, samozrejme, dá zistiť aj výkon celého 
systému. Podmienka na testovanie je podpora DirectX 
8.0 zo strany hardvéru, teda grafickej karty, a nutnosť 
mať na nej aspoň minimálne 32 MB grafickej RAM. Test 
je náročný na operačnú pamäť - bez 128 MB RAM ho 
nespustíte. 

Štandardne používame na testy defaultne nastavenia 
- teda okrem rozlíšenia a farebnej hĺbky nič nemeníme. 
Samozrejme, nájdu sa aj niektoré kúsky, ktoré dokážu 
viac a vtedy obvykle dorobíme aj niektoré špeciálnejšie 
testy. Tieto testy však vždy uvádzame ako doplnkové. 

Hodnotenie karty je podané v bodoch (mark - bod). 
Opäť platí úmera - čím viac, tým lepšie. Nesmieme 
zabudnúť, že hodnotenie závisí od nastavenia testu - 
teda v 800 x 600 budeme mať logicky viac bodov (teda 
väčší výkon) ako v 1 600 x 1 200. V súčasnosti robíme 
testy v rozlíšení od 1 024 x 768 až do 1 600 x 1 200 
v 16-bitovej a 32-bitovej farebnej hĺbke. 

3D Mark2001 je zaujímavý benchmark, ktorý je 
primárne určený hráčom. Okrem toho, ak vás testovanie 
prestane baviť, tak si stále môžete zahrať testovaciu hru. 
www: http://www.madonion.com/ 

3D WinBench 2000 

Oproti dvom predchádzajúcim testovacím programom 
ide o ťažkú váhu - proste, je to profesionálny testovací 
softvér. 

3D WinBench 2000 pozostáva zo štyroch testov, to 
jest z 3D Performance, 3D Quality, 3D WinBench 2000 
Processor Test a 3D WinMark 2000. Každý z týchto 
testov má aj svoje ďalšie časti. My najčastejšie použí- 
vame 3D WinMark 2000 pri - opäť - defaultných 
nastaveniach. Všetky testy robíme málokedy, pretože 
sú dosť časovo náročné (jeden test zaberie cca 20 
minút, a to treba urobiť vo všetkých rozlíšeniach, 
vo všetkých farebných hĺbkach, všetko trikrát). 

3D WinBench 2000 má bohaté možnosti nastavenia 
a môžeme sa na výsledky spoľahnúť. Proste, najvyššia 
trieda testovania medzi bežným softvérom, 
www: http://www.etestinglabs.com/benchmarks/ 
zdmbmk.asp 

WinStone 

WinStone je ďalším testovacím softvérom od spoloč- 
nosti Ziff Davis, od ktorých je aj WinBench (taktiež aj 
AudioBench a ďalšie). WinStone ponúka opäť bohaté 
možnosti nastavenia, ako už býva zvykom. Jeho primár- 
ne určenie je zistenie výkonu v reálnych kancelárskych 
aplikáciách. Teda v testoch je preto zahrnutá napríklad 
práca s Excelom a podobne. Test sleduje aj prácu 
s diskom, procesorom a 2D grafikou, ktorá je v tomto 
prípade dosť podstatná, rovnako ako aj s kopírovaním 
clipboardu. Podáva teda akýsi komplexný pohľad na 
výkon celého PC v širokej oblasti nasadenia okrem PC 
hier. 

Celkový výsledok je ohodnotený v bodoch - čím viac, 
tým lepšie. 

www: http://www.etestinglabs.com/benchmarks/ 
zdmbmk.asp 

Software 


WinBench 

Patrí do rodiny Ziff Davis. Jeho špecialitkou sú testy, 
ako napr. CPUmark99, FPU WinMark, Business Disk 
WinMark 99, High-End Disk WinMark 99, Business 
Graphics WinMark 99 a High-End Graphics alebo 
WinMark 99. 

Opäť platí úmera, že čím viac sa nameria, tým je väčší 
výkon. 

www: http://www.etestinglabs.com/benchmarks/ 
zdmbmk.asp 

SiSoft Sandra 

Všeobecne testovací - informačný softvér. Existuje vo 
verzii Standard aj Professional. Professional sa dá iba 
zakúpiť, verzia Standard je k dispozícii na doleuvedenej 
www adrese. Jeho hlavnou úlohou podávať informácie 
o hardvéri v počítači a prípadne aj ponúknuť riešenie na 
zvýšenie, alebo optimalizáciu výkonu. Testy nemusia byť 
vždy veľmi spoľahlivé, ale sú zaužívané, takže pre porov- 
nanie uvádzame aj tieto výsledky. 

Z benchmarkov sa najčastejšie používa Memory 
Benchmark (jeden z najpoužívanejších testov na otesto- 
vanie pamäťového systému), CPU Multi-Media Bench- 
mark, CPU Benchmark a Drivers Benchmark. 

SiSoft Sandra sa zvyčajne používa ako doplnkový test 
k niektorému hlavnému testu - napríklad k HD Tach sa 
ilustračne urobí ešte Drivers Benchmark zo SiSoft Sandry 
a podobne. 

Čo sa týka hlavnej náplne programu, teda zisťovaniu 
informácii o počítači, tak to zvláda relatívne dobre. 

Občas dokonca podá aj informáciu, ktorú by sme vôbec 
neočakávali. Navyše ponúka aj rôzne varovania (naprík- 
lad vysoká teplota procesora), prípadne vás informuje, 
že by bolo vhodné flashnúť BIOS, alebo by sa mala 
vymeniť grafická karta za výkonnejšiu. Okrem toho 
ponúka vypracovanie týchto informácií do samostatného 
súboru, takže potom máte všetko prehľadne po ruke. 

SiSoft Sandra pre bežných používateľov ponúka 
dokonca aj viac ako potrebujú, ale pre náročnejších to 
nie je úplne ono. Jednoducho, je to kategória B. 
www : http ://www. si sof twa re. co . u k/sa n d ra/ 

WinTune 

Ide o softvér vyvinutý jedným IT magazínom. Jeho 
hlavnou výhodu je to, že je malý, jednoduchý a prehľad- 
ný. Ďalším veľkým plusom je pre nás možnosť zadať 
počet spustenia testov. Teda nie je nutné spúšťať testy 
3x, ale stačí to zadať raz a WinTune sa už postará 
o ostatné. Navyše, výsledky automaticky zapíše na 
plochu, prípadne, ak ju nenájde, tak ich uloží do rootu 
disku C. 

WinTune má testy na CPU, Video, OpenGL, Direct3D, 
Memory a Disk + dokáže zistiť systémové informácie. 

Čo viac dodať? Jednoduchý, prehľadný, doplnkový 
testovací softvér. 

www: http://wintune.winmag.com/ 

Vytvorili sme malý prehľad programov, ktoré sa u nás 
používajú počas testovania produktov. Treba však myslieť 
na to, že ide o malé percento testovacích programov, 
ktoré existujú na svete. Napríklad dobrým testovacím 
softvérom je napríklad aj SySMark a iné, bohužiaľ, 
z kapacitných dôvodov sme sa im nemohli bližšie veno- 
vať. Ich hlavnou prednosťou je to, že sú dostupné na 
internete (všetky spomínané programy, ale niektoré iba 
v obmedzenej verzii), alebo ich možno objednať iba za 
cenu poštovného (WinBench, WinStone). 


Edmond Kmeť 


HD Tach 

H D Tach je špecializovaný testovací softvér na disky; 
popri tom je malý a prehľadný. Na test stačí zvoliť disk, 
či sa má použiť aj Advanced Size Check (umožňuje 
testovať disky nad 8 GB, teda ak testujete pevný disk 
o kapacite 80 GB, tak je dobré použiť túto volbu, pre- 
tože v opačnom prípade sa otestuje iba prvých 8 GB) 
a Write test (na test zápisom je nutné mať zaregistro- 
vanú verziu). Potom prebehne benchmark a už len treba 
zosnímať výsledky. 

HD Tach zistí rýchlosť Random Access Time (v ms), 
Read Burst Speed (v mbps), Read speed max, min, 
average (v kps) a CPU utilization. V prípade, že máte 
registrovanú verziu, tak sa dozviete aj informácie 
o zápise a nie iba o čítaní. 

Okrem HD Tachu existuje aj CD Tach, ktorý je v pod- 
state viac-menej identický, ale testuje CD-ROMy. 
www: http://www.tcdlabs.com/ 



WCPUID 

Nie je to síce testovací softvér, ale zato sa veľmi často 
využíva v spojitosti s procesormi. Totiž určite väčšina 
z vás aspoň raz v živote pretaktovala procesor, a potom 
sa snažila zistiť na koľko MHz presne beží. Toto zistiť pre 
WCPUID je maličkosť. Okrem toho vám podá podrobné 
informácie o procesore (model, cache atď.). Dokáže 
zistiť nastavenia, údaje o čipsete a podobne. Proste jed- 
noduchá, užitočná utilita, ktorú sa oplatí mať nablízku. 

Ďalším kladom je to, že je to freeware, takže nie ste 
nijako obmedzovaní, 
www: http://www.h-oda.com/ 

Macromedia Fireworks 4.0 - grafika pre web 


Nástrojov pre úpravu a tvorbu grafiky pre web je v 
súčasnosti dosť veľké množstvo, no nie všetky ponúkajú 
skutočne tie správne možnosti pre web grafikov. 
Množstvo profesionálov hovorí o Photoshope ako 
štandarde v tejto oblasti, avšak vzhľadom na jeho 
možnosti a cenu by bolo jeho použitie len pre úpravu 
a vytváranie grafiky pre web asi plytvanie. K dispozícii sú 
však aj grafické nástroje špecializované pre potreby web 
grafikov, akým je aj Macromedia Fireworks 4.0. 

Prostredie a ovládanie 

Macromedia vo svojich najnovších verziách programov 
prísne dodržiava rovnaké prostredie a ovládanie. Ak teda 
používate nejaký produkt od Macromedie, s ovládaním 
Fireworks by ste nemali mať problémy (pomerne rýchlo 
si však na prostredie a ovládanie zvyknete aj pri 
prechode z iných programov). 


v určitom poradí rôzne úpravy, nadefinujete mu 
špecifické vlastnosti a parametre, čiary, výplne a iné, 
môžete takto vytvorené úpravy pomenovať a uložiť do 
knižnice štýlov. Odtiaľ je možné štýl kedykoľvek vybrať 
a aplikovať ho na ľubovoľný objekt, čím môžete vytvárať 
rôzne grafické prvky s rovnakým vzhľadom. K dispozícii 
je aj niekoľko pripravených štýlov. Nechýba tu ani 
možnosť práce s vrstvami, čo zjednodušuje organizáciu 
objektov. V paletke vrstiev môžete vidieť vrstvu aj 
s maskovanými časťami, môžete vypnúť zobrazovanie 
vrstiev, uzamknúť ich a podobne. 

Možnosti bitmapovej grafiky sú bežné, teda nájdete 
tu nástroje pre kreslenie perom, štetcom, sprejom, 
vypĺňanie plôch, gumu a podobne. Nechýbajú ani 
nástroje pre výber určitých oblastí. Do vytváraného 
obrázku môžete vkladať bitmapové obrázky, ktoré majú 
vlastnosti samostatných objektov. Vektorové objekty 


Optimalizácia a export 

Fireworks 4 ponúka široké možnosti v oblasti optima- 
lizácie grafiky. V pracovnom okne sú štyri záložky, 
z ktorých dve slúžia na zobrazenie dvoch alebo štyroch 
verzií optimalizácie obrázku. Pri každej verzii je zobrazo- 
vaný údaj o spôsobe optimalizácie, výslednej veľkosti 
obrázku, a tiež doba potrebná pre jeho stiahnutie. Pri 
samotnom publikovaní si teda môžete vybrať tú 
najvhodnejšiu optimalizáciu, a tým aj najvýhodnejší 
pomer medzi veľkosťou a kvalitou grafiky. Optimalizovať 
môžete buď automaticky, alebo ručne. Pri ručnej opti- 
malizácii môžete pracovať s formáťmi GIF, JPEG, PNG 
alebo TIFF, môžete nastavovať stupeň kompresie, paletu 
farieb a podobne. Výhodou pri tejto činnosti je priame 
porovnávanie optimalizovanej verzie s originálom. 

Novinkou v oblasti optimalizácie je možnosť selek- 
tívnej JPEG kompresie, pri ktorej môžete nastaviť rôznu 


Macromedia Fireworks v sebe spája vektorové a bitmapové grafické nástroje; 
k tomu ešte pridáva niekoľko špecialít v podobe nadštandardného generovania HTML, 
JavaScriptu, jednoduchých animácií a podobne. 


Prostredie tvorí hlavné okno aplikácie, v ktorom 
môžete otvárať pracovné okná (teda súčasne pracovať 
s viacerými dokumentmi) a množstvo plávajúcich 
paletiek s najrôznejšími nástrojmi pre editáciu a úpravu 
parametrov kreslenia a objektov. Pracovné okno má štyri 
záložky, prostredníctvom ktorých môžete prepínať 
režimy editácie, predbežného zobrazenia obrázku 
a v ďalších dvoch si môžete vedľa seba zobraziť dve 
alebo štyri verzie vytváraného obrázku, pre ktoré môžete 
zvoliť inú optimalizáciu a vizuálne ich porovnávať. Inová- 
ciou oproti predchádzajúcej verzii je malá nástrojová 
lišta v spodnej časti pracovného okna, prostredníctvom 
ktorej môžete rýchlo a pohodlne zobrazovat/skrývať 
paletky farieb, štýlov, vrstiev a podobne. K rýchlejšiemu 
ovládaniu prispejú aj široké možnosti definovania 
klávesových skratiek a makier. 

Už v predchádzajúcej verzii mnohých potešilo dávkové 
spracovanie súborov (napríklad pri úprave obrázkových 
katalógov pre web). Teraz môžete používať aj príkazy 
pre spracovanie súborov, špecifikovať, ktoré akcie zo 
zaznamenaných a v akom poradí sa budú vykonávať, 
môžete tiež určiť súbory pre spracovanie a adresár pre 
uloženie spracovaných súborov. 

Systémové požiadavky 

Pre Windows - minimálne Pentium 1 20MHz, Win95/ 
98/NT4 a vyššie, 32MB RAM, 60MB na disku. 

Pre Macintosh - PowerMacintosh, MacOS 77.5.5 
a vyšší, 24MB RAM, 60MB na disku. 

Vytváranie grafiky 

Fireworks je grafický editor, v ktorom môžete vytvárať 
nové obrázky úplne od začiatku alebo upravovať existu- 
júce obrázky pripravené v iných aplikáciách, či do 
programu importovaných z rôznych digitálnych zaria- 
dení (skener, digitálny fotoaparát). Fireworks podporuje 
bitmapovú aj vektorovú grafiku, a teda môže v rámci 
jedného dokumentu pracovať s obidvoma typmi grafiky 
a využívať ich výhody. 

Na prvotnú prípravu obrázkov je vhodnejšia vektorová 
grafika - k dispozícii sú všetky bežné nástroje vektoro- 
vých editorov pre kreslenie čiar, geometrických objektov, 
kriviek i pre vkladanie a editáciu textu. Text sa vytvára 
v špeciálnom okne, kde je možné nastaviť všetky jeho 
parametre, ako sú font, veľkosť, orientácia, farba, ale aj 
prestrkávanie, šírka znakov, vertikálny posun a podobne. 
Nakreslené objekty upravíte ťahaním kotviacich bodov, 
rotáciou, preklápaním, skosením, vytváraním skupín, 
zlučovaním a podobne. Možnosti úprav sa týkajú, 
samozrejme, aj textu, ktorý aj po nich zostáva nadálej 
plne editovateľný. Je možné nastaviť rôzne parametre, 
čiary a výplne. Ďalšou možnosťou je aplikácia efektov, 
čo môže byť tieň, žiara, vonkajší alebo vnútorný úkos, 
pretlačenie a podobne. Výhodou je možnosť uchováva- 
nia použitých štýlov. Pokiaľ na objekt aplikujete 


môžete skonvertovať na bitovú mapu, čím však strácate 
možnosti vektorovej editácie, no môžete aplikovať 
bitmapové filtre. Integrovaná je aj podpora zásuvných 
modulov štandardu Photoshop. 

Animácie, rolovery a menu 

Fireworks nie je len obyčajný grafický editor, ale ponú- 
ka aj množstvo zaujímavých nástrojov, pomocou ktorých 
budú vaše stránky efektnejšie. Veľmi jednoducho môžete 
vytvárať jednoduché animácie, rolovery, a tiež pekné 
menu. 

Prostredie Macromedia Fireworks 4.0 

Animácie sa vytvárajú veľmi jednoducho, skladaním 
jednotlivých políčok (frames), ktoré vytvárate, rušíte, 
kopírujete alebo presúvate v plávajúcej paletke. Obsah 
jednotlivých políčok môžete buď nakresliť, alebo do nich 
importovať iný obrázok. Prehrávaním políčok potom 
vznikne animácia. K dispozícii je tiež funkcia zabezpeču- 
júca automatickú tvorbu hladkých pohybových pre- 
chodov objektov. Takto vytvorenú animáciu môžete 
vyexportovať nielen vo formáte GIF, ale aj v SWF (Flash). 
Animované GIF obrázky sú veľmi dobre optimalizované, 
a tak je ich výsledná veľkosť pomerne malá. Ak však 
chcete veľkosť súboru animácie ešte menšiu, použite 
Flash formát, ktorý je pri vektorových objektoch oveľa 
menší. 

Veľmi jednoduché je tiež vytváranie roloverových 
JavaScript efektov, teda objektov reagujúcich na prechod 
ukazovateľa myši. To môže byť klasické tlačidlo alebo 
takto môže reagovať ľubovoľný grafický objekt. Na 
vytváranie tlačidiel je určený špeciálny dialóg, v ktorom 
môžete nakresliť všetky stavy tlačidla - normálne, stla- 
čené, po nabehnutí myšou a po stlačení. Tiež môžete 
definovať aktívne plochy tlačidla. Môžete vytvárať 
i rolover efekty, pri ktorých akcia myši na jednom objekte 
spôsobuje zmenu iného objektu, čo umožňuje tvorbu 
efektných web stránok. 


úroveň kompresie pre rôzne časti obrázku (napríklad 
pre jednofarebné pozadie zvoliť vyššiu kompresiu, inú 
pre detaily). 

Ďalšou veľmi užitočnou funkciou nielen pre možnosti 
lepšej optimalizácie je rozrezávanie obrázkov. Pre jed- 
notlivé časti rozrezaných obrázkov môžete zvoliť nielen 
iný stupeň kompresie, ale aj rôzny formát (okrem toho 
im môžete priradiť URL odkazy a textové popisy). 
Rozrezaný obrázok je vyexportovaný do HTML vo forme 
tabuľky. 

Z Fireworksu môžete exportovať vytvorenú grafiku 
ako obrázky, alebo už priamo ako HTML kód, a to buď 
samostatný, alebo určený pre ďalšie spracovanie web 
editormi. 

Pri exporte ako obrázok sú k dispozícii najrôznejšie 
nastavenia. Podporované sú okrem web formátov GIF, 
JPEG, PNG a SWF aj formáty TIFF, Adobe I Ilustrátor (Al) 
a Photoshop (PSD). Zvlášť dobre je podporovaný formát 
Photoshopu, kde sú pri exporte zachované aj vrstvy. 
Import je podporovaný navyše ešte z formátov 
FreeHand, Corel Draw, Targa, EPS, RTF a TXT. 

Dobre je podporovaný export do HTML, takže s určitý- 
mi obmedzeniami môžete vytvoriť vo Fireworks úplne 
celé stránky. HTML kód môžete generovať čo sa týka 
web editora, v ktorom budete stránky ďalej upravovať, 
a to nielen pre vlastný Dreamweaver, ale aj konkurenčný 
Microsoft FrontPage, Adobe GoLive, a tiež pre Lotus 
Domino Designer. Pri exporte do HTML sa vytvorí spolu 
s obrázkami aj príslušný kód vrátane JavaScrip, tabuliek 
pre rozdelenie obrázkov a podobne. 

Záver 

Macromedia Fireworks 4.0 poskytuje všetky potrebné 
nástroje pre vytváranie web grafiky. Výhody sú v 
priamom exporte vytvorenej grafiky do HTML kódu 
a kvalitné možnosti jej optimalizácie. 

Pri porovnaní s konkurenciou (jednoznačne firmou 
Adobe) sa množstvo potenciálnych používateľov zame- 
riava na Photoshop, no ten je zameraný na niečo iné 
(aj keď má výbornú podporu web grafiky). Porovnanie 
by bolo vhodné skôr s Adobe ImageReady, ktorý je dnes 
už súčasťou Photoshopu. V tomto porovnaní by však 
jednoznačne zvíťazil Fireworks, vďaka svojím vektorovým 
schopnostiam. Ak navyše používate pre tvorbu web 
stránok Macromedia Dreamweaver, nemáte o čom 
uvažovať, nič lepšie nenájdete. 

Veľmi podobné možnosti ako Fireworks mal Adobe 
ImageStyler, ktorý sa však z dôvodov mne nepocho- 
piteľných vytratil z trhu. 

Zapožičal: Abakus Distribution, s. r. o. 

tel.: 048/41 24 00 2 
abakus@isternet.sk 

Cena bez DPH: 13 570 Kč 

Štefan Stieranka 


PC Space 2/2002 

Drive Image 5. 

Americká firma PowerQuest je veľmi dobre známa 
svojimi programovými nástrojmi na organizáciu a správu 
oddielov pevných diskov a prácu s dátami. Jedným 
z týchto nástrojov je aj Drive Image, ktorý ponúka 
možnosti pre rýchle zálohovanie a obnovu kompletných 
diskových oddielov. V najnovšej piatej verzii ponúka 
zaujímavé zlepšenia. 

Systémové požiadavky 

Dodávku Drive Image 5.0 tvorí inštalačné CD a 
prehľadná používateľská príručka. Za zmienku určite 
stojí, že inštalačné CD je bútovateľné, takže v prípade 
havárie systému je z neho možné spustiť systém 
a obnoviť poškodené dáta na pevnom disku zo zálohy. 

Počas inštalácie je možné vytvoriť záchrannú disketovú 
verziu programu. Systémové požiadavky sú: počítač 
s procesorom Pentium (Pentium 233 pre Windows XP, 
Pentium 150 pre Windows Millennium Edition, Pentium 
133 pre Windows 2000 Professional), 32 MB RAM 
(1 28 MB pre Windows XP, 64 MB pre Windows 2000), 

50 MB voľného miesta na pevnom disku, Windows 95, 

98, Windows NT 4.0 (SP 6a) Workstation, Windows 
Millennium Edition, Windows 2000 Professional, 

Windows XP alebo DOS (5.0 a vyšší). Ďalej monitor 
minimálne VGA, 3.5" disketová mechanika a jednotka 
CD-ROM pre inštaláciu. Podporované nie sú serverové 
verzie Windows. 

Čo ponúka? 

Drive Image 5.0 je určený pre rýchle zálohovanie a 
úplnú obnovu systému, kopírovanie alebo klonovanie 
pevných diskov. Ide vlastne o súbor viacerých utilít - 
Drive Image DOS (hlavný program pre DOS), Quick 
Image (Windows rozhranie pre Drive Image), Image 
Explorer (prehliadač a editor image súborov), Create 
Rescue Diskettes (vytvára bútovacie diskety) a VF Edi- 
tor (virtuálna disketová jednotka). 

Drive Image je program určený pre prostredie DOS, 
čo je pri rôznych diskových utilitách samozrejmé 
(v prostredí Windows totiž nie sú všetky súbory a časti 
disku prístupné). Zmestí sa pohodlne na jednu disketu, 
odkiaľ ho môžete spúšťať. Prostredie je jednoduché 
a ľahko ovládateľné - v štýle Windows aplikácií. Má 
podobu sprievodcu, ktorý vás krok za krokom sprevádza 
pri jednotlivých diskových operáciách. 

Piata verzia však prináša výrazné zlepšenie 
možnosti jeho spúšťania priamo z prostredia 
Windows. Nie, sám Drive Image v prostredí Windows 
nepracuje, no môžete ho tu spustiť. Funguje to asi tak, 
že po jeho spustení z Windows sa rebútuje počítač a pri 
novom štarte naštartuje Drive Image. Po skončení nasle- 
duje ďalší rebút a počítač už naštartuje tak, ako je 
obvyklé. Drive Image si totiž pri spustení z prostredia 
Windows uloží spúšťaciu rutinu do master boot sektoru 
pevného disku s odkazom na program na pevnom disku, 
ktorý následne spustí. Program je teda spustený v DOSe, 
no nemusíte vôbec vytvárať bútovacie diskety a štartovať 
z nich systém. Je to podobná technológia, aká sa použí- 
va pri známom Boot Mágie. Takéto zlepšenie určite 
poteší každého používateľa. Drive Image však ide ešte 
ďalej. Prostredníctvom nového užívateľského rozhrania 


o 

Quick Image je možné priamo v prostredí Windows 
vytvoriť diskové kópie a obnovovať z nich dáta. Všetky 
operácie teda spravíte vo Windows, pravdaže, nie 
reálne. Quick Image si uvedené operácie uloží a násled- 
ne spustí Drive Image formou reštartu počítača, ktorý 
tieto operácie vykoná reálne. Výhodou je, že Quick 
Image umožní takto vytvoriť viac konfigurácií pre prácu 
s diskovými kópiami, ktoré si môžete dokonca uložiť na 
plochu ako ikony (kliknutím na ikonu sa potom všetko 
automaticky spustí). Quick Image k tomu navyše pridáva 
plánovač umožňujúci naplánovať každodenné alebo 
týždenné vykonávanie uložených operácií. Vytváranie 
kópií diskov alebo ich záloha teda môže byť automaticky 
spustená kedykoľvek (môžete tak vytvárať nočné zálohy 
celého disku). 



ImageExplorer ponúka prezeranie a obnovu z image 
súborov 

Ako sme už spomenuli, Drive Image pracuje formou 
automatického bútovania DOS pri štarte počítača. 

To zabezpečuje technika virtuálnej disketovej jednotky, 
ktorá eliminuje potrebu bútovacích diskiet. Vytvorí si 
v pamäti virtuálnu disketovú jednotku, odkiaľ spustí 
systém a následne Drive Image. Pre konfiguráciu tejto 
možnosti je určená utilita VF Editor, ktorá umožňuje 
vytvoriť si vlastný súbor pre virtuálnu disketovú jednotku 
podľa potrieb (ak napríklad potrebujete pri štarte počí- 
tača zavádzať vlastné ovládače a podobne). Práca s VF 
Editorom je veľmi jednoduchá. Virtuálnej diskete môžete 
určiť niektorý zo štandardných (1 60 KB až 2,88 MB) 
alebo neštandardných formátov a menovku. Následne 
vyberiete súbory, ktoré budú na virtuálnej diskete 
a vytvoríte config.sys a autoexec.bat. Takúto virtuálnu 
disketu získate aj načítaním z existujúcej diskety, 
prípadne ju môžete zapísať aj na bežnú disketu. 

Drive Image umožňuje vytvárať zálohy, obnovu alebo 
kopírovanie celých diskov. Pracovať môžete nielen s celý- 
mi diskami, ale aj s jednotlivými diskovými oblasťami. 
Počas zálohovania alebo obnovy sa tiež kontrolujú 
a označujú všetky chybné sektory na pevnom disku (pre 
zvýšenie rýchlosti môžete kontrolu vypnúť). V prípade, 
že chcete obnoviť zálohu na diskovú oblasť rôznej 
veľkosti od zálohovanej (napríklad pri prechode na väčší 
pevný disk), Drive Image vie automaticky meniť veľkosť 
diskových oblastí, vytvoriť novú oblasť prípadne zrušiť 
existujúcu. 


Pri kopírovaní sú podporované nielen IDE, ale aj SCSI 
pevné disky (novinkou je podpora diskov väčších ako 
80 GB). Problém nerobia ani inštalované špeciálne utility 
pre využitie plnej kapacity disku na starších PC (OnTrack 
Disk Manager, Micro House EZ-Drive a podobne). Pre 
zabezpečenie dát proti strate alebo porušeniu je počas 
kopírovania zabezpečovaná kontrola integrity zdrojo- 
vého i cieľového disku. Pri kopírovaní je využívaná 
patentovaná technológia SmartSector, ktorá nepoužíva 
sektor po sektore, ale kopíruje len skutočne využité sek- 
tory. Takto sa dosiahne oveľa vyššia rýchlosť kopírovania. 

Pri vytváraní zálohy sa táto ukladá do súboru, ktorý 
môžete uložiť na iný pevný disk, na jednotky JAZ, Zip, 
SyQuest, na sieťový disk, prípadne ho môžete priamo 
napáliť na CD, pretože obsahuje podporu CD-R alebo 
CD-RW mechaník. Integrovaná podpora CD-RA N bola 
teraz zlepšená a rozšírená, takže je možné pracovať 
s väčším počtom jednotiek CD-R/W a vypaľovať diskové 
obrazy rýchlosťou jednotky CD-R. Navyše Drive Image 
teraz podporuje aj externé SCSI PCMCIA jednotky 
CD-R/W. 

Drive Image pred zahájením tvorby obrazového 
súboru odhadne jeho predpokladanú veľkosť a overí, 
či je na cieľovom médiu dostatok priestoru (ak by tak 
nebolo, súbor s obrazom disku je možné rozložiť na 
niekoľko CD-R či CD-RW médií alebo na viac súborov 
určenej veľkosti). Súbor s obrazom disku je možné pred 
neoprávneným použitím chrániť heslom. Pre zmenšenie 
velkosti výsledného súboru je k dispozícii voliteľná kom- 
presia. 

V prípade, ak je potrebné obnoviť zo zálohy len 
niekoľko súborov alebo adresárov, nemusíte obnovovať 
celý disk. V prostredí Windows je k dispozícii Image 
Explorer, ktorý umožňuje manipulovať so súbormi vo 
vytvorených archívoch a obrazoch diskov. Súbory 
s obrazmi diskov tu môžete otvárať, rušiť ich, kopírovať, 
definovať alebo meniť heslá, pristupovať k parametrom 
diskových oblastí, zálohované diskové oblasti kopírovať, 
rušiť, komprimovať alebo dekomprimovať. Veľkou 
výhodou je, že môžete pracovať aj priamo so súbormi 
a adresármi v image súbore, teda môžete obnovovať 
alebo rušiť jednotlivé súbory alebo adresáre. 

Záver 

Drive Image 5.0 prináša nové možnosti v zálohovaní 
a správe pevných diskov. Ponúka jednoduché vytváranie 
záloh celého pevného disku alebo len určenej oblasti. 

V prípade poškodenia tak môžete systém presne 
obnoviť. Výhodou je, že už nepotrebujete bútovať 
z diskiet, lepšia podpora CD-R/W jednotiek a diskov nad 
80 GB. Uplatnenie určite nájde aj automatické záloho- 
vanie v určenom čase. 


Zapožičal: Zebra systems, s. r. o. 

teľ: 069/6 9 12 96 1 
info@zebra.cz 

Cena bez DPH: 2232 Sk 

Štefan Stieranka 


Software 


PC info 2. C - bezproblémový HW a SW audit 


Kto spravuje počítačovú sieť alebo sa stará o väčší 
počet počítačov vo firme, určite narazil na problém, 
ako čo najrýchlejšie a najjednoduchšie zriadiť evidenciu 
hardvérového a softvérového vybavenia. Navyše, ak sú 
používatelia skúsení natoľko, že si sami inštalujú 
programy alebo dokonca vymieňajú hardvér, je evidencia 
veľmi problematická. Tiež hrozí, že stratíte prehľad 
o nainštalovanom legálnom softvéri a vystavíte sa tak 
problémom pri možnej kontrole. Preto vzniklo množstvo 
programov pre zjednodušenie a zautomatizovanie 
evidencie HW a SW. Jedným z nich je aj český program 
PCinfo, ktorý ponúka automatické zmapovanie existu- 
júceho stavu vašej výpočtovej techniky bez náročného 
a zdĺhavého obchádzania jednotlivých počítačov. Jeho 
výsledkom je vytvorenie presného zoznamu nainštalo- 
vaného softvéru a hardvéru. 



Prostredie PCinfo 2.0 so zobrazením hardvéru 


Nasadenie 

Nasadenie programu PCinfo v podniku je jednoduché. 
Najprv je potrebné nainštalovať samotný program, ktorý 
je zložený z častí Desktop a Server. Prostredníctvom 
Desktop správca spracúva a vyhodnocuje získané 
informácie, Server sa inštaluje na súborový server 
Windows NT alebo Novell NetWare. 

Ďalšou dôležitou časťou nasadenia PCinfo v sieťovom 
prostredí je úprava serverových login skriptov tak, aby 
pri prihlásení lokálnych staníc boli tieto programom 
otestované. Nie je to nič zložité, k dispozícii je podrobný 
návod pre Windows NT a Novell NetWare (zvládne aj 
menej skúsený správca). 

V prípade, že nepracujete v sieťovom prostredí, 
nainštalujete všetko na lokálnu stanicu a testovanie 
staníc so zberom údajov budete vykonávať prostredníc- 
tvom diskiet (čo je však oproti sieťovému nasadeniu 
dosť nepraktické). 

HW a SW test 

Prostredie a ovládanie programu je pomerne 
jednoduché a prehľadné, no pre rýchlejšie zvládnutie 
budete musieť nahliadnuť do používateľskej príručky 
(je stručná, ale postačí) alebo do nápovedy. Všetky 
potrebné nástroje sú dostupné prostredníctvom menu, 
a tie najpoužívanejšie prostredníctvom panela nástrojov. 
Kedže ide o program českej firmy, české prostredie je 
samozrejmé. 

Už podľa spôsobu nasadenia vám môže byť jasné, 
ako to všetko funguje. Ak sa lokálna stanica prihlási 
na sieť, pri vykonávaní login skriptu sa spustí kontrolný 
program, ktorý získa potrebné informácie od použí- 
vateľa, otestuje hardvér počítača a skontroluje nainštalo- 
vané programy. Výsledky zapíše do súboru v zdieľanom 
sieťovom adresári, odkiaľsi ich prevezme klientsky 
program správcu na ďalšie spracovanie. Získavanie 
informácií nemusí byť len po sieti, ale aj prostredníctvom 
diskety (dobré aj v prípade, že nemáte všetky počítače 
zapojené v sieti). PCinfo má prepracovanú problematiku 
automatických sieťových testov, ktorá umožňuje 
v sieťach Windows NT a Novell NetWare otestovať 
všetky počítače bez nutnosti akéhokoľvek ručného 
zásahu, alebo dohľadu administrátora. Táto vlastnosť 


výrazne pomáha pri zavedení systému do prevádzky, 
a tiež pri opakovaných auditoch. Automatické testy sú 
vykonané pri prvom prihlásení sa do siete (prostredníc- 
tvom už spomínaného login skriptu). Ďalšie testy už 
nemusia byť vykonávané pri každom spustení, ale na 
základe nastavenia administrátorom (napríklad raz za 
3 mesiace). V prípade potreby je však možné ručne 
nastaviť test konkrétnej stanice pri prihlásení sa do siete 
alebo disketou. 

PCinfo umožňuje testovať počítače s operačným 
systémom MS-DOS, Windows 3.x, 95/98/Me alebo 
NT/2000/XP. Veľkou výhodou je, že používateľ nemá 
možnosť ovplyvniť výsledky testov. Počas testu sa na 
obrazovke počítača zobrazí hlásenie, ktoré nadefinuje 
správca a testovací program môže podľa nastavenia 
požiadať používateľa o určené vstupné údaje. 

Automaticky sú identifikované základné dosky 
(bežne dostupné modely), procesory, grafické karty, 
sieťové karty, zvukové karty a množstvo ďalších PCI 
zariadení (počty identifikovaných komponent sú neustále 
rozširované). Tiež sú získavané informácie o pamäti, 
BlOSe, diskoch, jednotkách CD-ROM a podobne. Tieto 
detailné informácie určite ocenia tiež technici pri 
príprave pred riešením hardvérovej poruchy počítača. 
Veľkou výhodou je aj zistenie a uloženie aktuálneho 
nastavenia operačného systému a siete na každom 
počítači. Administrátor tak môže jednoducho získať 
textové výpisy dôležitých súborov, napríklad 
AUTOEXEC.BAT, CONFIG. SYS, WIN. INI, SYSTEM.INI, 
NET.CFG a podobne, a následne tieto súbory editovať 
pomocou bežných nástrojov Windows. Túto funkciu 
je možné veľmi výhodne využiť na zálohovanie 
najdôležitejších súborov v systéme a v prípade poruchy 
počítača je možné použiť informácie z databázy pre 
rýchlu obnovu systémových nastavení. 

PCinfo ponúka aj softvérový audit, kde sú automaticky 
identifikované nainštalované programy (vrátane Micro- 
soft Windows a Office, súborové manažéry, kompri- 
mačné programy a podobne). Dokáže pritom od seba 
velmi presne odlisít rôzne jazykové aj číselne verzie 
toho istého programu. Pri tomto teste sú prechádzané 
všetky lokálne disky počítača a na nich sú hľadané 
administrátorom požadované súbory. Pri každom súbore 
je zisťované meno, veľkosť, dátum a atribúty súboru. 
Zároveň zisťuje detailné informácie o všetkých nájdených 
súboroch, napríklad meno výrobcu, verziu a meno 
programu, autorské práva (licenčný program, Shareware 
alebo freeware), pôvodný názov súboru a podobne. 
Vdáka týmto informáciám dokáže automaticky identi- 
fikovať aj tie súbory, ktoré si používateľ premenoval. 

Plne vyhovuje aj multilicenčným podmienkam Microsoftu 
(MOL a MLP), kde vám dá prehľad o rozdielnom počte 
medzi nainštalovaným a zakúpeným softvérom. 

Výhodou je široká konfigurovateľnosť a možnosť 
dopĺňania nových informácií. Správca môže napríklad 
nastaviť, že bude vykonávaný len test hardvéru či budú 
zaznamenané konfiguračné súbory (je možné zvoliť aj 
ľubovoľný súbor), ktoré súbory budú kontrolované a 
podobne. Tiež môžete doplňovať informácie o nových 
hardvérových zariadeniach alebo programoch (súbor 
priradíte názvu programu, ktorý bude potom automatic- 
ky identifikovaný na kontrolovaných počítačoch). 

Okrem samotného testovania ponúka PCinfo aj 
možnosť zberu, údajov, ktoré zadáva používateľ testo- 
vaného počítača (identifikačné polia). Tieto konfiguro- 
vateľné údaje môže buď vyplňovať, alebo vyberať 
z pripraveného zoznamu. Medzi informácie získavané 
od používateľov patria napríklad: meno a priezvisko, 
telefónne číslo, oddelenie, pobočka, inventárne číslo 
počítača alebo informácie o komponentoch, ktoré nie je 
možné získať automaticky (monitor, reproduktory). 
Konfigurácia identifikačných polí je plne v rukách 
správcu. Polia môžu byť text, zoznam a povinné pole 
(bez vyplnenia nie je možné pokračovať). 

PCinfo umožňuje triediť a vyberať počítače podľa 
mena počítača, IP, MAC alebo e-mail adresy, prípadne 
mena pevného disku C. Dôležité sú prehľadné výsledky 
testov, kde PCinfo dáva správcovi možnosť mnohých 
výstupných zostáv pripravených na rôzne účely. Pritom 


okrem sady štandardných zostáv vytvorených podľa 
požiadaviek používateľov je možné doplniť systém 
o špeciálne zostavy vytvorené konkrétnemu používateľovi 
na želanie (integrovaná je napríklad aj zostava pre 
odovzdávací protokol počítača). Prostredníctvom zostáv 
získate detailný výpis obsiahnutého softvéru, ale tiež 
hardvérovej konfigurácie všetkých počítačov. V prípade 
potreby ďalšieho spracovania získaných údajov určite 
využijete možnosť exportu do CSV formátu. 

Potešiteľná je možnosť porovnávania archívnych 
kontrol (auditov) medzi sebou, čím získate perfektný 
prehľad o zmenách hardvéru alebo o nainštalova- 
ných/odinštalovaných programoch. 

Diaľkové ovládanie 

Veľmi užitočným doplnkom PCinfo je diaľkové 
ovládanie počítačov po sieti, ktoré vám umožní prevziať 
po sieti obrazovku, klávesnicu a myš vybraného počítača 
a pracovať tak, akoby ste boli priamo pri nej. Môžete 
dokonca ovládaný počítač na diaľku aj reštartovať 
(nemusíte teda používať drahé komerčné programy). 

Vzdialené ovládanie po sieti pracuje v systémoch 
Windows 95, 98, Me, NT, 2000 a XP. Inštaluje sa ako 
systémová služba a používateľ nie je ojej práci infor- 
movaný. V prípade, že chce správca vstúpiť na vzdialený 
počítač, objaví sa používateľovi na monitore správa 
s možnosťou povolenia alebo zakázania vstupu (ak do 
30 sekúnd nič nepotvrdí, je prístup automaticky 
povolený). Inštalácia služby diaľkového ovládania na 
stanici sa vykonáva automaticky pred spustením auditu. 
Jeho inštaláciu môže konfigurovať správca. 

Pre funkčnosť je potrebný protokol TCP/IP a možnosť 
komunikácie na portoch 5800 a 5900. Na systémoch 
Windows NT/2000 je potrebné inštalovať diaľkové 
ovládanie s prístupovými právami administrátora. 
Nevýhodou je nemožnosť jednoduchej odinštalácie, 
takže budete musieť ručne zasiahnuť do registrov. 



Zobrazenie výsledku testu - nájdený softvér 

Záver 

Možnosti PCinfo 2.0 využije určite každý správca 
počítačovej siete, na ktorej je pripojených viac počítačov. 
Program mu pomôže získať lepší prehľad a kontrolu 
nad inštalovanými programami, a tiež evidenciu kompo- 
nentov počítačov. Môžete realizovať vlastný interný 
softvérový audit (čo je oveľa lacnejšie ako pri vykonaní 
auditu externou firmou) a získať presné podklady pre 
začatie legalizácie softvérového vybavenia. 

PCinfo navyše obsahuje BonusPack, čo je sada pro- 
gramov, ktorými môžete zdarma nahradiť množstvo 
často používaných platených a sharewarových progra- 
mov, napríklad komprimačné programy alebo súborové 
manažéry. 


Dodávateľ SR: Róbert Šimočko 

teľ: 052/77 33 13 3 
fair-net@fair-net.sk 

Cena: približne 400 Sk na jeden počítač 


Štefan Stieranka 


PC Space 2/2002 


24 


Software 


MapPoint 2002 European Edition - mapy z dielní Microsoftu 


Elektronických máp je v súčasnosti k dispozícii veľké 
množstvo, takže je si z čoho vybrať. K tým známejším 
u nás patria programy Route 66 a InfoMapa, no na 
tomto poli pomerne úspešne bojuje aj veľký Microsoft 
s produktom MapPoint. Tento program nie je len 
jednoduchou elektronickou mapou, ale ponúka o 
jednotlivých krajinách aj rôzne informácie a demografic- 
ké údaje. Tiež veľmi dobre spolupracuje s aplikáciami 
sady Microsoft Office. 


Na účely recenzie sme mali k dispozícii európsku ver- 
ziu programu, v ktorej síce nájdete mapu celého sveta, 
no podrobné informácie len o európskych krajinách 
(čo však v našich podmienkach úplne postačuje). 

Dodávka a systémové požiadavky 

V škatuli nájdete okrem inštalačného dvojcédečka už 
len licenčnú dohodu a registračnú kartu. Používateľskú 
príručku tu, bohužiaľ, nenájdete, čo je trochu škoda, 
pretože pre menej skúsených používateľov by boli určite 
vhodné základné informácie o práci s programom. 
MapPoint 2002 však obsahuje kvalitné vysvetlivky a 
návody na prácu s programom. 

Inštalácia je jednoduchá a rýchla. Systémové požia- 
davky sú bežné - minimálne Pentium 1 33 MHz 
(odporúča sa Pentium III), systém Windows 98/ NT4 
(so Service Pack 6) a novší, Internet Explorer 4 a novší, 
64 MB RAM, 255 MB na disku (plná inštalácia zaberie 
až 765 MB), jednotka CD-ROM, myš, grafické rozlíšenie 
minimálne 800 '600 s 256 farbami. Odporúča sa tiež 
pripojenie k internetu. 

Nielen mapa 

Prostredie MapPoint 2002 je jednoduché a prehľad- 
né, aj keď menej skúsení používatelia si budú musieť 
na ovládanie trochu zvykať. Zapríčinené je to čiastočne 
aj anglickým prostredím, pretože program nie je (a ani 
nebude) lokalizovaný. Prostredie môže byť rozdelené na 
viac častí, v ktorých sa zobrazuje mapa, vyhľadaná trasa, 
vyhľadávanie objektov a podobne (podobné rozloženie 
majú aj konkurenčné programy, napr. Route 66). 

A čo možnosti MapPoint 2002? K najviac použí- 
vaným funkciám určite patrí vyhľadávanie spojenia 
medzi niekoľkými bodmi v rámci celej Európy. 
Okrem toho dokáže nájsť aj ľubovoľné miesta kdekoľvek 
na Zemi, a to buď podľa názvu, alebo súradníc (v rámci 
toho vie aj určovať vzdialenosť medzi nájdenými miesta- 
mi). Výber bodov pre hľadanie automobilovej trasy je 


pomerne jednoduchý. Môžete vyberať z databázy, alebo 
priamo z mapy. Určíte počiatočný a konečný bod, ako i 
ľubovoľné množstvo prejazdových bodov, ktoré môžete 
vo vytvorenom zozname podľa potreby zoradiť, zrušiť 
alebo pridať k nim nové. Ďalej už len stačí jeden klik 
myšou na vyhľadanie automobilovej trasy. Zobrazí sa vo 
forme zoznamu významnejších bodov s časmi prejazdov, 
vzdialenosťou v kilometroch a opisom trasy (v opise 
nájdete inštrukcie na jazdu, napríklad „odbočiť vpravo 


na E50" a podobne). Sumárne informácie zobrazia 
celkovú dĺžku trasy, čas a náklady potrebné na jazdu. 

Pre tento výpočet je však potrebné zadať maximálne 
rýchlosti jazdy, spotrebu automobilu a cenu za liter 
pohonných látok. Nie je však možné zadať viac 
variantov týchto údajov (ak napríklad vlastníte viac 
vozidiel alebo počítate trasu pre viac vodičov, ktorí majú 
rôzne jazdné zvyklosti). 

A čo ďalšie funkcie MapPoint 2002? Prog ram vie 
poskytnúť informácie o ľubovoľnej krajine, a to 

vrátane jej demografických údajov, údajov o hrubom 
národnom produkte, exporte, importe a mnoho, mnoho 
ďalšieho (dokonca aj porovnávanie s prechádzajúcimi 
rokmi alebo náklad načítanejších periodík). Je to teda 
vynikajúci pomocník nielen pre hľadanie automobilovej 
trasy, ale aj pre tých, ktorí chcú mať o jednotlivých kra- 
jinách podrobné informácie a porovnávať ich (napríklad 
z investičného hľadiska). Všetky tieto informácie sú 
zobrazené veľmi prehľadne, napríklad na mape sa 
jednotlivé krajiny zobrazia odlišným sfarbením podľa 
toho, koľko žije obyvateľov v jednotlivých oblastiach, 
v akej vekovej skupine a podobne. Zobrazenie poskytuje 
veľké množstvo variácií. Nadhľad dát môže byť zobraze- 
ný nielen farbou, ale napríklad aj formou kruhového 
alebo stĺpcového grafu, kde aj veľkosť grafu zobrazuje 
určité veličiny. 

K tomu sa pridávajú ešte široké možnosti importu 
a exportu dát (napríklad Excel, Access, Outlook a ďalšie). 
Pri importe je k dispozícii sprievodca, ktorý pomerne 
jednoduchou formou umožňuje integrovať vaše dáta do 
mapovej formy (veľmi efektne takto môžete prezentovať 
napríklad výsledky predaja v jednotlivých krajinách). 

Pri exporte je to podobné, dáta z MapPoint môžete 
uložiť vo formáte MS Excel pre ďalšie spracovanie. 

Zaujímavosťou MapPoint 2002 je slovník základ- 
ných fráz v jedenástich jazykoch (francúzština, nemči- 
na, taliančina, španielčina, portugalčina, fínština, gréčti- 
na, ruština, švédčina, čeština a holandčina). Všetky frázy 


sú rozdelené do šiestich skupín - základné frázy, ubyto- 
vanie, bežný kontakt s ľuďmi, kalendár, čísla a prípady 
núdze. Veľkou výhodou je fakt, že jednotlivé frázy sú 
uložené ako WAV súbory a môžete ich veľmi jednodu- 
cho prehrať jediným kliknutím (určite lepšie než sa snažiť 
vysloviť potrebné frázy napríklad vo fínštine, aj keď 
predstava, že budete niekomu v zahraničí prehrávať 
frázy z notebooku, vyzerá dosť komicky). 

Užitočným doplnkom je aj konvertor mien krajín 
Európskej únie na euro (aj keď od roku 2002 vám to nie 
je potrebné, pretože príslušné národné meny zanikajú). 

Nechýba ani podpora GPS, ktorá sa v podobných 
programoch stala už štandardom. Vďaka spojeniu 
s lokalizačným systémom GPS vás môže program 
okamžite informovať o vašej polohe na mape, alebo aj 
naopak, vyberiete si miesto na mape a GPS zariadenie 
vám určí jeho súradnice. 



Prostredie MapPoint 2002 European Edition 

Záver 

MapPoint 2002 European Edition ponúka však veľké 
množstvo údajov, ktoré robia tento program jedineč- 
ným. Pre použitie a väčšie rozšírenie u nás by bola 
potrebná jeho lokalizácia. MapPoint 2002 je veľmi 
dobrým pomocníkom nielen pri vyhľadávaní automo- 
bilových trás, ale aj pre tých, ktorí sa zaoberajú pláno- 
vaním, porovnávaním a prehľadom vo svete. Potrebné 
informácie tak môžu získať napríklad manažéri, ktorí 
porovnávajú situáciu v jednotlivých krajinách, potrebujú 
podporné informácie pre investovanie alebo podobne. 
Nespornou výhodou je aj priame pripojenie na internet, 
odkiaľ je možné získať vždy aktuálne dáta. 

Výrobca: Microsoft Corporation, www.microsoft.com 
Cena: Sk (bez DPH) 

Štefan Stieranka 


MapPoint veľmi dobre zvláda prezentáciu dát na mape, a to nielen vlastných, 
ale aj importovaných (napríklad z Excelu). Použitie je pomerne jednoduché a veľmi 
dobre zapadá do kancelárskej sady Microsoft Office. Užitočným doplnkom je aj slovník 
základných fráz vil jazykoch. 


Software 


Norton AntiVirus 2002 


V oblasti antivírusových programov vládne v súčasnos- 
ti veľmi veľká konkurencia. To zabezpečuje, že takmer 
všetky známejšie antivírusové programy ponúkajú 
špičkové vlastnosti a spoľahlivú ochranu počítačov pred 
vírusovými infiltráciami a škodlivými programovými 
kódmi. Medzi úplnú špičku z hľadiska používanosti 
a možností určite patrí Norton AntiVirus z dielní 
spoločnosti Symantec, ktorý je v súčasnosti ponúkaný 
vo verzii 2002. 

Norton AntiVirus 2002 je dodávaný buď samostatne, 
alebo ho môžete získať ako súčasť novej sady 

Symantec Norton SystemWorks 2002, ktorá posky- 
tuje rozšírenú antivírusovú ochranu a moderný nástroj 
obnovy systému. Dôležitá je tiež plná podpora 
operačného systému Microsoft Windows XP. 


Informácie o stave programu ponúkajú prehľad 
o nastavení rezidentnej ochrany, skenovaní elektronickej 
pošty, dátum aktualizácie vírusových definícií, nastavenie 
funkcie LiveUpdate, dátum posledného skenovania 
systému, dátum vypršania bezplatnej aktualizácie pro- 
gramu. V pravej časti okna sa zobrazujú detailnejšie 
textové informácie o týchto položkách s odkazom na 
dálšie informácie v nápovede, prípadne aj tlačidlo na 
spustenie súvisiacej funkcie. 

Funkcie pre antivírusovú kontrolu ponúkajú všetky 
bežné technológie na vyhľadávanie vírusov. Program 
kontroluje všetky možné známe zdroje vírusovej infekcie 
(systémové oblasti, spustiteľné súbory, dokumenty, 
e-mail a podobne). Skenovať môžete celé disky, adresáre 
alebo jednotlivé súbory. K dispozícii je niekoľko preddefi- 


(Outlook Express, Outlook, Netscape Messenger, Eudora, 
Pegasus Mail a dálšie), skenuje aj odchádzajúcu a 
prichádzajúcu poštu. Na rozdiel od konkurenčných 
programov Norton AntiVirus 2002 nedovolí, aby 
e-mailové programy posielali alebo preposielali infiko- 
vané správy, pretože dáta sa skenujú priamo na 
porte (v predchádzajúcich verziách to fungovalo na 
princípe e-mail proxy). 

V prípade detekcie vírusu sa primárne snaží Norton 
AntiVirus s touto udalosťou vyrovnať sám vdáka 
zlepšenej internej logike programu, ktorá je schopná 
riešiť veľkú väčšinu krízových stavov vyvolaných vírusovou 
infekciou (množinou najčastejšie sa vyskytujúcich vírusov 
alebo škodlivých skriptov) v súboroch, dokumentoch či 
e-mailových správach automaticky, bez zásahu a upove- 


Norton AntiVirus 2002 využíva už osvedčené technológie skenovania prostredníctvom vzoriek vírusov a analýzy 
podozrivých spustiteľných kódov a skriptov. Zlepšený je Script Blocking, určený pre výkonnú analýzu, vyhľadávanie a 
odstránenie škodlivých alebo deštruktívnych skript kódov ukrývajúcich sa v súboroch, e-mailoch, ale aj na web stránkach. 
Citeľná je aj zlepšená interná logika programu, ktorá je teraz schopná automaticky a samostatne riešiť väčšie množstvo 
stavov vyvolaných vírusovou infekciou. 


Inštalácia a systémové požiadavky 

Súčasťou Norton AntiVirus 2002 je inštalačný 
CD-ROM a útly manuál. Inštalácia je rýchla a bezproblé- 
mová. V prípade, že máte nainštalovanú niektorú 
z predchádzajúcich verzií Norton AntiVirus, je potrebné 
ju odinštalovať, čo nie je práve najšťastnejšie, pretože 
stratíte všetky nastavenia (verzia 2002 má totiž iné 
nastavenia). Počas inštalácie je ponúknutá okamžitá 
aktualizácia programu z internetu a prvé skenovanie. 

Tiež môžete zvoliť stálu ochranu počítača a automatickú 
aktualizáciu (jednoznačne odporúčame tieto nastavenia 
ponechať, inak účinnosť antivírusového programu 
rapídne klesá - prevencia je určite lepšia ako odstraňo- 
vanie následkov). Pri inštalácii sa Norton AntiVirus 
integruje s Windows Prieskumníkom, kde môžete nájsť 
jeho funkcie vo forme vlastnej nástrojovej lišty, prípadne 
pri súboroch a adresároch v kontextovom menu. Ikonka 
v systémovej lište zase informuje o aktívnej nepretržitej 
ochrane. 

Minimálne systémové požiadavky verzie 2002 oproti 
minulosti značne stúpli. Odporúča sa počítač s proce- 
sorom 300 MHz, 128 MB RAM a aspoň 65 MB voľného 
miesta na disku. O tom, že najnovšia verzia je náročnej- 
šia na výkon počítača, sa môžu presvedčiť majitelia 
starých počítačov. Otestovali sme napríklad počítač s 
procesorom Pentium 166 MHz a 64 MB RAM, ktorý 
pre kancelárske aplikácie ešte postačuje, no po inštalácii 
AntiVirus 2002 sa systém očividne spomalil (žeby na 
Západe už takéto „šunky" nepoužívali?). Pri rýchlych 
počítačoch je spomalenie úplne zanedbateľné. Čo sa 
týka operačného systému, môžete inštalovať na Win- 
dows 98, Windows Me, Windows 2000 a plne je pod- 
porovaný aj Windows XP Professional a Home Edition. 

Vírusy, traste sa... 

Norton AntiVirus 2002 ponúka množstvo osvedče- 
ných, ale aj inovovaných možností na ochranu proti 
počítačovým vírusom a škodlivým kódom. Celková 
ochrana sa skladá z klasického skenovania a nepretržité- 
ho rezidentného skenovania súborov, elektronickej pošty 
a dát prenášaných z internetu. Na vyhľadanie vírusov 
sa používajú klasické vírusové definície i analýza kódu, 
čo zabezpečí pri správnom použití veľmi dobré výsledky. 

Prostredie Norton AntiVirus 2002 síce principiálne 
vychádza z predchádzajúcej verzie, avšak mierne sa 
zmenilo graficky (asi aby bolo lepšie prispôsobené pre 
Windows XP). Je teda jednoduché a prehľadné, čo 
ponúka možnosť bezproblémového ovládania programu 
aj neskúsenými používateľmi. Graficky je upravené v štýle 
ostatných aplikácií radu 2002 pod hlavičkou Symantecu. 
Taktiež sa bezproblémovo integruje do ich spoločného 
prostredia. Funkcie sú rozdelené do troch častí - stav 
programu, antivírusová kontrola a informácie. Dialóg pre 
nastavenie programu je prepracovaný a zjednodušený, 
čo poteší hlavne menej skúsených používateľov (mnohí 
odborníci by však určite uvítali aj detailnejšie nastavenia). 


novaných testov (celý počítač, výmenné disky, diskety, 
pevný disk), no vytvoriť si môžete aj vlastné testy, 
do ktorých zaradíte potrebné adresáre alebo súbory 
(konfiguráciu zabezpečuje sprievodca). Pri detekcii 
vírusov je použitá okrem klasického vyhľadávania podľa 
vzoriek aj osvedčená technológia Bloodhound (založená 



Prostredie Norton AntiVirus 2002 

na heuristickej analýze, ktorá zvyšuje účinnosť antivíruso- 
vej ochrany pred novými a neznámymi vírusmi). K samo- 
zrejmostiam patrí kontrola komprimovaných súborov 
vo formátoch ZIP, ARJ, LHA, LZH a LZEXE (viacnásobne 
skomprimované aj samorozbaľovacie archívy). 

Pre definované antivírusové testy môžete nastaviť 
automatické spúšťanie v stanovenú dobu prostredníc- 
tvom integrovaného plánovača. Čas vykonania napláno- 
vanej akcie môžete určiť s periodicitou mesiac, týždeň, 
deň v týždni, deň, hodinu alebo akciu vykonať len raz. 

Ak bol v naplánovaný čas počítač vypnutý, program 
ponúkne pri jeho najbližšom spustení možnosti akciu 
vykonať ihneď, zrušiť ju alebo odložiť na ďalší najbližší 
termín. 

Rezidentná ochrana Norton AntiVirus stráži 
vírusové aktivity v prostredí Windows, ale aj v okne DOS, 
súborové aktivity i požiadavky pre formátovanie diskiet, 
zápis do systémových oblastí diskov, zápis do 
spustiteľných súborov, zmenu DOS atribútu a podobne. 
Prepracovaný bol vo verzii 2002 ochranný nástroj proti 
trójskym koňom nazvaný Script Blocking, určený pre 
výkonnú analýzu a vyhľadávanie (a tiež odstránenie) 
škodlivých alebo deštruktívnych skript kódov, ukrývajú- 
cich sa v súboroch, e-mailoch, ale aj na web stránkach. 
Automaticky sú teda skenované všetky súbory, ktoré 
sťahujete z webu, alebo aj skripty spúšťané pri 
prehliadaní web stránok. 

Prepracovaná bola oproti predchádzajúcej verzii 
kontrola elektronickej pošty. Norton AntiVirus 2002 
teraz výborným spôsobom zlaďuje skenovanie elektronic- 
kej pošty a zaisťuje rozšírenú podporu e-mailových klien- 
tov. Okrem toho, že automaticky konfiguruje ochranu 
elektronickej pošty pre štandardných POP3 klientov 


domenia používateľa (v predchádzajúcich verziách musel 
o „osude" zavíreného súboru alebo e-mailu vždy 
rozhodnúť používatel). Môžu však nastať situácie, 
s ktorými si program nevie rady (ak napríklad hrozí 
strata dôležitých dát, vírus nie je možné odstrániť, 
a pod.), vtedy zobrazí používateľovi výzvu s možnými 
riešeniami. Tento postup je vynikajúci, pretože program 
zbytočne neobťažuje používateľa množstvom hlásení 
o objavených vírusoch, ale tie jednoducho vylieči, 
zmaže alebo presunie do vírusovej karantény, slúžiacej 
pre dočasné uchovanie nevyliečiteľných súborov. 

V prípade, že bude program po aktualizácii 
schopný súbory v karanténe liečiť, tieto súbory 
budú potom vyliečené a vrátené na pôvodné 
miesto na disku. Podozrivé súbory môžete prostredníc- 
tvom sprievodcu odoslať internetom na analýzu do 
centrály SARC.com (Symantec Security Response). 

Veľmi dôležitá je, samozrejme, aktualizácia progra- 
mu. Norton AntiVirus 2002 využíva technológiu 
LiveUpdate pre aktualizáciu prostredníctvom internetu 
(môže prebiehať automaticky), avšak môžete aktualizo- 
vať aj prostredníctvom aktualizačných programov 
(ak nemáte pripojenie na internet). Okrem aktualizácie 
vírusovej databázy sa aktualizuje aj samotný program a 
antivírusové technológie, takže ste aktuálne v „bezpečí". 



Antivírusová kontrola v akcii 

Záver 

Norton AntiVirus 2002 ponúka opäť nové technológie 
a zlepšenie existujúcich, aby ešte lepšie ochránil vaše PC. 
Zabezpečuje nielen systémové oblasti, súbory a doku- 
menty, ale aj elektronickú poštu a podozrivé prvky www. 
Jeho správnym použitím a pravidelnou aktualizáciou 
môžete získať takmer dokonalú ochranu, takže s vírusmi 
by ste už nemali mať žiadne problémy. 

Zapožičal: BSP Softwaredistribution 

teľ: 02/54 43 00 1 7, www.bsp.sk 
Cena: približne 2510 Sk (vrátane DPH) 

Štefan Stieranka 


PC Space 2/2002 


26 



Software 


Zoner InShop a České kliparty 


České kliparty 

V januárovom čísle nášho časopisu 
sme uverejnili recenziu vektorového 
grafického editora Zoner Callisto 4. 

Tento editor však neostáva bez servisu 
a firma Zoner Software nám k tomuto 
produktu ponúka sériu troch CD s český- 
mi klipartami. 

Na všetkých troch CD nájdete viac než 
6000 klipartov (viac ako 2000 každé CD). 
Všetky obrázky sú rozdelené do prehľad- 
ných kategórií a sú vytvorené vo formáte 
WMF a ZMF. Okrem toho získate na 
každom z troch CD inštaláciu Zoner 
Média Exploreru zdarma. Na CD 2 a 3 


obchod vytvoriť pomocou špeciálneho 
programu, ktorých sa na internete váľajú 
stovky. 

Jednu z možností ponúka firma Zoner 
Software (Zoner In Shop) a nájdete ho na 
adrese http://www.zoner.sk. 

Zoner inShop 2000 je univerzálnym 
riešením pre tvorbu internetovej predaj- 
ne. Umožňuje vytváranie kombinovaného 
typu predajne Business to Public a Busi- 
ness to Business zároveň (len koncovým 
zákazníkom a len zmluvným partnerom). 
Na konfiguráciu vlastnej predajne posta- 
čia základné znalosti ovládania tabuľko- 
vého procesoru pre Windows. 


má možnosť sa presvedčiť o jej stave, 
t. j. či bola prijatá, či a kedy bol tovar 
odoslaný atď. 

Na záver sa ešte trochu pozrime na 
program Zoner inShop Designer. 

Nebudem ho rozoberať podrobne, pre- 
tože je veľmi obsiahly. Základ je rozdelený 
do štyroch položiek, a to: zoznam a opis 
tovaru, zoznam zákazníkov, spracovanie 
objednávok a nastavenie parametrov 
behu obchodného systému. I napriek 
tomu, že celý produkt je pekne spraco- 
vaný a ponúka veľké množstvo nastavení, 
je menej prehľadný. V niektorých oblas- 
tiach sa podľa mňa nastavuje priveľa pa- 
rametrov oproti reálnej potrebe bežného 
internetového obchodného domu. Ak 
chcete však mať profesionálne postavený 
obchod, odporúčam vám sa trocha po- 
hrať s nastaveniami a parametrami. Urči- 
te sa vám to vráti cez vašich zákazníkov. 

Čo sa týka servisu, ten je pravidelne 
poskytovaný na stránkach Zoner Software 
a pracovníci sú vám, samozrejme, tiež 
k dispozícii. Helpový súbor, resp. manuál 
je spracovaný v programe Zoner Context. 
Je veľmi obsiahly a podrobne opisuje 
všetky funkcie, takže sa nemusíte báť, 
ak by ste narazili na problém, že by ste 
ho neboli schopní operatívne a rýchlo 
vyriešiť. 

Tento program ako aj celý systém 
vytvorenia predajne Zoner In Shop 
odporúčam tiež vyskúšať všetkým, 
ktorí váhajú s otvorením predajne na 
internete. 

Skôr ako sa však rozhodnete, pozrite si 
ešte zopár predajní vytvorených týmto 
systémom. Nájdete ich napr. na adresách: 

http://zoner.inshop.sk 

http://www.hviezda.sk 

http://www.alfashop.sk 

http://rdat.inshop.sk 

http://www.xxl-multimedia.sk 

http://www.atlasmedia.sk 

http://postel.inshop.sk 

http://www.gastromarket.sk 

http://www.karty-shop.sk 

http://www.notebookshop.sk 

http://www.sag.sk 

http://www.karty-shop.sk 

Ladislav Jediný 


získate naviac Zoner GIF Animátor 4. 

Na CD 1 sa okrem iného ešte nachá- 
dzajú skúšobné verzie Zoner Callisto 3, 
Zoner Context 3, Zoner InShop (ktorého 
recenziu tiež nájdete v tomto čísle) a nie- 
koľko veľmi jednoduchých hier. Špecialit- 
kou na tomto CD sú slepé mapy celého 
sveta. CD 2 je len doplnením nových 
kategórií klipartov a na tomto médiu 
ich nájdete 2087 v 35 oblastiach. Bonbó- 
nikom v tejto edícii je CD 3. Nájdete tu 
najviac obrázkov, konkrétne až 2332 
v 43 kategóriách. Okrem tejto základnej 
zbierky sa tu nachádzajú české dopravné 
značky vo vektorovej podobe a 1 00 
pekných fotografií z celého sveta. 

Zoner InShop 

V súčasnosti je internetová komercia 
na Slovensku a v Česku veľmi sľubne 
rozbehutá. V niektorých oblastiach 
už dnes poznáme silné spoločnosti, ktoré 
si svoj podiel na trhu dnes starostlivo 
strážia. Sem patria napríklad rôzne 
virtuálne kníhkupectvá, predajne CD 
nosičov, Software a podobne. Je však 
stále množstvo oblastí, ktoré ešte nie sú 
pokryté. Prázdnotou zívajú hlavne potra- 
viny, športové potreby, chovateľské potre- 
by, ale napr. aj také obchody, ktorých 
prevádzka v tzv. kamennom dome je 
finančne veľmi nákladná, ako napr. rôzne 
zberateľské predmety. 

Myslím, že na tomto mieste nemusím 
vysvetľovať výhody a nevýhody virtuálne- 
ho obchodného domu. Koniec koncov 
to teraz ani nie je moja úloha. Dnes sa 
v krátkosti pozrieme na stavbu virtuálne- 
ho obchodného domu na internete. Ten 
si môžete buď naprogramovať celý ručne, 
čo je síce veľmi prácna záležitosť, ale 
dosiahnete presne to, o čo máte reálny 
záujem. Na druhej strane si môžete 


Konfigurácia celého systému prebieha 
v programe Zoner inShop Designer, ktorý 
je poskytovaný ako freeware. V ňom si 
pripravíte svoj katalóg produktov, vytvo- 
ríte grafickú podobu predajne a nastavíte 
zoznam najčastejších zákazníkov alebo 
stálych obchodných partnerov, ktorý u 
vás pravidelne nakupujú. Zoner inShop 
Designer potom napojíte na internet 
a dáta prenesiete na doménu, kde je 
nainštalovaná serverová časť Zoner 
inShopu 2000. 

Čo sa mi celkom nepozdáva, je to, 
že celý systém je viazaný len na zmluvný 
server Zoneru, a tak aj v prípade, že napr. 
máte vlastný server, kde máte miesta 
koľko potrebujete, musíte si prenajímať 
ďalší priestor. 

Samotný nákup prebieha tak, že 
návštevník prechádza ponukou tovaru 
a klepnutím na ikonu kúpiť alebo na 
symbol nákupného koša pridá položku 
do pomyselného košíka. Tak môže urobiť 
pri viacerých položkách, pričom celková 
cena sa zráta a väčšina predajných systé- 
mov ju umožňuje ihneď zobrazovať. 
Konkrétnu položku tovar by sa malo dať 
vyhľadať f ulltextovým hľadaním alebo 
nájsť podľa zaradenia v kategóriách. 
Ukončenie nákupu znamená „príchod 
k pokladnici". Tu je možno vidieť obsah 
nákupu a prípadne zmeniť výsledný počet 
položiek tovaru. Tiež treba vyplniť údaje 
o odberateľovi pre doručený tovar. 

Väčšina systémov umožňuje k údajom 
pripojiť užívateľské meno a heslo, takže 
pri nasledujúcom nákupe už nebude 
treba zadávať celú adresu, ale iba meno 
a heslo. Po potvrdení je objednávka 
prijatá na server. Niektoré obchody 
objednávku ihneď odošlú elektronickou 
poštou na adresu prevádzkovateľa, iné ju 
uložia do databázy na serveri a zákazník 

Linux alebo praktické rady z unixovskej kuchyne 

Rodina BSD 


Kedze som sa nedávno zmienil podstatne obsiahlejšie 
o FreeBSD, patrí sa nevynechať ani OpenBSD 
a NetBSD, ktoré pochádzajú podobne ako FreeBSD 
z tej istej rodiny. Obidva systémy sú rovnako dobré a 
pozabudnúť na ne by bolo hriechom. O tejto rodine 
systémov môžeme hovoriť, že je stabilná ako skala. 

Veľa ľudí často kladie otázky, ktorý zo systémov je 
lepší. Podobne sa môžeme pýtať: „Čo je lepšie, laptop 
alebo desktop?" Každý systém plní svoj účel. Linux má 
obrovskú ponuku ovládačov, akú BSD systémy nemajú. 
Pod Linuxom spojazdníte povedzme 90 % hardvéru, pod 
systémami BSD iba 60 %. Percentá sú, samozrejme, len 
na ilustráciu a ani približne nie sú presné. Linux je vhod- 
ný ako pracovná stanica, ak si však chcete sprevádzkovať 
väčší server, systémy BSD budú stabilnejšie. Toto, 
samozrejme, závisí od typu servera - čím náročnejšie 
požiadavky, tým budete mať viac dôvodov používať sys- 
témy na báze BSD. V takom prípade si treba zakúpiť 
hardvér s vedomím, že ho systémy BSD podporujú. Linux 
poslúži ako server spoľahlivo, ale pri náročnosti, akou je 
zaťažený napríklad server Yahoo, by administrátori trpeli 
migrénami. Yahoo beží na systéme z rodiny BSD. 

Na stránkach www.freebsd.org, www.openbsd. 
org alebo www.netbsd.org sa dozviete, ktoré ďalšie 
spoločnosti používajú tieto systémy. Na internete je 
komunita BSD systémov veľmi citlivá na otázku, ktorý 
BSD systém je lepší. Nie je vhodné takto sa pýtať, ale 
keby sme chceli vzájomne porovnať členov rodiny BSD 
medzi sebou, mohol by som uviesť svoj názor, s ktorým 
nemusí každý súhlasiť: 

• NetBSD má asi najlepšiu chybovú kontrolu v sieťovom 
aspekte. Je vhodný ako router. Inštalácia prebieha v tex- 
tovom móde, čo každý nezvládne. Systém je portovaný 
na mnoho platforiem. 

• FreeBSD je orientovaný najmä pre platformu Intel 
Í386 a má väčšiu podporu PC hardvéru než NetBSD 
a OpenBSD. Chybová kontrola v sieťovom aspekte je 
výborná. FreeBSD ponúka najzrozumiteľnejšiu inštaláciu 

(i konfiguračné rozhranie) s prehľadnými oknami, návod- 
mi a pokynmi. Ak však chcete spojazdniť niektorý BSD 
systém na inej platforme, povedzme procesore Arm, 
musíte použiť NetBSD. FreeBSD využijete veľmi dobre 
ako server. 

• OpenBSD poskytuje údajne najlepšiu bezpečnosť. 
Inštalácia prebieha v textovom móde a nie je vôbec 
jednoduchá. OpenBSD najlepšie využijete ako firewall. 

• BSD/OS je komerčný Unix (www.bsdi.com) a mal by 
obsahovať všetky kladné stránky ostatných systémov 

v jednom (lepšia podpora ovládačov, bezpečnosť, tech- 
nická podpora). 

NetBSD 

Systém NetBSD je na rozdiel od FreeBSD využiteľný v 
mnohých smeroch. NetBSD je bezplatná implementácia 
Unixu, ktorá podporuje nasledujúce platformy: 
alpha, amiga, are, arm26, arm32, atari, bebox, cobalt, 
dreamcast, evbsh3, hp300, hpcarm, hpcmips, hpcsh, 
Í386, Iuna68k, mac68k, macppc, mipsco, mmeye, 
mvme68k, news68k, newsmips, next68k, ofppc, pc532, 
pmax, prep, sandpoint, sgimips, spare, sparc64, sun3, 
vax, x68k. 

NetBSD si stiahnete z adresy ftp.netbsd.org, 
prípadne si pozrite stránku www.netbsd.org, kde na 
odkaze How to get NetBSD nájdete ďalšie ftp servery. 
Podobne ako v Linuxe aj tu je pre používateľov PC 
aktuálna iba architektúra Í386, t. j. vstúpte do adresára 
Í386 alebo ho stiahnite celý. 

NetBSD má nasledujúcu históriu: NetBSD 0.8 
(20. apríl 1993), NetBSD 0.9 (23. august 1993), 

NetBSD 1.0 (26. október 1994) atď. až po súčasné 
verzie NetBSD 1 ,5.x. 

NetBSD je dostupné v troch distribúciách: Formal-re- 
leases, NetBSD-release a NetBSD-current. 
Formal-releases predstavujú odskúšaný systém, ktorý 
sa periodicky distribuuje a ktorý obsahuje binárne 
súbory, zdrojové kódy a inštalačné nástroje. Ostatné 
distribúcie predstavujú systémy, na ktorých sa pracuje. 

Vývoj NetBSD sa opiera o medzinárodné úsilie skupiny 


ľudí, dobrovoľníkov, ktorí komunikujú podobne ako v lin- 
uxovskej komunite iba cez internet a mnohí z nich sa 
nikdy ani osobne nestretli. 

NetBSD nainštalujete podobne ako FreeBSD z inšta- 
lačného CD, ktoré si môžete kúpiť aj na adrese 
www.magnificent.sk. Inštalácia však už nie je taká 
príťažlivá ako vo FreeBSD a už vôbec nie ako v Linuxe. 

Adresár Í386 inštalačného CD má veľkosť asi 70MB. 
Ostatné balíky ako KDE, GNÓME atď. treba stiahnuť 
z adresára „packages", ktorý nemusí byť na CD. 

Jadro sa kompiluje podobne ako vo FreeBSD, iba typ 
diskového formátu je iný (4.4 BSD), resp. systém 
FreeBSD ho vidí ako 4.4 BSD, pričom vlastný formát vidí 
ako UFS. Aj niektoré zariadenia majú iné názvy, 
napríklad CDROM sa ukrýva v zariadení /d ev/cdOa. 

Ak chceme využívať virtuálne konzoly (návod môžete 
aplikovať aj na iných BSD systémoch), a tie nie sú impli- 
citne nastavené, treba editovať súbor /dev/ttys, kde 
zmeníme nastavenie na „on" (predtým „off") pri 
položkách ako ttyEO, ttyE2, ttyE3 atď. takto: 
ttyEO "/usr/libexec/getty Pc" vt220 on secure 
...ttyE3 "/usr/libexec/getty Pc" vt220 on secure 

Virtuálne konzoly aktivizujeme bez reštartovania počí- 
tača nasledujúco: 

sh /etc/rc .wscons 
kill -1 1 

Inštaláciu systému z diskiet urobíme ich zapísaním 
z CD na disketové média príkazom: 

rawrite bootl.fs 
rawrite boot2 . f s 

Potom iba zasunieme diskety do mechaniky (najprv 
bootl .fs) a resetujeme počítač. 

Keby ste si chceli spraviť vlastné bútovateľné CD, 
pôvodný ftp adresár s obsahom NetBSD prekopírujte do 
niektorého adresára, povedzme /NetBSD, a z Linuxu 
zadajte tento príkaz: 

mkisofs -b bootbig.fs -c boot.catalog -1 -r -T 
-v -o /cd.iso /NetBSD 

Súbor cd.iso potom napálite. V koreni /NetBSD 
musí byť súbor diskety bootbig.fs. Súbor boot.catalog 
si mkisofs vytvorí sám. O ostatných prepínačoch sa 
dozviete viac na manuálovej stránke mkisofs. 

NetBSD má vynikajúcu podporu binárnych linuxov- 
ských súborov. 

OpenBSD 

OpenBSD je tiež vhodný pre väčšiu skupinu platfo- 
riem, ale nie až takú rozsiahlu ako NetBSD. Tu tím 
vývojových pracovníkov platformy NetBSD zašiel naozaj 
veľmi ďaleko. OpenBSD podporuje aj binárnu emuláciu 
systémov SVR4 (Solaris), FreeBSD, BSD/OS, SunOS a 
HP-UX. OpenBSD vyvíjajú dobrovoľníci; toto však platí 
aj pre ostatné systémy BSD s výnimkou BSDi, ktorý je 
komerčný a dosť drahý Unix. Niektoré názvy zariadení 
sú iné v OpenBSD ako u FreeBSD a NetBSD. 

Inštalácia OpenBSD je ešte surovšia ako u NetBSD a 
obávam sa, že ju začiatočník tak ľahko nezvládne. 

Týmto, samozrejme, vôbec nechcem krivdiť tímu 
OpenBSD, hovorím to len na porovnanie. 

Inštalačné CD má nasledujúcu adresárovú štruktúru: 

PATCHES - tu sa nachádzajú rôzne opravy urobené 
na poslednú chvíľu 

3.0 - tu je verzia OpenBSD 

V adresári /Patches a /3.0 nájdete architektúru (nemusí 
to byť len Í386). V adresári i386 nájdete štartovateľné 
image súbory diskiet, ktoré zapíšete na diskety príkazom 

rawrite . exe. 

O systéme sa dozviete podstatne viac na domovskej 
stránke www.openbsd.org, kde nájdete skoro všetko. 
CD si môžete objednať napríklad aj z adresy www.mag- 
nificent.sk. OpenBSD, podobne ako ostatné systémy 
z rodiny BSD, poslúži ako špičkový firewall a aj server. 

OpenBSD beží na nasledujúcich platformách: Í386, 
spare, alpha, hp300, amiga, mac68k, powerpc, pmax, 
mvme68k a mvme88k. O OpenBSD sa v unixovskej 
komunite hovorí ako o najbezpečnejšom Unixe, 
aspoň tak píšu autori unixovských článkov. 

OpenBSD používa špičkovú bezpečnostnú technológiu 


vhodnú na budovanie systémov firewall a služby privát- 
nej siete. Komunita OpenBSD je možno viac otvorená 
aj obyčajným ľudom, ktorí sa môžu zúčastniť na vývoji 
alebo testovaní produktu. OpenBSD tiež udržiava a vyví- 
ja tím z viacerých krajín; celý projekt koordinuje Theo de 
Raadt v Kanade. 

Noví používatelia by si po inštalácii OpenBSD mali 
pozrieť nasledujúce manuálové stránky: 
afterboot - čo treba pozriet/u robiť, keď spustíte 
systém po prvýkrát 

passwd.conf - formát konfiguračného súboru pre heslá 

adduser - príkazom pridáme nových užívateľov 

vipw - editácia súboru s heslami 

ifconfig - konfigurácia siete 

boot_config - ako zmeniť konfiguráciu jadra pri štarte. 

Na www.openbsd.org sa dočítate, že OpenBSD 
používa aj svetová organizácia Amnesty International, 
Taliansky inštitút jadrovej fyziky, Univerzita Alberta, 
Univerzita Michigan atď. Z komerčných používateľov 
sem patrí Adobe Systems, ktorý využíva OpenBSD ako 
firewall; výrobca hardvéru Altheon Networks; infor- 
mačno-bezpečnostná agentúra CORE SDI SA v Buenos 
Aires. Nemôžem vynechať ani veľkých poskytovateľov 
internetu, ako napr. nemeckú firmu BS Web Services, 
Crown Net, Elixor Networks Inc, Empire Net, Globalwire 
Communications alebo švédskeho poskytovateľa 
Swebase NetWork. 

Systém BSD/OS alebo Super Server 

Po akvizícii BSDi formou WindRiver (Wind River 
Systems, www.wrs.com) sa BSDi - komerčný Unix 
z rodiny BSD - 4. apríla 2001 premenoval na iXsystems. 
Komerčný aspekt Super Servera pocítite hneď pri inšta- 
lácii, kde okrem XFree dostanete ponuku inštalovať aj 
komerčný X Server Xmetro. Domovská stránka je na 
adrese www.bsdi.org, ktorá vás však presmeruje na 
www.wrs.com, kde je, okrem iného, k dispozícii aj celá 
dokumentácia, hoci interaktívna technická podpora je 
viazaná iba na kúpu licencie. 

BSD/OS sa tiež nepatrne líši od ostatných BSD systé- 
mov napríklad používaním názvov zariadení. Zariadenie 
pre CDROM sa ukrýva pod názvom /dev/srOa. 

Adresárová štruktúra CD pre platformu Í386 je takáto: 
A, AMD, BIN, CDROM, DEV, DIAG, ETC, FLOPPIES, LIB, 

M NT, PACKAGES, PGP, ROOT, SBIN, SCO, SHLIB, TFTP- 
BOOT, TMP, USR, VAR. Súbory v koreňovom adresári sú: 
profile, _version, boot, bsd (jadro), contents (obsah 
CD), Copyright, sys, boot.cat, install.img, bsd.ins, 
releasen.pdf (dokumentácia). 

Adresár packages obsahuje súbory ako napr. kompilá- 
tor, faxovací softvér hylafax, tex, emacs atď. , no bol som 
sklamaný, nie je tam nijaký slušnejší X Window Manager 
ako GNÓME či KDE, ktorý si však môžete dodatočne 
skompilovať. Super Server napokon ani nepotrebuje X 
Window System na to, aby mohol riadne bežať a plniť 
svoj účel. Linux však získava na popularite aj vďaka plne- 
niu úlohy pracovnej stanice, čomu pekné grafické X 
Window prostredie s KDE či GNÓME pomáha. 

Inštalácia BSD/OS prebieha dvoma spôsobmi: Express 
(rýchla) a Custom (podľa vlastnej volby). Po inštalácii si 
asi treba vybudovať vlastné jadro, o konfigurácii ktorého 
sa viac dozvieme v súbore /usr/share/doc/bsdi/config. n. 
Jadro kompilujeme podobne ako vo FreeBSD (config 
MYKERNEL, make depend, make, make install). 

BSD/OS má kvalitnú podporu pre emuláciu, linuxovské 
aplikácie teda zbehnete bez problémov aj s možnosťou 
kompilácie zdrojových kódov. Po inštalácii všetko nakon- 
figurujetev konfiguračnom programe MaxIM, ktorým 
môžete vytvoriť aj užívateľské účty. Maximálna alebo 
minimálna dĺžka hesiel sa nastaví v súbore /etc/login. 
conf. X Window System spustíte všadeprítomným 
príkazom startx. 

Systém BSD/OS označuje vlastné rozdelené disky ako 
wdOa, wdOb. Ethernetové karty majú takýto názov: 
/dev/eb alebo /dev/ef, čo samozrejme závisí aj od typu 
karty. Napríklad EtherPower 10/100 PCI 8432T má 
zariadenie /dev/de. 

Zákazník pri kúpe BSD/OS dostane aj CD so zdrojový- 
mi kódmi. 

V súbore releasen.pdf sa nachádza veľmi pekne spra- 
covaná dokumentácia a CD je, samozrejme, bútovateľné. 
Systém nainštaluje aj internetovský prehliadač Netscape. 

DARWIN 

Darwin je Open Source operačného systému na 
báze BSD pre počítače Apple. Darwin implementuje 
„osobnosť" systému 4.4BSD s použitím mikrojadra Mach 
a systémom FreeBSD. Systém je portovaný aj pre platfor- 
mu x86 (Intel). Prvá verzia OS Darwin vyšla v roku 1999. 
Darwin bol, samozrejme, vytvorený pre počítače 
PowerPC, pričom Darwin je jadrom operačného systému 
Mac OS X. Darwin momentálne obsahuje Apache web 
server, sendmail a sieťové služby. 

Prečo je Darwin založený na BSD? 

Mac OS X vychádza z operačného systému OpenStep, 
ktorý vytvorila spoločnosť NextStep Software, tú však 
firma Apple odkúpila v roku 1997. Systém OpenStep 
a jeho predchodca NextStep bol založený na kóde 4.3 
BSD. 

BSD sa ďalej považuje za robustný, čistý kód. Firma 
Apple sa takto stala aktívnym účastníkom v komunite 
BSD. Darwin však nemá byť alternatívou k systémom 
BSD, ale prostriedkom na zlepšenie systému Mac OS X. 

Darwin používa niektoré architektonické zmeny, napr. 
jadro Mach - mikrojadro, ktoré sa používa napr. aj 
v operačnom systéme NextStep či GNU Hurd. Mach je 
malé jadro, ktoré okrem iného zabezpečuje virtuálnu 
pamäť, medziprocesovú komunikáciu, kompatibilitu s 
Unixom 4.3 BSD. Mach napr. podporuje príkazy systému 
4.3 BSD. Táto kompatibilita je transparentná pre 
používateľské programy a nevyžaduje žiadne špeciálne 
knižnice alebo iné utility. Väčšina programov, ktoré 
bežia pod Unixom 4.3 BSD, beží aj pod mikrojadrom 
Mach bez komplikácií či rekompilácií. Mach však posky- 
tuje funkcie, ktoré nie sú obsiahnuté v Unixe 4.3 BSD. 

Z nich môžeme napríklad uviesť: 

• viac úloh, pričom pre každú je vyhradený vlastný 
pamäťový priestor 

• zdieľanie pamäti medzi úlohami 

• podpora multiprocesorového plánovania. 


Výhodou OS Darwin je jeho kompatibilita s inými 
Unixami, čo je zmaterializované v možnosti preniesť, 
teda portovať programy. Firma Apple uvádza, že Open 
Source model je najefektívnejším modelom vývoja pre 
isté druhy softvéru. 

Kód OS Darwin vychádza z FreeBSD a mikrojadra 
Mach 3.0; viac sa dozviete na domovskej stránke firmy 
Apple (www.apple.com/macosx). Systémom Mac 
OS X, ktorý bude odteraz štandardným systémom počí- 
tačov Apple, sa postavili základy pre novú generáciu 
počítačov Macintosh. Verzia 10.1 bude obsahovať aj 
DVD prehrávač, softvér pre bezdrôtovú komunikáciu 
(AirPort Admin Utility), viax - 200 postscript popisov pre 
rôzne tlačiarne vrátane značiek ako HP, Lexmark alebo 
Xerox. 

NEXSTEP/OPENSTEP 

OpenStep je operačný systém na báze mikrojadra 
Mach. Systémové služby vychádzajú aj z verzie BSD 
Unixu a sedia na vrchole mikrojadra a Workplace 
Manager (grafické prostredie) beží hladko a spoľahlivo. 
OpenStep je multitaskingový, multiužívateľský OS. Pred- 
chádzajúce verzie boli známe ako NextStep. OpenStep 
je momentálne k dispozícii pre platformu Intel, Motorola 
68K a SUN SPARC. 

Architektúra OpenStepu, ktorá vychádza z NextStepu, 
bola verejnosti sprístupnená v roku 1995. Ako som už 
spomenul, Open Step/N extStep i Mac OS X používajú 
systémové služby z platformy BSD Unixu, preto sa 
zmieňujem aj o týchto operačných systémoch. OpenStep 
používa napr. aj diskový formát BSD FS. Užívateľská 
verzia OpenStepu zaberie asi 120 MB. 

Tipy a slovníček 

• DAC - Digital Analog Converter - zariadenie, ktoré 
konvertuje digitálne signály na analógové. 

• Ak máte bútovateľné CD a neformátovaný disk; 

keď v blízkosti nie je žiadna systémová disketa DOS, za- 
suňte inštalačné CD Linuxu (alebo BSD) do mechaniky, 
zmeňte nastavenie v BIOS, aby systém štartoval z CD, a 
v priebehu inštalačného procesu sa prepnite na virtuálnu 
konzolu klávesmi <ctrlXaltxfl-?>, až kým nenáj- 


dete voľný terminál. Napokon použite príkaz cfdisk 
(alebo fdisk) a ním si vytvoríte diskové oddiely aj pre 
systém DOS či Windows. 

• Máte súbor ISO na disku a chcete si pozrieť 
súbory, ktoré obsahuje? V Linuxe ho pripojíte pomocou 
príkazu: mount -o loop -t iso9660 súbor, 
iso/mnt a v adresári /m n t budete vidieť obsah ISO 
súboru. Systémy BSD však používajú iný spôsob na 
pripojenie súborov ako disku (vnconfig). 

• Ak si chcete stiahnuť Darwin, vyhľadajte súbor 
darwinx86.iso.gz v niektorých ftp vyhľadávačoch. Ako 
tip uvediem adresu http://ftpsearch.lycos.com 

• FreeBSD používa na napaľovanie CD program 
burncd, pričom netreba systém klamať, že namiesto IDE 
mechaniky máme SCSI. 

Softvér 

• MiG (My Image Gallery) je softvér, ktorý umožňuje 
spravovať fotogalérie a albumy s ľahkosťou a bez problé- 
mov. 

• Opera pre Linux je alternatívou internetovského 
prehliadača (freshmeat.net). 

• pfb2pfa dekomprimuje IBM fonty PostScript Type 1 
do čitateľnej a hexadecimálnej formy. 

• Babel Objects je program na tvorbu webovského 
prostredia a služieb. Poskytuje možnosť vytvárať kompo- 
nenty a HTML šablóny. Komponenty potom môžete 
skombinovať. 

• Numtracksje konzolová aplikácia, ktorá vypíše počet 
skladieb na audio CD. 

• Aplikácia mail2sms konvertuje poštu (MIME) na SMS, 
pričom výstup je 1 60 znakov. Ide o filter napísaný v 
jazyku Perl, ktorý konvertuje e-mail do vhodnej formy 
SMS. 

• Program sitecopy kopíruje lokálne uložené stránky 
na vzdialené servery. Program uploaduje stránky, ktoré 
sa lokálne zmenili a vymaže súbory, ktoré nezodpoveda- 
jú aktuálnemu stavu. 

• Anjuta C/C++ je flexibilné vývojové prostredie pre 
GTK/Gnome. 

Juraj Šípoš 

Základná doska MSI K7N420 Pro - „všetko v jednom“ 



Svet nie je taký zlý, ako sa možno 
niekomu zdá a vo svete PC stále existuje 
konkurencia, zabezpečujúca zvyšovanie 
technickej úrovne výrobkov a ich nižšie 
ceny. Posledným dôkazom je aj základná 
doska pre procesory AMD od MSI - MSI 
K7N420 Pro s novým čipsetom nForce od 
nVidie. Tentokrát „všetko v jednom" nie 
je slogan na prací prášok, ale platí 
skutočne pre testovanú dosku. Poskytne 
vám totiž výpočtový výkon, grafiku, zvuk 
i možnosť pripojenia do LAN siete. 

Na úvod testu si stručne povedzme 
o novinkách a technologických zlepše- 
niach, ktoré sú použité v tomto čipsete. 

Často používaný severný most - 
Northbridge, ktorý riadi procesorovú 
zbernicu, pamäte a zbernicu AGP, sa pri 
nForce volá Integrated Graphics Processor 
(IGP). S verziou IGP 128 sa môžeme 
stretnúť v drahšej rade nForce 420D, 
ktorá sa pôvodne nazývala Crush12, 
a teda aj v nami testovanej doske. 
Vyznačuje sa tým, že ak obsadíme dva 
pamäťové moduly (po jednom do obid- 
voch radičov MCO a MCI), interná logika 
ich umožní používať sčasti paralelne a 
nezávisle. Tým sa teoreticky zdvojnásobu- 
je prenosové pásmo pamäte. Môžeme sa 
stretnúť aj s názvom TwinBank memory 
architecture s priepustnosťou 2 x 2,1 
GB/s, teda 4,1 GB/s. V praxi sa takéto 
hodnoty nedosahujú, pretože pamäťový 
prenos je zvyčajne obmedzený úzkym 
hrdlom procesorovej zbernice, ktorá má 
priepustnosť 2,1 GB/s. 

S IGP64 sa stretávame v lacnom rade 
nForce 220. Je variantom IGP, ktorá 
duplex pamätí, teda TwinBank, nedokáže. 

V súvislosti s nForce sa ešte hovorí 


o patentovanom systéme DASP (Dyna- 
mic Adaptive Speculative Pre-Processor), 
teda o hardvérovom prefetche. Ide o in- 
teligentnú 8-cestnú asociatívnu príručnú 
pamäť cache priamo v IGP, ktorá znižuje 
čakacie doby na čítanie z pamäte tým, 
že sa dopredu načítajú dáta. 

Zaujímavá časť je integrovaná grafi- 
ka - GeForce2 MX. Obidve verzie IGP 
(64 aj 128) obsahujú rovnaký grafický 
procesor, ktorý je založený na báze čipu 
GeForce 2 MX (obsahuje napríklad aj 
jednotku T&L). 

V Setup BIOS je možné pre grafiku 
vyčleniť 4, 8, 1 6 alebo 32 MB z operač- 
nej pamäte. Obidva čipy IGP môžu 
obsluhovať aj externú kartu AGP. 

Južný most (Southbridge) MCPje 
k severnému pripojený ultrarýchlou zber- 
nicou HyperTransport a jeho silnou strán- 
kou sú najmä multimediálne schopnosti. 
Aj v tomto prípade existujú dva varianty 
MCP, pričom MCP-D na výstupe poskytuje 
priestorový šesťkanálový zvuk Dolby Digi- 
tal AC3. 

Problémom zberníc ako PCI je fakt, že 
v jednom okamžiku môžu obsluhovať iba 
jedno zariadenie. Hyper-Transport 
umožňuje zriadenie akýchsi virtuálnych 
kanálov, čo znamená, že viac zariadení 
môže pristupovať k zbernici v jednom 
okamžiku. Implementácia Hyper-Trans- 
portu v čipsete nForce znamená prenos 
400 MB/s v každom smere. 

MSI K7N420 Pro (Micro-Star Model 
W6373MS V2.0 103101 1 6) je doska 
určená pre procesory AMD Athlon/Athlon 
XP/Duron do 1800+ MHz. Disponuje 
nForce 420D chipsetom s podporou 
200/266 FSB a ATA 100. Pre pamäť sú k 
dispozícii 3 DDR DIMM sloty do celkovej 
kapacity 1,5 GB. Ak nebudete spokojní 
s výkonom integrovaného grafického 
systému, môžete do slotu AGP 2.0 (4x, 
1,5 V) nainštalovať výkonnejšiu grafickú 
kartu. Integrovaný 10/100 Base-T Ether- 
net/Fast Ethernet čipset vám umožní 
prístup do siete. 

V zadnej časti dosky nájdete sériový, 
paralelný, VGA, Game/MIDI, LAN port, 
ďalej 2 x USB a 2 x PS2. Nechýbajú ani 
audio výstupy. Z dosky môžete vyviesť 
ďalšie USB porty, k doske bol pribalený 
D-Bracket konektor s 2 USB a štyrmi 
diagnostickými diódami na signalizáciu 
stavu systému. Nechýba ani SPDIF-Out 
konektor (digitálny AC3 výstup), a tiež je 


k dispozícii pliešok s konektorom. Spo- 
meniem ešte Aux Line-ln, CD-ln, infračer- 
vený a Modem-ln konektor. Doska dispo- 
nuje 5 x PCI 2.2 portami a 1 x CMR 
slotom. 

BIOS poskytuje klasické funkcie. Čo sa 
týka možnosti optimalizácie výkonu systé- 
mu, možno využijete funkcie DDRAM 
Auto Precharge (W/R), CAS Latency Over- 
ride, nastavenie frekvencie CPU/MEM/ 
AGP, CPU ratio (zmena multiplikátora) 
a CPU Voltage Adjust (-0.05V,-0.02V, 
Default, +0.02 V, +0.05V, +0.1 0V). Ak 
niečo nastavíte nesprávne, istotne oceníte 
FSB Móde Jumper (1 33 MFIz/ „safe" 

100 MHz) a Clear CMOS. 

Príslušenstvo dosky tvorí inštalačné 
CD, manuál, IDE kábel, pliešok-konektor 
SPDIF Out (digitálny audio výstup) a plie- 
šok s 2x USB a štyrmi diagnostickými 
diódami. 

Inštalačné CD obsahuje ovládače pre 
chipset, VGA, LAN a audio systém a 
množstvo softvéru. Spomeniem aspoň 
utility MSI InfoView (info o CPU, BIOS...), 
DMI Browser (podrobné syst. informácie) 
a PC Alert III (kompletný monitoring 
systému). Zaujímavá a užitočná je 
možnosť jednoduchej aktualizácie BIOS 
a ovládačov cez internet. 

Inštalácia, test 

Ako operačný systém pre výkonnostné 
testy sme použili Windows 98 SE. Ovlá- 
dače sme použili dodané výrobcom, na 
internete sa v čase testovania nenachá- 
dzala novšia verzia. Pre prostredie DirectX 
sme použili najnovšiu verziu 8.1 . Ako tes- 
tovací softvér sme použili WinBench 99 
vi .1 od spoločnosti Ziff-Davis, SiSoft San- 
dra 2001 te od spoločnosti SiSoftware, 
WinTune vo verzii 1 .0.43 (wintune. 
winmag.com), 3DMark 2001 A známy 
Quake 3 Aréna. Pre všetky testy, 
pokiaľ nie je uvedené inak (3DM- 
2001, Q3), sme použili grafický 
režim 1024 x 768 x 32 bit x 75 Hz. 

Doska bola osadená 1 GHz proceso- 
rom Athlon (266 FSB), 128 MB DDR RAM 
Apacer (CL 2) a 20 GB 7200 rpm diskom 
Seagate Barracuda ATAIII. Pri teste 3D 
Mark 2001 sme vzhľadom na pamäťové 
nároky testu použili 256 MB DDR RAM 
Apacer (CL 2). 

Testovanie prebehlo bez problémov, 
výsledky nájdete v tabuľkách. Azda jedi- 
ným problémom je umiestnenie konekto- 
ra napájania - jeho odinštalovanie môže 


byť vďaka blízkosti LAN a USB portu 
trochu problematické. Trochu kompliko- 
vaná sa nám javila inštalácia ovládačov 
pod Windows 98 SE - neustále bolo 
nutné „odklikávať" rôzne okná a sieťová 
karta sa ani korektne nenainštalovala. 

Pod Windows XP prebehla inštalácia bez 
problémov a všetky zariadenia boli 
korektne nainštalované. 

Dojmy, záver 

Doska a čipset podala vyrovnaný vý- 
kon. V porovnaní s testovanými doskami 
z minulého čísla PC Space zaujme najmä 
výkon pamäťového subsystému. Integro- 
vaná grafika, pre ktorú sme v BIOS vyčle- 
nili 32 MB z operačnej RAM, podávala 
pochopiteľne nižší výkon ako klasická 
AGP verzia GeForce2 MX. Výsledky by 
som odporúčal brať s miernou rezervou, 
kedže sa dosiahli s jednou z prvých verzií 
ovládačov. Zrejme aj z tohto dôvodu sa 
objavili problémy pri prehrávaní videa či 
DVD pod Windows 98 - napríklad pri 
použití niektorých prehrávačov (Power 
DVD) sa vám môže prehrávať DVD neko- 
rektne. Pod Windows XP však doska 
fungovala pri prehrávaní DVD aj videa 
bez problémov. 

MSI K7N420 Pro je vlastne akési malé 
„multimediálne centrum". Máte k dispo- 
zícii grafiku, kvalitnú hudbu (digitálny 
výstup) a možnosti dosky zvyšuje aj inte- 
grovaný sieťový adaptér. Doska počas 
testu pracovala spoľahlivo, a ako som už 
spomenul, podávala vyrovnaný výkon. 
Cena dosky nie je malá - vyše 7500 Sk 
bez DPH. Ak si však spočítate, koľko by 
vás stálo podobné riešenie poskladané 
z jednotlivých komponentov, zistíte, že 
MSI K7N420 Pro vás bude stáť o 1 000 
až 3000 Sk menej. 

Zapožičal: Agem, s. r. o. 

teľ: 02/63 81 00 49 
www.agem.sk 

Cena bez DPH: 7535 Sk 
Záruka: 3 roky 


Winbench 99 1 .1 (1 024 x 768 x 32 bpp x 75 Hz) 

CPUmark 99 

94,2 

FPU WinMark 

5400 

Business Disk WinMark 99 (kB/s) 

5966 

High-End Disk WinMark 99 (kB/s) 

20467 

Business Graphics WinMark 99 

394 

High-End Graphics WinMark 99 

1390 


WinTune 1.0.43 (1024 x 768 x 32 bpp x 75 Hz) 

CPU Integer 

3028,3 MIPS 

CPU Floating Point 

1235,6 MFLOPS 

Video(2D) 

130,0 MPixels/s 

Direct3D 

92,3 MPixels/s 

OpenGL 

21,7 MPixels/s 

Memory 

2709,6 MB/s 

Cached Disk 

208,6 MB/s 

Uncached Disk 

6,2 MB/s 


3D WinBench 2000 1.1 

1024 x 768/85 Hz 

16 bpp 32 bpp 

1280 x 1024/85 Hz 

16 bpp 32 bpp 

WinMark 2000 (fps) 

63,7 42,4 

41,7 25,2 


Qake III Aréna OpenGL (hw) 

1024 x 768/85 Hz 

1280 x 1024/85 Hz 

Maximum Quality (fps) 

16 bit 

32 bit 

16 bit 

32 bit 

32 MB zo 128 MB modulu 

48,8 

32,9 

31,9 

19,0 


3D Mark 2001 (default) 

1024 x 768/85 Hz 

1280 x 1024/85 Hz 

16 bit 

32 bit 

16 bit 

32 bit 

32 MB z 256 MB modulu 

2038 

1409 

1447 

879 


Quake III Aréna 

softvérový ovládač. Normál Quality, f 

$5 Hz (fps) 

640 x 480 x 16 bpp 

49,9 

640 x 480 x 32 bpp 

36,3 

OpenGL (hw). Normál Quality, 85 Hz 

(fps) 

640 x 480 x 16 bpp 

101,7 

640 x 480 x 32 bpp 

68,2 

SiSoft Sandra 2001te (5.8.11) 

CPU Benchmark 


CPU Dhrystone ALU 

2754 MIPS 

CPU Whetstone FPU 

1350 MFLOPS 

CPU Multi-Media Benchmark 


Chipset Integer MMX Enh 

5378 it/s 

Chipset Floating-Point 3DNow! Enh 

6696 it/s 

Drives Benchmark 


Drive Index 

26500 

Memory Benchmark 


Int ALU/RAM Bandwidth 

652 MB/s 

Float FPU/RAM Bandwidth 

751 MB/s 

Microstar GeForce3 Ti 200 Pro - VT 



Ako ste si iste všimli, pokračujeme v 
prehľade ponuky grafických kariet - ten- 
tokrát sme do testu vybrali grafickú kartu 
s čipom GeForce3 Ti 200. 

Grafická karta s čipom nVidia GeForce 
3 Ti 200 predstavuje akýsi Value rad zo 
série Titanium, je taktovaná na frekvencii 
175 MHz jadra a pamäte pracujú na 
200 MHz (400 MHz DDR). Jej výkon je 
o niečo nižší ako pôvodnej GeForce 3. Nie 
je oklieštená ani o funkcie, ani o pipe- 
lines. Karta, rovnako ako jej „väčší brat" 
GeForce 3 Ti 500 je plne optimalizovaná 
na prostredie DirectX 8.1 , má Shadow 
Buffer, Pixel a Vertex Shader, Enviromen- 
tal Bump Mapping i 3D textúry. Ide teda 
o plnohodnotnú GeForce 3, ktorá je 
nižšie taktovaná. 

Microstar GeForce3 Ti 200 Pro - VT 

(MSI 8850) je dizajnovo - a v podstate aj 
možnosťami - rovnaká grafická karta, 
ako v minulom čísle testovaná MSI Ge- 
Force3 Ti 500 Pro - VTG. Rozdiel je, ako 
už bolo uvedené, v taktovacej frekvencii 
a v menšej výbave. Tú tvorí manuál, káble 
(S-Video a konvertor S-Video - cinch) 
a bohatý softvér (4 x CD). 

Neprehliadnuteľné sú mohutné chla- 
diče procesora a pamätí. Karta je bohato 
vybavená aj konektormi, nájdete na nej 
TV Out (cinch aj S-video), Video in a kla- 
sický VGA port. VGA SafeBlOS jumper 
vám pomôže pri nepredvídanej situácii, 
spôsobenej pretaktovaním alebo nedo- 
končenou aktualizáciou BIOS. 

MSI Live Update Šerieš vám umožňuje 
cez internet pohodlne aktualizovať ovlá- 
dače alebo BIOS karty. 

Ako sme už spomínali, softvérová 
výbava je nadštandardná. Asi najzaujíma- 
vejšie programy sú 3D Turbo 2001 (na- 
stavovanie výkonu karty, obrazu, poskyto- 


vanie informácií o stave a i.), hra Sacrifice 
a napokon nahrávací a videoeditovací 
nástroj Wincoder a Winproducer. 

Testovanie 

Naše štandardné testy prebehli na 
1 GHz Athlone, 256 MB 1 33 MHz 
pamäťou a 20 GB 7200 rpm diskom 
Barracuda ATA III. Všetky komponenty 
boli napojené na základnú dosku 
CT-7AJA2 (VIA KT133A čipset). Použili 
sme operačný systém Windows 98 SE, 
na ktorom boli nainštalované DirectX 8.1 
a nové Detonátory XP (ver. 21 ,88w zo 
stránky MSI). 

Výkon a používanie 

Karta podáva približne rovnaký výkon 
ako klasická GF3 a je, samozrejme, menej 
výkonná ako Radeon 8500. V teste 3D 
Mark 2001 bola dokonca o niekoľko 
bodov výkonnejšia, v ostatných testoch 
mierne za GF3 zaostávala. Rovnako, ako 
pri GF3 Ti 500 odporúčame nastaviť AGP 
Aperture Size na 128 MB, a teda vlastne 
kartu používať s 256 MB systémovej RAM 
a čo najvýkonnejším procesorom. Karta 
alebo jej ovládače zrejme z dôvodu sta- 
bility nepodporujú Fast Write - zrejme si 
nVidia ponechala do budúcnosti priestor 
na marketingové manévrovanie v podobe 
„vylepšeného" modelu alebo „novších" 
ovládačov. 

Karta išla z pôvodnej hodnoty frekven- 
cie 175/400 MHz (jadro/pamäť) pretakto- 
vať na stabilných 236/472 MHz, pričom 
sa výkon karty zvýšil takmer na úroveň 
GF3 Ti 500! 

Záver 

Vysoký výkon, bohatá výbava a cena 
okolo 9000 Sk bez DPH - Microstar 
GeForce 3 Ti 200 Pro VT je zaujímavá 
bohatou výbavou, možnosťou pretakto- 
vania a pomerom cena/výkon. 

Rastislav Tura n s ký a Stanislav J. Manca 

Zapožičal: Emsonic 

tel: 02/49 23 47 00, 
www.emsonic.sk 

Cena bez DPH: 9311,50 Sk 
Záruka: 3 roky 


3D Mark 2001 (default) 

1024 x 768/85 Hz 

1280 x 1024/85 Hz 

1600 x 1 200/7 5Hz 

16 bit 

32 bit 

16 bit 

32 bit 

16 bit 

32 bit 

MSI GF3 (SF822) 64MB 

5072 

5000 

4423 

4221 

3728 

3433 

ManLi GF2 Ti 64MB 

3969 

3597 

3602 

2806 

3110 

1995 

ManLi Radeon 7500 64MB 

3846 

3719 

3338 

3251 

2798 

2670 

ManLi Radeon 8500 64MB 

6469 

6142 

5704 

5190 

4786 

4198 

MSI Ti 500 (8854) 64 MB 

5985 

5918 

5395 

5292 

4795 

4513 

MSI Ti 200 (8850) 64 MB 

5337 

5236 

4626 

4467/5133* 

3914 

3615 


* hodnota získaná pri pretaktovaní na 472/236 MHz (pamäl/jadro) 


DirectX testy: 3D WinBench/ 

1024 x 768/85 Hz 

1280 x 1024/85 Hz 

1600 x 1 200/7 5Hz 

WinMark 2000 (fps) 

16 bit 

32 bit 

16 bit 

32 bit 

16 bit 

32 bit 

MSI GF3 (SF822) 64MB 

198 

192 

144 

139 

112 

105 

ManLi GF2 Ti 64MB 

188 

140 

132 

92,1 

100 

63,2 

ManLi Radeon 7500 64MB 

152 

143 

107 

100 

80 

74,4 

ManLi Radeon 8500 64MB 

235 

204 

181 

150 

135 

113 

MSI Ti 500 (8854) 64 MB 

netest. 

213 

netest. 

163 

134 

127 

MSI Ti 200 (8850) 64 MB 

187 

182 

135 

130 

104 

98,7 


OpenGL testy: Q III Aréna Time 

1024 x 768/85 Hz 

1280 x 1024/85 Hz 

1600 x 1 200/7 5Hz 

Demo 1, maximálna kvalita, (fps) 

16 bit 

32 bit 

16 bit 

32 bit 

16 bit 

32 bit 

MSI GF3 (SF822) 64MB* 

117 

116,5 

103,3 

100,1 

81,7 

75,3 

ManLi GF2 Ti 64MB 

133,1 

110,5 

103,6 

72 

76 

47,1 

ManLi Radeon 7500 64MB 

106,9 

103,9 

74,3 

70,1 

52 

49,8 

ManLi Radeon 8500 64MB 

133,2 

130,9 

121,4 

113,8 

99,7 

88,8 

MSI Ti 500 (8854) 64 MB 

138,6 

136,4 

123,8 

118,1 

101,2 

93,3 

MSI Ti 200 (8850) 64 MB 

113,0 

109,0 

98,0 

92,9 

77,2 

71,0 


nastavenie HQ 

3Com OfficeConnect® Internet Firewall DMZ - buďte v bezpečí! 

Firewall (bezpečnostné rozhranie, 
ochranný múr, ochranná stena) je softvér 
(môže byť súčasťou špeciálneho zariade- 
nia alebo doplnkom počítača), ktorý je 
špecializovaný na kontrolu prenosu dát 
medzi sieťovým segmentom „pred" a 
„za" ochrannou stenou. Inými slovami 
ide o bezpečnostný systém, ktorý podľa 
našich požiadaviek odmietne prístup do 
určených častí siete. 

Testovaný Internet Firewallu od 
3Com-u má umožniť bezpečný prístup 
z lokálnej počítačovej siete (LAN) do 
internetu s možnosťou: 

• znemožniť ukradnutie, zničenie a mo- 
difikáciu dát vo vašej počítačovej sieti, 

• filtrovať prichádzajúce dáta s nebez- 
pečným a nežiaducim obsahom, 

• zaznamenávať (logovat) udalosti, 
ktoré môžu byť dôležité pre bezpečnosť 
vašej počítačovej siete. 

Spomínané možnosti sa dajú kombi- 
novať, resp. využívať len ich jednotlivé 
časti. Napríklad použiť len mechanizmus 
logovania udalostí bez ďalších opatrení. 

Predstavované zariadenie nazvem 
hardvérovým firewallom, pretože má 
hardvér aj softvér nainštalovaný a opti- 
malizovaný pre špecializované funkcie 
ochranného múru. 

Na prednom paneli sa nachádza 
niekoľko LED diód, ktoré sú potrebné pri 
identifikácii stavov zariadenia. Ako príklad 
môže poslúžiť dióda ALERT, ktorá môže 
indikovať chybu v autoteste firewallu po 
zapnutí, možný útok na vašu sieť, pokus 
o prístup k zakázanej WWW stránke ale- 
bo k nepovolenej službe. 

Zadný panel obsahuje zásuvku elektric- 
kého pripojenia, zapustené resetovacie 
tlačidlo, LAN (Local Area NetWork) port, 
DMZ (DeMilitarized Zóne) port, WAN 
(Wide Area NetWork), 10BASE-T 
(10 Mbit/s Ethernet na báze dvoch párov 


symetrického kábla) a prepínač Uplink/ 
Normál, ktorý sa používa v závislosti od 
prepojenia ochranného múru s inými 
zariadeniami. 

WAN port môžeme pripojiť na zariade- 
nie, ktorým pristupujeme do internetu 
(napr. Router, LAN modem) - tým 
chránime celú lokálnu sieť, alebo na 
aktívny prvok (napr. HUB, SWITCH), 
pričom chceme zabezpečiť len presne 
vymedzenú časť lokálnej siete. 

Používatelia lokálnej siete (pripojení cez 
LAN port) môžu mať prístup k službám 
ako napr. FTP, e-mail, WWW, a pritom 
všetky dáta budú zabezpečené pred 
útokom hackera, ktorý by prichádzal cez 
WAN port. 

DMZ port sa používa na verejné serve- 
ry, ako napr. WWW, FTP. Servery zapojené 
do tohto portu sú prístupné z WAN 
portu, ale sú chránené pred niektorými 
útokmi hackerov. Používatelia zapojení 
do LAN portu majú tieto servery tiež 
prístupné. 

Výhodou uvedeného zariadenia je, že 
niektoré funkcionality má vopred nasta- 
vené, a teda sa nimi netreba ďalej zaobe- 
rať. K týmto službám patria: monitorova- 
nie internetovej prevádzky, detekcia a 
zmarenie pokusov o tzv. DoS (Denial of 
Service - neprístupnosť služby, napr. 
WWW) útoky. Existuje niekoľko druhov 
útokov, ktoré dokáže OfficeConnect Inter- 
net Firewall DMZ detekovať, medzi ktoré 
patrí Ping of Death, SYN Flood, LAND 
Attack, IP Spoofing (viac o útokoch 
nájdete napr. v PC Space 10/2001 a 
nasledujúcich). 

Packety pri prechode ochrannou ste- 
nou sú kontrolované na základe povoľu- 
júcich, resp. zakazujúcich pravidiel, 
pričom pokročilí používatelia si môžu 
nastaviť pravidlá podľa svojich konkrét- 
nych potrieb. 

Pri filtrovaní internetu môžeme zaká- 


zať, resp. monitorovať prístup ku kon- 
krétnym URL adresám. Prípadne máme 
možnosť vytvoriť si zoznam tzv. zakáza- 
ných URL adries, alebo povoliť prístup len 
k presne vymedzeným URL adresám. 
Pomocou firewallu môžeme zablokovať 
prístup k WWW technológiám, ako sú 
Cookies, Java, ActiveX applets. V rámci 
licencie je možné využiť služby tretej 
strany (http://www.cyberpatrol.com), 
ktorá ponúka aktualizovaný kategorizo- 
vaný zoznam WWW stránok podľa 
obsahu, pričom v cene je 3-mesačná 
aktualizácia. Existuje možnosť blokovania 
prístupu k WWW stránkam na základe 
kľúčových slov. 

Ďalšou možnosťou je uchovávanie 
logov o bezpečnostných záležitostiach. 
Tieto logy môžu byť posielané elektro- 
nickou poštou podľa potreby (v špecifický 
deň v týždni; po naplnení miesta pre tie- 
to záznamy a pod.). Je možné tieto 
záznamy posielať na špeciálny server, 
tzv. Syslog server, ktorý je štandardnou 
súčasťou UNIX systémov. Informácie o 
útokoch v podobe výstrah môžu byť po- 
sielané na poštový server. Je potrebné si 
uvedomiť, že takýto server musí byť „za" 
firewallom, t. j. pripojený k WAN portu. 

V prípade potreby je k dispozícií vzdia- 
lený užívateľský prístup. Po úspešnom 
nahlásení sa na Internet Firewall pomo- 
cou mechanizmu založeného na algo- 
ritme MD5 (Message Digest 5) - heslo 
nie je nikdy prenášané po sieti v nezakó- 
dovanej podobe - je možné pristupovať 
k všetkým IP zdrojom na lokálnej sieti. 

Zaujímavou možnosťou predstavované- 
ho zariadenia je zabudovaný DHCP 
(Dynamic Host Configuration Protocol) 
server a NAT (NetWork Adress Translation) 
server. 

DHCP server umožňuje automatické 
nastavenie klientov v lokálnej sieti. Doká- 
že prideliť IP číslo z prideleného rozsahu 
spolu s bránou (gateway) a maskou siete 
(subnetmask), prípadne DNS serverom 
a doménovým menom. 


NAT umožňuje zdieľanie jednej IP adre- 
sy pre viacerých používateľov, v našom 
prípade je to 100 používateľov. Princíp je 
založený na jednom zariadení pripoje- 
nom do internetu, v našom prípade je to 
Firewall. Pred Firewallom môže byť 
niekoľko počítačov spojených do siete 
s pridelenými adresami z public rozsahu, 
ktoré sa navonok tvária ako počítač 
s jednou IP adresou. 

Uvádzané možnosti sú prístupné výluč- 
ne cez HTTP protokol. Firewall má v sebe 
zabudovanú vlastnú Java WWW apliká- 
ciu, cez ktorú je možné riadiť toto 
zariadenie (odporúča sa Netscape 4 
a vyšší alebo IE 4 a vyšší). Pre aktualizáciu 
firmwaru je v Internet Firewalle k dispozí- 
cii stránka, cez ktorú je možné definovať 
podmienky aktualizácie. Tak isto je 
možné exportovať nastavenia firewallu 
do súboru a následný import. Je to nevy- 
hnutné, pretože po aktualizácii firmwaru 
sa všetky nastavenia stratia. 

WWW aplikácia je veľmi intuitívna. 
Používateľovi však odporúčam, aby si 
vopred prečítal návod, tým môže predísť 
prípadnej nespokojnosti so zariadením. 

Dielenské prevedenie OfficeConnect 
Internet Firewall DMZ je veľmi kvalitné. 
Dokumenty, ktoré sú dostupné na oficiál- 
nej WWW stránke, sú na vysokej úrovni, 
ako sme pri tejto značke zvyknutí. Použí- 
vateľský manuál je napísaný veľmi zrozu- 
miteľne, aj keď len v anglickom jazyku. 

K dispozícii je tak v tlačenej, ako aj elek- 
tronickej podobe v PDF formáte (na 
inštalačnom CD). 

Predstavené zariadenie z hľadiska 
funkcionality hodnotím veľmi vysoko a 
svojimi rozmermi ho môžem odporučiť 
do každej menšej firmy, resp. na zabez- 
pečenie špeciálneho sieťového segmentu 
napr. aj v školstve, štátnej správe či vo 
veľkých súkromných firmách. Všetko 
záleží na konkrétnych požiadavkách. 

Zapožičal: 3Com ČR a SR 
www.3com.cz 


Rozmery (šírka x hĺbka x výška) 

228 x 185 x 54 mm 

Hmotnosť 

870g 

CPU 

Motorola MC68360 / 33 Mhz 

RAM/Flash 

4MB /2MB 

Rýchlosti Ethernet portov 

lOMbps 

Port 

3 x 10BASE-T (RJ-45) 

Funkčné štandardy 

ISO 8802/3, IEEE 802.3 

Cena približne 

1400 USD 


predstavujeme 


Projektor Panasonic PT-L7 1 2NTE 


Na prvý pohľad sa tento model nelíši 
od projektoru PT-L501, ktorý sme pred 
časom recenzovali. Ide o špičkový prístroj 
s množstvom dobre navrhnutých funkcií. 
Opisovať tu čistotu obrazu aj pri vyššom 
rozlíšení a malom zatemnení nemá 
význam. To treba skrátka vidieť. 

Náš projektor má obraz plne prispôso- 
biteľný vašim potrebám. Môžete ho pre- 
klápať vertikálne (v prípade stropnej 
montáže), alebo ho zrkadliť horizontálne 
(ak premietate na plátno zozadu). Okrem 
manuálneho doostrovania je k dispozícii 
aj optický transfokátor, ktorým môžete 
obraz zmenšovať a zväčšovať. 

Projektor má našim čitateľom dobre 
známe tlačidlo AUTO-SETUP, no k dispo- 
zícii je aj celý rad funkcií na manuálne 
nastavovanie. Všetky volby sa realizujú 
pomocou OnScreen menu. To je k dispo- 
zícii v siedmich jazykových verziách - 
ENG, DEU, FRA, SPA, ITA a dve čínske. 
Slovanské jazyky budete hľadať márne, 
no menu je vysoko prehľadné a navyše 
sú jednotlivé položky doplnené obráz- 
kovým piktogramom, takže aj bez zna- 
lostí cudzích rečí sa v menu nestratíte. 

Korigovať možno, samozrejme, aj li- 
chobežníkový obraz napr. v prípade, že 
musíte umiestniť prístroj do nevhodného 
uhla k plátnu. Okrem obrazových funkcií 
(ostrosť, jas, kontrast) môžete v menu 
opravovať aj také drobnosti, ako je pozí- 
cia menu. 

Počas prezentácie je možné digitálne 
zmraziť obraz (zastaviť jeden záber) alebo 
využívať indexové okno (zmrazený záber 
je v polovici obrazu a v druhej pokračuje 
prezentácia/video). 


Poslednou položkou v menu je LAN 
SETUP. Čo má spoločné sieť s projekto- 
rom? Tento model má totiž jednu zaují- 
mavú funkciu - WIRELESS, bezdrôtový 
prenos (2,4 GHz pásmo). Drôtov sa ešte 
úplne nezbavíte, lebo nám ostáva mini- 
málne napájači kábel. Ak si myslíte, že 
budete bezdrôtovo prenášať video, 
budete asi sklamaní. Bezdrôtový prenos 
je určený iba na prenos statických 
bitmapových obrázkov. 

Za drobný nedostatok považujem, 
že v balení nie je všetko potrebné pre 
okamžitú prevádzku WIRELESS pripoje- 
nia. Obsahuje totiž iba jednu PCMCIA 
kartu a softvér. Na prenos potrebujete 
minimálne dve karty alebo kartu a 
niektorý prístupový uzol (Wireless Acess 
Point). Výrobca predpokladá, že už máte 
počítač (notebook) vybavený týmto 
rozhraním. Vo svete to je čím dálej tým 
častejšia záležitosť. Načo niečo pripájať 
káblom, keď to ide aj bez drôtov? 

Projektor má v zadnej časti dômyselne 
ukrytý otvor pre PCMCIA WIRELESS kartu 
(súčasť dodávky), ktorá slúži na pripoje- 
nie k sieti. K tomuto účelu má k dispozícii 
sadu utilít, ktoré sa nachádzajú na prilo- 
ženom CD. Samotné posielanie obrázkov 
z počítača do projektoru nie je zložité 
vdáka Wireless Manager-u. Stačí nastaviť 
projektor (LAN Setup), prihlásiť PC vyba- 
vené Wireless rozhraním k sieti a posielať 
obrázky. Dôležitý je program JPEG kon- 
vertor, ktorý slúži na konverziu všetkých 
možných formátov (vrátane PowerPoint) 
na DCF - JPEG použiteľný pre projektor. 

Náš projektor má zabudované dva 
„mikro" reproduktory na stereo zvuk. 


Nemožno ich však použiť kvôli slabému 
výkonu (2x 1 W) na veľké ozvučova- 
nie. Okrem Wireless je možné 
pripojiť projektor aj klasic- 
kým spôsobom. K dispozí- 
cii sú dva PC VGA konek- 
tory (RGB), S-VHS a VHS 
konektor, plus nejaké 
audio vstupy a výstup. 

Pribalené je i miniatúrne 
diaľkové ovládanie. 

Lampa je výkonná, takže dosiah- 
nete aj pri slabom zatemnení dobrý ostrý 
obraz. Projektor je ľahký a jeho konštruk- 
cia umožňuje pohodlný a bezpečný 
transport. Súčasťou balenia je aj taška. 

Záver 

Ďalší vynikajúci projektor pre prezentá- 
cie, DVD či video. Ponúka kvalitu a kom- 
fort ako všetky špičkové modely od Pana- 
sonicu. A bezdrôtový prenos? Je trochu 
„statický", no ako funkcia je to iste veľmi 
zaujímavé. Dá sa jednoducho používať, 



je to rýchle a spoľahlivé. Treba si už len 
nájsť vhodný notebook a prezentácia 
môže začať. 

Juraj Redeky 

Dodávateľ: Videonics, s. r. o., Piešťany 
www.videonics.sk, teľ: 033/77 30 93 13 

Cena bez DPH: 269 000 Sk 
Záruka: 12 mesiacov 


Model 

PT-L712NTE 

LCD panel 

22,86 mm diagonálne 3 x transparentný LCD (RGB) 

Rozlíšenie LCD 

3 x 1024 x 768 (RGB) 

Svetelnosť 

1600 Im/ANSI 

Video normy 

PAL, NTSC, podpora aj HDTV 

Pomer strán 

4:3 (podpora aj projekcie 16:9) 

Projekčná plocha 

30-300" (762 až 7620 mm) 

Projekčná vzdialenosť 

1,1 až 11,7 m 

Rozmery 

233 x 98 x 330 mm 

Hmotnosť 

3,8 kg 

Vstupy 

2x VGA (RGB), VHS, SVHS, audio 

Zabudované reproduktory 

2x 1W (stereo) - 2,8 cm priemer 

Príslušenstvo 

káble, WIRELESS card, taška, diaľkové ovládanie 


DVD Múmia je späť v Deluxe edícii! 


S príchodom filmu The Mummy Re- 
turns na DVD sa rozpútala nová vlna záuj- 
mu o tento skvelý film. Teraz sa k nám 
dostáva aj druhý diel na DVD v troch ver- 
ziách - jednodiskovej, dvojdiskovej a štvor- 
diskovej. Práve tej posledne menovanej sa 
budeme venovať v našej recenzii. 

Prečo 4 DVD? Na dvoch je druhý diel fil- 
mu - SPECIAL EDITION. Prvý disk obsahuje 
film a druhý je bonusovým diskom s množ- 
stvom doplkových bonusových materálov. 

Na dälších dvoch diskoch sa nachádza prvý 
diel The Mummy v ULTIMATE EDITION. 

Opäť je prvý disk filmový a druhý bonusový. 

Pokiaľ si dobre pamätáte, takjednodka 
v jednodiskovej verzii bola slušne naplnená 
bonusmi. O čo viac toho nájdete v tejto 
edícii? Tak predovšetkým film má okrem 
anglickej stopy v DD 5.1 aj DTS audiostopu, 
čo je trochu vyššia zvuková kategória (samo- 
zrejme s príslušným hardvérom). Pri filme sa 
dajú zapnúť české titulky. Zapnúť sa dá aj 
komentár k filmu. 

Bonusová sekcia bola tiež rozšírená 
o zopár bonusových dokumentov a reklam- 
ných upútavok na druhý diel. Podobne 
vyzerá aj prevedenie druhého dielu a jeho 
bonusového disku. Spolu na týchto 4 ma- 
lých DVD dostávate asi 12 hodín videa v tej 
najväčšej kvalite s dokonalým zvukom. 

Určite si však nenechajte ujsť tieto DVD, 
ako DVD-ROM disky! Áno, súčasťou tohto 
„filmu" je aj rozsiahla potrava pre počítače. 
Na diskoch je spolu asi 250 MB dát najrôz- 
nejších dát. Nájdete tu doplnky k filmu, 
egyptologické informácie o múmiách, pyra- 
mídach, faraónoch, ako aj informácie o 
múzeách. Nechýbajú ani šetriče obrazovky 


a screenshoty pre Windows a dokonca tu 
nájdete aj nejaké FLASH hry a demoverziu 
hry Múmia pre PC. Celá počítačová sekcia je 
veľmi pekne graficky spracovaná a záujem- 
cov o staroveký egypt zamestná na dlhé ho- 
diny. Navyše ak máte pripojenie k internetu, 
môžete sa pozrieť na najčerstvejšie informá- 
cie na sieti. 

Veľkou škodou je, že celá bonusová časť 
filmu nie je lokalizovaná a tak môžete využí- 
vať maximálne anglické titulky. Cena štvor- 
diskovej edície je myslím celkom prijateľná - 
okolo 2600 Sk s DPH. Nie je to maličkosť, 
no zodpovedá to približne cene dvoch 
áčkových DVD diskov. Keď si kúpite Deluxe 
edíciu, získa-te okrem kompletnej kolekcie 
diskov The Mummy elegantné darčekové 
balenie. Táto edícia je určená vo svete skôr 
pre zberateľov, ale u nás ju možno odpo- 
rúčať každému. Jej cena vôbec nie je nad- 
sadená, takže pokiaľ už nevlastníte prvý diel 
múmie, niet nad čím váhať! 

Juraj Redeky 

Zapožičal: ALERT Computers 
www.alertshop.sk 
Tel.: 02/53 41 66 61 






predstavujeme 


Siemens Gigaset 4000 

viac ako bezdrôtový telefón 



Byť mobilný vždy a všade - to je heslo spoločnosti 
Siemens. A to, že môžete byť mobilný aj s klasickou 
telefónnou pevnou linkou, vám dokáže nový rad 
bezdrôtových telefónov Gigaset 4000. 

Siemens v sebe spája to najlepšie z bezdrôtových tele- 
fónov a prináša novinky známe zatiaľ iba z mobilných 
telefónov. Prenášaný hlas je čistý a zrozumiteľný vdáka 
technológii DECT (Digital Enhanced Cordless Telecom- 
munications), čo znamená, že prenos hlasu medzi zá- 
kladňou a mobilným slúchadlom sa realizuje digitálne. 

Na rozdiel od starších analógových technológií prináša 
DECT množstvo výhod, ako je napríklad vyššia bezpeč- 
nosť, viac jednotiek a dátové služby. V súčasnosti existu- 
jú riešenia na báze IrDA (infračervený prenos) a Blue- 
thoot. Pripravujú sa aj počítačové karty na priamu 
komunikáciu so základnou stanicou DECT. 

Štvortisícový rad má niekoľko modelov líšiacich sa 
dizajnom a vybavením. Základ tvorí stanica Gigaset 
COMFORT 4015 (s digitálnym odkazovačom), alebo jej 
lacnejší variant CLASSIC 4010. Ten je určený skôr pre 
domácnosť, hoci aj tu ponúka výhody digitálneho 
prenosu. Slúchadlo má alfanumerický displej. 

Súčasťou radu Classic je základňa (slúži aj ako nabíjač- 
ka) a jedno slúchadlo. Rozširovať sa dá jednoducho 
dokúpením ďalších slúchadiel. Pripojiť ich môžete až 6 
súčasne a použiť sa dajú aj slúchadlá radu COMFORT 
či MICRO. 

Tieto sa dizajnom a obsluhou ešte viac podobajú 
mobilnému telefónu. Najmä miniatúrne slúchadlo 

Predstavte si počítačovú sieť. Čo by v nej malo byť? 
Počítače, more počítačov a server. Každý by uvítal nejakú 
tú CD či DVD mechaniku (pre inštalácie softvéru a 
podobne). Administrátor musí mať vždy poruke desiatky 
diskov s ovládačmi, softvérom, zálohami a neviem čím 
všetkým. 

Preto vám bude časom každý správca siete navrhovať 
kúpenie Jukeboxu (CD veža) k sieti. Existuje však aj iné 
riešenie na zdieľanie sieťových CD - CD server. Malá 
nenápadná skrinka v sebe ukrýva virtuálny jukebox. Celý 
CD server, v našom prípade CNX CD Centrum, pozostáva 
z modulu AXIS StorPoint CD E 1 00, jedného pevného 
disku, nejakej diskovej mechaniky (CD, DVD, CD/RW 
alebo ich kombinácie) a skrinky. 


MICRO akoby z oka vypadlo mobilu. Je to malý telefón 
s podsvieteným viacriadkovým grafickým displejom a 
podsvietenou klávesnicou. Cieľom konštruktérov bolo 
urobiť pevnú linku čo najpodobnejšiu tej mobilnej, a to 
sa im aj podarilo. K telefónu sa dá dokúpiť napríklad aj 
Hands-Free sada. Prístroj má zabudovanú aj funkciu 
„hlasné odpočúvanie". Za samozrejmosť považujem 
volbu melódie zvonenia a vibračné zvonenie. 

Na napájanie využíva - na rozdiel od predošlých 
modelov, ktoré používajú klasické akumulátory typu AA 
(ceruzkové batérie) - klasickú mobilnú batériu (na poču- 
dovanie aj s výdržou mobilnej batérie)! Znamená to, že 
ju nemusíte stále dobíjať, pretože jej výdrž je 300 hodín 
v pohotovosti (12,5 dňa) alebo 20 hodín hovoru. 

V prípade slúchadiel staníc Classic a Comfort je výdrž 
„IBA" 250/15 hodín. Dosah telefónu je približne 50 
metrov v budove a asi 300 metrov na otvorenom prie- 
stranstve, no dokúpením repeatera môžete dosah zvýšiť. 
Repeater je zosilňovač, ktorý sa umiestni v budove na 
mieste, kde potrebujete „predĺžiť" signál. Dosah je 
pekná vec, no čo v prípade, že repeater a základňa 
sú däleko? 

V tomto prípade vám stanica Comfort a Micro 
ponúkajú možnosť Walkie-Talkie = vysielačky. Môžete 
si slúchadlá zobrať zo sebou napríklad na nákupy a 
dorozumievať sa na vzdialenosť dosahu aj bez základne! 
Pri základni zase môžete využívať klasický interkom 
(komunikácia „cez vnútornú ústredňu" bez poplatkov). 
Využívať sa dá aj ako „baby phone" (odpočúvacie) moni- 
torovacie zariadenie. Na jednej stanici zapnete funkciu 
monitorovania, nastavíte si úroveň hlasitosti, stanicu, na 
ktorú má prísť upozornenie - a môžete sa venovať 
inej práci. 

Upozornenie sa dá nastaviť nielen pre internú linku, 
ale aj pre externé číslo! Je hlúposť nechávať doma dieťa 
spať a ísť do divadla s presmerovaním napríklad na 
mobilný telefón, ale monitorovanie na externú linku 
môže nahrádzať ALARM! Keď sa niečo začne v byte diať 
(lupič), telefón vám zavolá a spustí odpočúvanie! Je to 
spoľahlivejšie ako suseda striehnuca pri dverách. Tieto 
vyššie funkcie sa však nachádzajú iba v slúchadlách 
COMFORT a MICRO. 

Nový rad Siemens Gigaset však ponúka oveľa viac. 
Telefón má vlastnú pamäť na čísla a mená (interný zo- 
znam až na 200 mien), vyvolať sa dajú posledné volané 
čísla (30 čísel), čas, budík (pri vyšších modeloch aj 


CNX CD Centrum 

Ako funguje? Disk sa po vložení do mechaniky preko- 
píruje na pevný disk a CD Centrum ho sprístupní z disku 
ako virtuálne CD. Kedže kapacita disku je 100GB, malá 
vežička môže nahradiť 153 CD mechaník. V skutočnosti 
je to viac, pretože nie všetky CD obsahujú 650MB úda- 
jov. Celkový počet diskov, ktorý je možné v jednom CD 
Centre zdielať je 255. Kapacitu CD centra je možné roz- 
šíriť výmenou pevného disku za väčší. Podporované sú aj 
CD-R/RW alebo DVD mechaniky. K sieti sa môžete pripo- 
jiť cez rozhranie RJ-45 rýchlosťou až 100 Mb/s. Podporo- 
vané protokoly sú Windows - SMB, Novell (NDS, NCP, 
PurelP), Unix/Linux, Mac (AFP) a Web HTTP 1.0. 

Inštalácia CD servera je aj pod Windows 9x jedno- 
duchá. Stačí pripojiť celé zariadenie do siete pomocou 
ethernetového kábla napríklad priamo do hubu alebo 
switchu, priradiť mu v Príkazovom riadku pomocou 
príkazu arp IP adresu a môžete pracovať. CD server sa 
dá administrovať aj cez pribalený softvér alebo po 
zadaní IP adresy priamo vo webovom prehliadači. Na 
uľahčenie prístupu v CD Centre možno využiť zdarma 
stiahnuteľný softvér DISCO. 

CD sa po vložení do mechaniky načíta na vnútorný 
pevný disk. Problémom môžu byť „zakódované" disky 
(disky s laserlockom), čo sú väčšinou CD s počítačovými 
hrami (aby sa zabránilo kopírovaniu). Klasické počítačové 
disky so softvérom a dokumentmi nie sú problémom, 
a o tie ide predovšetkým. Na ochranu licenčných práv je 
možné nastaviť počet súčasne pripojených klientov 


pripomienkovač) a ak to vaša pevná sieť podporuje, tak 
sú tu i funkcie CUP (zobrazenie čísla prichádzajúceho 
hovoru) a SMS správy poslané cez pevnú linku 
(funkčnosť je, samozrejme, daná poskytovateľom linky)! 

Záver 

Náhrada mobilu? Nie, skôr jeho doplnok do domác- 
nosti či kancelárie. Zaujímalo ma, či možno ku Gigasetu 
prihlásiť aj klasický mobilný telefón Siemens. Vonku by 
sa správal ako mobil, doma ako pracovná stanica. Táto 
funkcia zatiaľ neexistuje, no na jej implementácii sa už 
pracuje. Ako dočasná náhrada môže poslúžiť zatiaľ 
DOCK pre mobil, ktorý sa môže pripojiť k základni. 
Volania, ktoré budete realizovať na mobilnú sieť, môžu 
byť smerované cez mobil, čo je výhodnejšie ako volanie 
cez pevnú linku. Gigaset prináša digitálnu technológiu 
mobilných sietí aj na pevnú linku, lenže ako sa k tomu 
postavia operátori pevných sietí? Niektoré zaujímavé 
funkcie (ako napríklad SMS) sa u nás ešte nedajú využí- 
vať, ale také Walkie-Talkie a Babyphone sú funkcie 
hodné zlata a fungujú aj bez siete. 

Juraj Redeky 

Zapožičal: Siemens s.r.o. 

www.siemens.sk 
teľ: 02/59 68 23 21 



konkrétneho CD. Ochrana heslom je samozrejmá. 

Okrem komunikačného modulu a HDD obsahuje CD 
Centrum aj diskovú mechaniku. Použiť sa dá obyčajná 
CD či DVD mechanika, no optimálne je použiť napaľo- 
vačku. V súčasnosti je priamo výrobcom podporovaná 
asi desiatka značkových napaľovačiek (Plextor, Yamaha, 

HP a podobne), a AXIS tento zoznam pravidelne 
rozširuje. 

Ak máte v zostave napaľovačku, môže CD server slúžiť 
aj na archiváciu dát na CD-R/RW zo siete. Napáliť sa dá 
kedykoľvek aj ktorékoľvek CD uložené vo vežičke (záloha 
z viruálneho CD - z HDD). CD Centrum je možné dodať 
aj s SCSI zbernicou, kde však vyššiu spoľahlivosť zaplatíte 
vyššou cenou disku a mechaniky. 

V ponuke predajcu sú aj dve ďalšie prevedenia CD 
servera: CNX NetWork Archiver (4 pozície plus 1 HDD 
v skrinke) a CNX Virtual Jukebox ma (8 pozícií a 1 HDD 
v skrinke). Jedna pozícia je vždy využitá pre server 
a ostatné môžete osadiť kombináciou diskov a mechaník 
podľa potreby. 

Skrátka, zaujímavé riešenie pre pracovnú skupinu 
alebo malú/strednú firmu. 

Juraj Redeky 

Zapožičal: CANEX, s. r. o., teľ: 02/45 25 90 41 
www.canex.sk 

Cena: CNX CD Centrum 1 00GB RW 79.800 Sk 

Záruka: 3 roky 

predstavujeme 


V zajatí zvuku 

Creative Inspire 5. 1 Digital 5700 je pre náročných 



Reproduktory sú jedným z komponen- 
tov, ktoré sú asi najviac zanedbávané. 
Príčiny sú rôzne, ale najčastejšie to býva 
povrchnosť v prístupe k výberu počítača a 
jeho komponentov a ich cena. Používateľ 
sa často uspokojí s nekvalitnými zostava- 
mi, pretože cena kvalitnej sústavy 
nezriedka dosiahne i polovicu ceny počí- 
tača. Prirodzene, záleží aj na tom, na 
čo budeme počítač používať. Ak sa venu- 
jeme počúvaniu a tvorbe hudby i DVD, 
musíme siahnuť po kvalitnej sústave. 

V redakcii sme mali možnosť pred 
časom zoznámiť sa s kvalitnou reproduk- 
torovou sústavou Creative Inspire 5.1 
Digital 5700. Tentoraz ju spoločnosť 
Creative Technology Inc. vyrába vo 
vlastnej réžii a nie, ako sme boli zvyknutí, 
v sesterskej spoločnosti Cambridge 
SoundWorks. 

Stručný opis zariadenia 

Dekodér dovoľuje výber z troch digitál- 
nych vstupov - optického, koaxiálneho 
a Digital DIN. Okrem toho môžeme do 
nich vmixovať aj analógový vstup, ktorý 
je vo zvyčajnom tvare (dve stereo zásuvky 
minijack pre štyri vstupy). Na prednom 
paneli môžeme nastaviť centrálnu hlasi- 
tosť, úroveň subwoofera, predného 
reproduktora a páru zadných reproduk- 
torov. Nachádza sa tu aj tlačidlo MUTE, 
s ktorým celú zostavu utlmíme. 

Dekodér používa vlastné efekty Crea- 
tive (CMSS) pre film a pre hudbu, ktoré 
zabezpečia úpravu vstupného stereo 
signálu do normy 5.1 . V prípade signálu 

5.1 sa, samozrejme, nepoužívajú. Okrem 
toho je možné zvoliť si násilné stereo, no 
v prípade zodpovedajúcej zvukovej karty 

4.1 či 5.1 určite dáme prednosť nastave- 
niu 5.1 . Toto nám aj pri signále 4.1 za- 
bezpečí úpravu do normy 5.1 . 

V prípade prítomnosti signálu Dolby 
Digital, Dolby ProLogic a DTS sa zariade- 
nie automaticky prepne do príslušného 
režimu dekódovania. 

K zostave sa dodáva aj diaľkové ovlá- 
danie, pomocou ktorého môžeme ovlá- 
dať jeho najbežnejšie funkcie vrátane 
režimu testovania ružovým šumom a 
potlačenia, či naopak zvýraznenie vyso- 
kých a nízkych frekvencií (akási zlepšená 
obdoba fyziologickej regulácie hlasitosti). 


Ako sme testovali 

Zostava takejto triedy potrebuje aj 
dostatočne kvalitný signál, inak sa jej 
dobré vlastnosti neprejavia. Na digitálny 
vstup DIN sme pripojili digitálny výstup 
zo zvukovej kartu SoundBlaster Audigy, 
ktorú sme nastavili do režimu Digital 5.1 
a použitia vzorkovacej frekvencie 96 kHz. 
Reproduktorová sústava nám spracovať 
takúto frekvenciu umožňuje, počuteľnú 
frekvenciu vytvára s použitím 24-bitových 
interných prevodníkov D/A. 

Asi najdôležitejšie použitie zostavy 
bude v sústave domáceho kina. My sme 
použili dekódovaciu kartu Creative Encore 
Dxr3, ktorý sme spojili s digitálnym 
výstupom AC-3/DTS a s príslušným 
koaxiálnym vstupom dekodéra. Voľný 
optický vstup môžeme použiť v prípade 
niektorého iného, takto vybaveného 
externého zariadenia. 

Najčastejšie posúdenie každej repro- 
duktorovej súpravy je subjektívnym 
spôsobom, sluchom. Použili sme ho aj 
v prípade testovanej zostavy. Posúdenie 
pozostávalo z počúvania hudby vo for- 
máte MIDI, MP3 (bežná hudba), zvuko- 
vého CD (symfonický orchester cez digi- 
tálny výstup) a pozerania filmov DVD 
(Dolby Digital, Dolby ProLogic i DTS). 
Využili sme aj demonštračné programy 
SB Audigy Experience, EAX GoldMine a 
skúšali sme aj vzájomné kombinácie vý- 
stupov zvukovej karty (Stereo, 4.1, 5.1) s 
režimami dekodéra (CMSS, 5.1, Stereo). 

Pri použití formátu MIDI sme kládli 
dôraz na prenesenie tak vysokých 
frekvencií s bohatým obsahom vyšších 
harmonických, ako aj extrémne nízkych 
frekvencií (8-64 Hz). 

Vyhodnotenie 

Kvalitná zostava pre náročné použitie. 
Najlepšie výsledky dosiahneme pri počú- 
vaní DVD v norme DTS, kedy je zážitok 
naozaj rovnocenný dobre vybavenému 
kinu. Výkon celej zostavy je, i s ohľadom 
na bytové použitie dostatočný, aj s po- 
trebnou rezervou. Zvuk je čistý, jasný 
a príjemný, bez skreslenia, dojem 
priestoru je výborný. Výrobca ju navrho- 
val prioritne do sústavy domáceho kina 
na rozpoznávanie reči, o čom svedčí aj 
stredové zafarbenie zvuku satelitov. 


Výhodou je použitie digitálnych vstupov, 
čím sa eliminujú nedokonalosti a pokles 
kvality spôsobený analógovou časťou 
zostavy - zdroj signálu (napr. zvuková 
karta) - zosilňovač. 

Medzi dobré vlastnosti zostavy patrí aj 
možnosť zmixovať do digitálneho vstupu 
analógový vstup, automatické dekódo- 
vanie systémov Dolby Digital, Dolby 
ProLogic a DTS i digitálne efekty CMSS, 

5.1 a Stereo. 

Cena zostavy ju vylučuje z okruhu 
bežných používateľov. Výrobca sa spoľa- 
hol, že bude pripojená k zvukovej karte 
počítača, ktorá jej zabezpečí potrebné 
digitálne efekty, preto dekodér neobsahu- 
je také množstvo digitálnych efektov 
a ostatných vylepšení, ako v prípade 
iných sústav. 

Subwoofer je dostatočne výkonný a 
vyrobený technológiou SLÁM (Symmetri- 
cally Loaded Acoustic Module - dvojko- 
morové vystuženie), no myslíme si, že 
jeho frekvenčné pásmo je zdola zámerne 
obmedzené na hodnotu 35 Hz. Pravde- 
podobne je to realizované s ohľadom na 
bytové používanie. Dekodér má však 
možnosť pripojenia samostatne napá- 
janého externého subwoofera, pri 
ktorom nemusíme byť takto obmedzení. 

Zvuk satelitných reproduktorov by 
mohol mať menší podiel stredov. Takto je 
ich zvuk síce príjemný, no niekomu sa 
môže zdať málo brilantný. 

Zostava takejto triedy i ceny by si 
rozhodne zaslúžila lepšiu dokumentáciu. 
V manuáli sa nachádzajú iba základné 


fakty a na webe výrobcu nie je o nič 
lepšia situácia. Chýbajú presnejšie infor- 
mácie, vrátane nameranej kmitočtovej 
charakteristiky, typu zapojenia koncového 
stupňa a iných podrobnejších technických 
informácií. 

Záver 

Kvalitná luxusná zostava pre nároč- 
ných, prednostne určená na domáce 
kino, no aj na počúvanie hudby a hranie 
hier. Podmienkou je kvalitný zdroj signálu 
(kvalitná zvuková karta, externý prehrávač 
DVD či interný dekodér, DAT a podobne). 

Stanislav J. Manca 

Zapožičal: Sofos, s. r. o 

www.sofos.sk 
tel.: 02/54 77 39 80 

Cena bez DPH: 14 267 Sk 
Záruka: 2 roky 

• Výkon subwooferu - 30 W RMS 
centrálneho reproduktora - 21 W RMS 
satelitov - 7 W RMS na kanál (4 kanály) 

• Priemer basového reproduktora - 10" 

• Frekvenčný rozsah - 35Hz až 20kHz 

• Zosilňovač so vstavanými dekodérmi 
Dolby Digital 5.1 a DTS 

• Napájanie adaptérom 15V 4A 

• Dvojkomorový, vystužený SLÁM subwoofer 

• Audio káble - optický, digital DIN, S/PDIF, 
mini jack DIN, dvojitý stereo s koncovkami 
jack 

• Diaľkový ovládač hlasitosti s vypínačom 




predstavujeme 


Creative Audigy Platinum eX 



Nový SoundBlaster Audigy sme vám 
predstavili ako prví na Slovensku. Dnes 
sa pozrieme podrobnejšie na to, čo 
všetko vám ponúka najdrahšia verzia - 
SoundBlaster Audigy Platinum eX. 

Balenie obsahuje v prvom rade kartu. 

Je to tá istá karta, ktorú sme vám pred- 
stavovali minule (model SB:0090), čiže 
fyzické vlastnosti karty sú totožné ako vo 
verzii Player. Znamená to asi štvornásob- 
ne vyšší výkon ako pri ostatných zvuko- 
vých kartách Creative, 24-bitové DAC 
prevodníky, až 96kHz vzorkovacia 
frekvencia a odstup signál šum 100 dB 
(SNR) s podporou DD 5.1. 

Karta sa dodáva s pozlátenými konek- 
tormi a EX konektorom pre rozšírenie. 

Na ten a na JOY konektor sa pripája malý 
prídavný komunikačný modul pomocou 
plochého 64-žilového kábla. Modul sa 
ďalej interne prepája s rozhraním SB1394 
a napájaný je cez klasický napájači kábel 
priamo zo zdroja. Podotýkam, že klasický 
Audigy „PLAYER" má z karty vyvedený iba 
JOY konektor. Modul s názvom Breakout 
Box má vzadu ploché konektory pre 
SB1394 a Audigy Drive. Verzia Platinum 
má (tak ako v prípade Live!) šuplík (Drive) 
s konektormi. Platinum eX sa líši v tom, 
že má tento šuplík externý. Prepojovací 
kábel je dostatočne odtienený a je dlhý 
asi 2 metre, čo vám umožňuje pohodlne 
umiestniť box kdekoľvek na stole. 

Elegantný čierny Breakout Box má opäť 
pozlátené konektory s výnimkou SB1394 
a MIDI, čo by bolo aj zbytočné, pretože 
ide o digitálne rozhrania. Zaujímavé je 
pritom, že oba konektory pre digitálne 


audio (SPDIF - cinch IN/OUT) sú pozlá- 
tené, hoci opäť ide o digitálne rozhranie. 
Konektory MIDI sú v prevedení mini DIN, 
ale v balíku nájdete aj redukcie na klasic- 
ký 5-kolíkový DIN. Box ďalej obsahuje dva 
optické konektory (vstup a výstup - digi- 
tálne), dva 6.3 mm vstupy pre stereo jack 
s regulátormi hlasitosti (slúchadlá a kom- 
binovaný vstup LINE2/MIC2) a dva cinch 
konektory (stereo AUX 2 vstup). 

Breakout obsahuje aj čidlo pre infra- 
port. Súčasťou Platinovej verzie je totiž 
aj diaľkové ovládanie. To je primárne na- 
vrhnuté ako ovládač pre CD/DVD s mož- 
nosťou prepínať EAX prostredia, nastavo- 
vať hlasitosť a reproduktory, no použiť ho 
možno aj na dialkovú obsluhu Windows. 
Nie je to také prirodzené a rýchle ako s 
myšou, no v krajnom prípade to ide. 

Platinová edícia je určená pre ľudí, čo 
to s hudbou myslia vážnejšie, preto k nej 
nájdete pribalený špecializovaný hudobný 
softvér. Inštalačné CD obsahuje takmer 
rovnakú výbavu ako pri verzii Player. Tak- 
mer preto, lebo verzia Platinum a eX 
nemajú Oozic Player, ale Oozic Reactor 
a ako bonus sú na disku ešte programy 
Creative Remote Center, MiniDisc Center 
a Viena SoundFont Štúdio. 

Namiesto CD s hrou tu nájdete Ulead 
Videoštúdio 4.0 SE Basic, ktorý môžete 
použiť na strih videa. Čo má video spo- 
ločné zo zvukovou kartou? Audigy je vy- 
bavená (vo všetkých verziách) rozhraním 
s magickým označením SB 1394, čo nie 
je nič iné ako digitálny port IEEE 1394. 
Cez toto rozhranie môžete pripájať 
(podobne ako cez USB)k počítaču naj- 


rôznejší hardvér - okrem iného aj digitál- 
nu kameru. S prenosovou rýchlosťou až 
400 Mb/s je totiž zhruba 30-krát rýchlej- 
šie ako USB 1 .1 , čo už postačuje aj na 
prenos väčších videodát. Digitálnemu 
videu v súvislosti s Audigy sa budeme 
venovať viac v budúcom čísle. 

Na ďalšom CD sú profesionálnejšie 
orientované hudobné programy od spo- 
ločnosti Steinberg ako WaveLab, ReCycIe 
(Lite verzie) a Cubasis VST (Creative Edi- 
tion). Vezria eXje bohatšia ešte o jedno 
CD s programom Sonic Foundry Acid DJ 
a Fruity Loops (Creative Edition). 

Záver 

Komu je určená Platinová edícia a jej 
rozšírená verzia eX? Pre všetkých, čo to 
s hudbou myslia seriózne a nechcú inves- 
tovať veľa do profesionálnych štúdiových 
zariadení. Audigy má totiž kvality profe- 
sionálnej karty a eX verzia vám okrem 
pohodlnej obsluhy ponúka skutočne 


dobrý softvér, za ktorý by ste inak museli 
zaplatiť desaťtisíce korún. Pravdou však 
je, že ani eX verzia nie je práve zadarmo, 
lenže pribalený softvér má niekoľkoná- 
sobne vyššiu hodnotu. Platinum sa skrát- 
ka vyplatí. 

Breakout Box (šuplík s konektormi) sa 
dá dokúpiť aj samostatne, no s jeho 
zháňaním budete mať iste problémy, 
pretože ho kúpite asi len na internete 
a ak ho budete „dokupovať" dodatočne, 
zaplatíte zaň výrazne viac. 

Oplatí sa však prejsť na Audigy z kla- 
sickej Live? Ako kedy, a ako kde. Audigy 
ponúka vyšší výkon, a tým aj menšie za- 
ťaženie systému. Audigy má lepší zvuk, 
viac možností a lepšiu dynamiku, no vo 
väčšine prípadov nám Live! plne postaču- 
je a je výrazne lacnejší. 

Juraj Redeky 

Zapožičal: Sofos, s. r. o, www.sofos.sk 

Cena bez DPH: 11 863 Sk 
Záruka: 2 roky 


Tlačiareň XEROX DocuPrint PI2I0 



DocuPrint PI 21 0 je laserová tlačiareň, 
ktorá patrí medzi najnižšie modely ponú- 
kané firmou XEROX. Je zaujímavá najmä 
svojou cenou a ponúkanými možnosťami. 

Tlačiareň je dodávaná s klasickým 
vybavením, ako napájači kábel, tlačová 
kazeta, užívateľská príručka a CD s ovlá- 
dačmi a manuálmi. Chýba kábel na pre- 
pojenie s počítačom. Podporované je 
klasické obojsmerné paralelné a tiež 
štandardné USB rozhranie. K dispozícii 
sú ovládače pre Windows 95/98/NT 
4.0/2000, Mac OS 8.6 a Linux. 

Na spracovanie dát je tlačiareň vybave- 
ná 66 MHz 32-bitovýrm RISC procesorom 
a štandardne 4 MB pamäte, rozšíriteľnou 
na 68 MB jedným 8, 1 6, 32 alebo 64 MB 
72 pin EDO SIMM modulom. Rozšírenie 
pamäte sa odporúča pre tlačenie veľkých 
úloh vo vyššom rozlíšení. Tlačiareň má 
emuláciu jazykov PCL6, PCL5e, Epson 
a doplnkovo PostScript Level 3. 


Tlačiareň sa zapína sieťovým vypína- 
čom, ovládací panel tvoria tlačidlá zrušiť 
a tlačiť, stav signalizujú štyri kontrolky. 
Hlavný zásobník (zospodu) má kapacitu 
250 listov papiera (60 až 105 g/m 2 ), 
viacúčelový zásobník (spredu) 100 listov 
papiera (60 až 199 g/m 2 ). Podporované 
sú rôzne veľkosti a typy médií - od papie- 
ra cez obálky a pohľadnice až po fólie. 
Vytlačený papier vychádza zhora lícom 
nadol (250 listov) alebo vzadu lícom 
nahor (100 listov). Počas našich testov 
prebiehalo podávanie papiera hladko, 
nedošlo k žiadnym problémom. 

Za zmienku stojí indikátor množstva pa- 
piera v hlavnom zásobníku, čo nie je nič 
iné, ako malé okienko s mechanickým 
ukazovateľom. K tlačiarni sa dá dokúpiť 
ešte doplnkový zásobník na 550 listov 
papiera. Podľa údajov výrobcu tlačová 
kazeta dodaná s tlačiarňou vytlačí približ- 
ne 3000 strán A4 pri 5-percentnom 
pokrytí; kúpiť sa dá aj vysokokapacitná 
kazeta na 6000 strán. 

Maximálne skutočné rozlíšenie tlače je 
600 x 600 dpi, Windows ovládač však 
umožňuje zlepšenie až na 1200 dpi. 

Naše testy ukázali, že to má význam pri 
niektorých obrázkoch, v bežnom texte je 
rozdiel nepostrehnuteľný. Okrem rozlíše- 
nia je kvalitu tlače možné ovplyvniť zme- 
nou niektorých parametrov v nastave- 
niach, pre text a grafiku samostatne. 

Pre skúseného používateľa by nemal byť 
problém vhodným nastavením dostať 
z tlačiarne maximum, horšie je na tom 
používateľ- začiatočník, ktorému neostá- 


va nič iné, ako použiť metódu „skús 
a uvidíš". Napríklad po vytlačení sloven- 
ského textu pri pôvodnom nastavení by 
sme sa mohli čudovať, kde sa stratili 
niektoré písmená s diakritikou (č, ž, ť). 
Tento problém je, samozrejme, veľmi jed- 
noducho riešiteľný (stačí vypnúť položku 
„použiť písma tlačiarne"), ale nie každý 
má na to chuť a čas. Z nastavení treba 
ešte spomenúť funkciu šetrič toneru, 
ktorá je vhodná na tlačenie konceptov 
a malo by sa tak podľa výrobcu ušetriť až 
50 % toneru. Nastavenia ovládača dopĺ- 
ňa RCP (panel diaľkového ovládania), 
ktorý sa inštaluje zvlášť a dajú sa nim 
meniť nastavenia uložené priamo v tla- 
čiarni. Je to užitočné napríklad na zmenu 
času prechodu z pohotovostného režimu 
do úsporného, alebo na nastavenie tlače 
pre DOS. 

V našich testoch dosahovala tlačia- 
reň pripojená k PC (1 GHz Athlon, 

7200 ot. disk, 256 MB RAM) prostredníc- 
tvom USB rozhrania pri tlači kancelárske- 


ho dokumentu takmer výrobcom uvádza- 
nú maximálnu rýchlosť (výrobca uvádza 
1 2, namerali sme 1 1 ,6 str./min.). Treba 
však uviesť, že táto hodnota je ustálená 
rýchlosť tlače po vytlačení prvej strany. 
Merali sme čas od kliknutia myšou na 
položku tlačiť až po vypadnutie papiera 
do výstupného zásobníka. Potom vytlače- 
nie prvej strany trvalo približne 1 6 sekúnd 
z pohotovostného režimu a 34 sekúnd 
z úsporného režimu. Pri tlačení graficky 
náročných úloh je rýchlosť prirodzene 
nižšia, pretože spracovanie dát trvá dlhšie 
(pri náhodne zvolených obrázkoch 
približne 3 str./min.). 

Tlačiareň Xerox DocuPrint PI 21 0 je 
vhodná tak pre kancelárie, ako aj pre 
domáceho používateľa, ktorý často a veľa 
tlačí. I keď svojimi vlastnosťami nepre- 
sahuje priemer, výhodou je, že za ňu 
zaplatíte menej ako za porovnateľné 
tlačiarne v rovnakej kategórii. 

(It) 


Rozmery (šírka x hĺbka x výška) 

360 x 407 x 249 mm 

Akustický hluk 

pohotovostný režim: < 39dB, prevádzka: < 49dB 

Rozhranie 

štandardné USB, obojsmerné paralelné 

Rozlíšenie 

skutočných 600 x 600 dpi, 1200 dpi (Windows) 

Rýchlosť tlače 

max. 12 strán za minútu 

Životnosť tlačovej kazety 

3000 strán A4 pri pokrytí 5 % 

6000 strán A4 pri pokrytí 5 % (vysokokapacitná kazeta) 

Náklady na tlač bez DPH 

tlač. kazeta 3512 Sk, cena 1 strany 1,17 Sk 
vysokokapacitná kazeta 5435 Sk, 1 strana 0,91 Sk 

Cena tlačiarne bez DPH 

12 969 Sk 

Dodávateľ 

1. M. Computer, a. s., 02/63 81 06 88, www.imc.sk 








Zaujímavé www stránky 


Zdravá výživa je pojem, 
ktorý nenávidí skoro každý 
uponáhľaný človek dnešného 
sveta. Takmer nikto totiž 
nemá čas zaoberať sa tým, 
či to náhodné jedlo, ktoré sa 
pritrafí na tanier/do ruky má 
20 alebo 20 000 kalórií. Ak budete mať chvíľku času pri 
pripojení na internet, môžete si prebehnúť nasledujúcich 
pár stránok a dozvedieť sa niečo o zdravej výžive. 
Pravdou je však fakt, že na webe toho veľa o tejto téme 
nie je. Druhou dnešnou témou budú web sídla na 
sťahovanie sofťvéru pre naše plechové ratolesti. Mnoho 
z nich určite poznáte, no pokúsim sa vystihnúť len 
tie najlepšie. 


Zdravá výživa: 


V prvom rade si môžeme dať menší kvíz o choleste- 
role. Ten nájdeme na http://www.centrumzdravia.sk/ 
ed/0/in/quiz/?quiz_name=Cholesterol%20kv%EDz. 

Tento kvíz nám aspoň povie, či máme nejakú predstavu 
o zdravých jedlách. Následne odporúčam preštudovať 
server http://www.centrumzdravia.sk, ktorý môže 
príkladne slúžiť aj ako domáci lekár. 

Tak trochu reklamne - ale aj užitočne - na mňa pôso- 
bil server http://www.florastranky.sk. Okrem obvyklej 
online poradne, kde sa môžete zveriť aj so svojím najtaj- 
nejším problémom, server obsahuje „Desatoro správnej 
výživy". Toto však berte s rezervou, pretože výzvu, aby 
ste zabudli na maslo, pretože rastlinné tuky a oleje sú 
najlepšie (najideálnejšie asi je konzumovať výrobky 
sponzora webu), nemožno brať príliš vážne. Treba však 
povedať, že server je celkom prínosný a ak máte záujem 
o svoju zdravú výživu, tak vám ho určite odporúčam. 

A to sme už vyčerpali rozumné slovenské stránky, 
týkajúce sa zdravej výživy. 

Na http://www.yourhealthonline.com je celkom 
slušne urobený FLASH web, ktorý zadarmo vytvoril jeden 
zaujímavý človek. Podstatné však je, že na serveri nájdete 
veľmi pekne urobený „semafor" v riešení vašich problé- 
mov. Minimálne tam nájdete množstvo medicínskych 
liniek, z ktorých si určite vyberiete. 

http://www1 .sympatico.ca/Contents/Home+ 
Family/health.html ponúka fundovaný prístup k rodine 
so zásobou užitočných informácií pre podporu zdravia 
vášho a vašich blízkych. Od ženskej a mužskej starostli- 
vosti až po detskú a seniorskú starostlivosť. Plus pomoc 
v ťažších chorobách, ako je rakovina a podobne. Tento 
web spolu s webom http://www.centrumzdravia.sk 
by som odporúčal stiahnuť na disk, ak chcete mať po 
ruke kvalitnú databázu odpovedí na vaše zdravotné 
problémy a zároveň nechcete dať ani korunu za nejaké 
softvérové publikácie. 


Zdroje softvéru: 


Bez diskusie najlepší a najznámejší server na sťaho- 
vanie softvéru, ktorý bol kedy vytvorený, je určite 
http://www.tucows.com. Stovky najrôznejších soft- 
vérov v rôznych kategóriách tu čakajú len na to, aby ste 
si ich stiahli. Nájdete tu prakticky všetko a pre všetky 
možné systémy (Windows, Macintosh, Linux, BeOS, 
Win3.1, PDA, atď.) s krátkym opisom a hodnotením 
v podobe množstva udelených kravičiek danému progra- 
mu. Taktiež je tu zásoba jednoduchých hier nielen pre 
osobné počítače. Slovenský vstup do siete Tucows 
nájdete na www.tucows.sk. 

Prakticky dálšou nekonečnou databázou softvéru je 
winfiles.com a download.com, ktoré sa spojili dohro- 
mady a vytvorili portál http://download.cnet.com. 
Nebudem vás poučovať o tom, čo všetko na stránke 
nájdete, pretože by sme tým zabrali veľa miesta a času. 
Web je rozdelený do kategórií a podľa nich nájdete po- 
maly aj softvér pre vašu programovateľnú kalkulačku. 

Na Windows Software je zameraný aj server 
http:/www.rocketdownload.com. Zameriava sa viac 
na mladšiu generáciu alebo skôr na multimédiá a gra- 
fické parádičky prostredia Windows. K dispozícii sú aj 
seriózne softvéry, no zameranie serveru nie je práve také 
a pre tento typ programov by som odporúčal skôr iné 
stránky. 


Web http://www.pcworld.com je ďalším príjemným 
miestom pre sťahovanie zaujímavých utilít. Bohužiaľ, ak 
chcete niečo špecifické, tak budete musieť hľadať asi 
dlhšie. 

Všetko, čo sa týka CDROM, CDRW mechaník, napaľo- 
vania a podobne nájdete na http://www.cdr.cz. 

K dispozícii tu je množstvo napaľovacích programov, 
ako aj firmware pre jednotlivé CDRW. 

http://www.filetransit.com je server s väčšou 
užitočnou hodnotou, poskytuje hodnotenia programov, 
ktoré sú k dispozícii. Opäť je tu podpora pre množstvo 
operačných systémov, PH P, ASP skripty a dokonca aj 
MS-DOS softvér. Takže ak máte na stole nejaké historické 
ťažidlo, tak viete, kam ho namieriť. 

Do siete Cnet patrí, podobne ako server Download, 
com, aj server http://shareware.cnet.com. Tu si 
môžete dať vyhľadávať softvér podľa vami zadaného 
slova. Ak nás zaujíma všetko o MP3, tak do text boxu 
zadáme tieto tri znaky. Ako výstup dostaneme rôzne 
MP3 creatory a podobne. Web je tiež prepchatý utilitami 
pre najrôznejšie systémy, no treba povedať, že celkovo 
je shareware.cnet.com mierne zanedbávaný oproti 
svojmu staršiemu bratovi download.cnet.com. 

Vynechať nemôžem ani http://www.zdnet.com/ 
downloads, ktorý je vhodným doplnením profesionál- 
neho magazínu z IT oblasti http://www.zdnet.com. 

V sekcii download sa nachádzajú súbory k príslušným 
článkom na serveri a okrem toho sú k dispozícii aj všetky 
spomenuté programy v novinkách, previews a podobne. 
Ak by som tu hľadal, tak skôr nejaké konzervatívnejšie 
programy ako nejaké bizarné výmysly. 

Čo sa týka hier, množstvo kvalitných má svoju web 
pobočku v sieti Planét*. com. Napríklad Aliens vs 
Predator nájdete na http://www.planetavp.com. 
Odtiaľ sa už ľahko dostanete k svojej obľúbenej hre. Na 
stránkach siete Planét nájdete mnoho užitočných utilít, 
týkajúcich sa danej hry. Rovnako sú k dispozícii aj mapy 
do hier a programy na ich spracovávanie a vytváranie. 

Aby sa nepovedalo, že zanedbávame niektoré skupiny 
z hľadiska 0S2, tak si kvôli alibi uvedieme server 
http://www.os2ware.com. Tento logicky ponúka 
softvér len pre 0S2. Je tu mnoho kategórií s objemným 
množstvom programov, no celkovo stránka na mňa 
pôsobila značne chudokrvne. Takže kombinovať so 
spomínanými servermi. 

Posledným „All-ln-One" serverom je 
http://www.hotdownloads.com. Možno si myslíte, 
že server obsahuje nejaké horúce downloady plné 
silikónov. Nie je to tak, opäť ide o profesionálne spraco- 
vanú databázu voľne šíriteľných programov, ktoré nájdu 
využitie takmer v každom počítači. 

Ak sa zaujímate o počítačové DVD, divx a podobne, 
určite si pozrite http://dvd.box.sk. Obsahuje najnovšie 
updaty programov na spracovávanie videa, dvd, titulkov 
a podobne. Okrem toho je, samozrejme, zameraný na 
technológiu grabbovania DVD a jeho následného 
spracovávania, veď všetci máme právo (keď už nie 
zákonné, tak aspoň morálne) na jednu záložnú kópiu. 

Nepochybujte, že na internete sú desiatky serverov 
dnešného zamerania (zdroje softvéru). Pokúsil som sa 
priblížiť tie obľúbenejšie, preto neposielajte výhražné 
maily, ak tu nebol predstavený práve ten váš. 

V každom prípade verím, že som aspoň trochu prispel 
k spríjemneniu práce s nekonečne prekvapujúcim systé- 
mom, akým Windows bez diskusie je. 

Zoltán Radnóti 




37 



programovanie 


Sú obdobia, keď určitý pojem - slovo 
alebo skratka - sa k vám dostáva z každej 
strany. Niekedy to pripomína erb, znak či 
symbol umiestnený na zástave. Za takou 
zástavou sa dajú sformovať šíky vôjsk 
odhodlaných presadiť „správnu" myšlien- 
ku, aj keby to bolo formou križiackych 
výprav. Naproti tomu existujú myšlienky, 
ktoré sa šíria samé a nepotrebujú k tomu 
žiadne vojská či silu. Do prvej skupiny 
takých pojmov, ktoré by mali ovplyvniť - 
a zrejme aj ovplyvnia - vývoj celosvetovej 
pavučiny (world wide web), zaraďujem 
.NET platformu firmy Microsoft ako aj 
ONE (Open Net Environment) firmy Sun 
Microsystems. S veľkou mierou zjednodu- 
šenia sa dá povedať, že tieto dva vzájom- 
ne si konkurujúce prístupy si kladú za 
cieľ uľahčiť tvorbu webových aplikácií 
a posunúť ich na kvalitatívne vyššiu 
úroveň - do oblasti poskytovania webo- 
vých služieb. Do druhej skupiny - voľne 
sa šíriacich myšlienok - zaraďujem PHP. 
Nestojí za ním žiadna veľká firma 
priraďovaná k svetovým „lídrom". 

Napriek tomu sa PHP stáva stále rozšíre- 
nejším. Jeho použitie umožňuje čím 
dálej, tým viac poskytovateľov webového 
priestoru a čím dálej, tým viac tvorcov 
webových stránok siaha po PHP. 

Čo je PHP 

Ak by ste začali pátrať po tom, čo to 
PHP je, možno by vás napadlo využiť in- 
ternet a skúsiť šťastie na adrese 
www.php.com. Dozvedeli by ste sa, že 
za skratkou PHP sa môže skrývať hnutie 
Parents Helping Parents (rodičia pomáha- 
júci rodičom). Očividne to nie je to, čo 
ste očakávali. Zrejme veľa ľudí začínajú- 
cich s PHP, narazilo na uvedenú webovú 
stránku a možno aj znepríjemnilo život 
vzájomne si pomáhajúcim rodičom 
natoľko, že na svoju stránku umiestnili 
odkaz na www.phptown.com. Tam 
presmerovávajú záujemcov o programo- 
vanie. Lepšie pochodíte, ak skúsite adresu 
www.php.net. K úspechu vás privedie 
dokonca aj www.php.sk. Nakoniec 
zistíte, že pôvodný názov PHP je odvo- 
dený od Personál Home Page Tools 
(nástroje pre osobné domáce stránky), 
ktoré v roku 1995 vyvinul Rasmus Lerdorf 
ako súbor Perl skriptov. V krátkej dobe sa 
tieto nástroje stali veľmi obľúbené. Z pro- 
duktu s označením PHP/FI 2.0 (Personál 
Home Page/Forms Interpreter), realizo- 
vaného už v jazyku C, bol v roku 1998 
vyvinutý produkt PHP 3. Koncom roka 
1 998 sa Andi Gutmans a Zeev Suraski 
pustili do vývoja nového „srdca" (engine 
- stroj) pre PHP. Od mája 2000 sa 
používateľom začína dostávať PHP 4.0. 

Z pôvodne jednoduchých nástrojov 
vhodných pre osobné stránky vznikol 
prostriedok, ktorý umožňuje vytvárať 
komplexné webové aplikácie. Je to pro- 
dukt poskytujúci pokrokové programova- 
cie prístupy vrátane podpory objektového 
programovania. Je „otvorený" pre 
rozšírenia obsahujúce rôzne užitočné 
funkcie, ktoré vám môžu poslúžiť pre 
zjednodušenie riešenia vašej aplikácie. 

Od pôvodného určenia PHP - byť 
nástrojom pre zdokonalenie osobných 
stránok - sa PHP vyvinulo na silný 
prostriedok, umožňujúci skriptovanie na 
strane servera. V súčasnosti mu viac než 
označenie „nástroj" prináleží označenie 
„programovací jazyk". Operuje sa v ňom 
s takými pojmami, ako sú premenné, 


PHP - ako začať 


podmienky, cykly, funkcie, triedy - objek- 
ty. Umožňuje nielen zapísať rôzne 
algoritmy určené pre spracovanie údajov 
zadaných používateľom a pre vygenero- 
vanie výsledného dokumentu zobrazené- 
ho používateľovi, ale umožňuje pracovať 
s údajmi v súboroch a databázach. Väčši- 
na výrazových prostriedkov tohto jazyka 
(syntax) je prevzatá z jazykov C, Java, 

Perl. Samozrejme, pre PHP vznikli aj nové 
výrazové prostriedky. 

Kto a kedy môže použiť PHP 

Aj na Slovensku, v súlade s celosve- 
tovým trendom, sa čím ďalej tým viac 
informácií sústreďuje na webe. Svoje 
stránky majú nielen organizácie, štátna 
správa, rôzne inštitúcie, mestá, dediny, 
ale aj jednotlivci. Mnohé z týchto stránok 
poskytujú údaje iba vo forme HTML 
dokumentov. Možno aj vy ste tvorcom 
takých stránok a chcete, aby vaše stránky 
„ožili". Chcete mať možnosť sledovať, 
ako sa návštevníci vašich stránok správa- 
jú. Chcete im poskytnúť priestor, aby 
vyjadrovali svoje názory, pripomienky, 
prípadne dopĺňali do vašich stránok svoje 
údaje. Ak áno, PHP môže byť prostried- 
kom pre dosiahnutie týchto cieľov. 

V súčasnosti je veľmi široký okruh ľudí, 
ktorí sa už k programovaniu počítačov 
nejakým spôsobom dostali. Možno aj vy 
ste zvládli tvorbu jednoduchých pro- 
gramov bežiacich na jednom počítači a 
máte záujem zoznámiť sa s problemati- 
kou tvorby aplikácií pracujúcich v sieťo- 
vom prostredí. Chcete, aby vaše nové 
programy boli umiestnené na jednom 
počítači (serveri) a aby používatelia k nim 
pristupovali prostredníctvom svojho 
klientskeho počítača s využitím interne- 
tového prehliadača. Ak áno, potom vám 
možno odporučiť neprehliadnuť PHP. 

Možno patríte medzi tých, ktorých 
„očarili" počítače. Máte záujem zvládnuť 
programovanie počítačov. Chcete rieše- 
ním jednoduchých aplikácií preniknúť do 
tajomstva riešenia algoritmických, sieťo- 
vých či databázových problémov. PHP 
môže byť pre vás východiskom aj vtedy, 
ak finančná situácia vám nedovoľuje 
„investovať" do vývojového prostredia. 

Prečo použiť PHP 

Dôvody, prečo použiť PHP, môžu byť 
rôzne. Podľa môjho názoru k nim možno 
zaradiť tieto: 

• PHP získava čoraz väčšie rozšírenie. 
Odhaduje sa, že až 20 % poskytovateľov 
webového priestoru ponúka skriptovanie 
na strane servera v PHP. 

• Prostriedky potrebné pre použitie PHP 
sú voľne šírené pre LINUX aj Windows, 

a tak sú dostupné širokému okruhu 
záujemcov o tvorbu webových aplikácií. 

• PHP je použiteľné v lokálnych (domá- 
cich) podmienkach, ale aj priamo vo 
webe. 

• PHP ponúka možnosť nenásilného 
prechodu z tvorby HTML dokumentov 
k tvorbe skriptov a následne webových 
aplikácií. 

• PHP sa intenzívne rozvíja a ponúka 
čoraz dokonalejšiu podporu skriptovania 
vrátane podpory pre objektové progra- 
movanie aj využívanie XML. 

Čo potrebujeme 

Rozoberme tri možné prípady, v závis- 
losti od toho, kde chceme PHP využiť: 

• v globálnej sieti web, 


• v lokálnej sieti, 

• vo svojom počítači. 

K prvému prípadu využitia PHP sa 
dostaneme napr. tak, že si prenajmeme 
webový priestor. V zmluvných pod- 
mienkach môže byť aj klauzula o mož- 
nostiach skriptovania na strane servera 
a o použití databázy. Nie zriedka sa stret- 
neme s kombináciou: skriptovanie PHP, 
databáza MySQL. Aby sme to mohli vy- 
užiť, stačí nám ľubovoľný textový editor - 
na napísanie skriptov. Vytvorené súbory 
dostaneme na web spravidla s využitím 
FTP (Filé Transfer Protocol). Poskytovateľ 
webového priestoru dáva k dispozícii aj 
prostriedok pre správu databázy. 

V prípade databázy MySQL to môže byť 
napríklad phpMyAdmin. Tak ako na 
prezeranie statických HTML dokumentov 
umiestnených na webe, aj pre inicializá- 
ciu skriptov nám vystačí ľubovoľný inter- 
netový prehliadač. O fungovanie PHP aj 
databázy sa stará poskytovateľ webového 
priestoru a my za tieto služby platíme 
mesačné poplatky (často oveľa menšie 
než za telefón, resp. mobil). 

Aj v lokálnej sieti toho veľa nepotrebu- 
jeme. Obyčajne existuje správca servera. 
Dohodneme sa s ním na tom, v ktorom 
adresári budú naše skripty, aká bude naša 
databáza a prostriedok pre jej admini- 
stráciu. Potom už stačí textový editor, 
internetový prehliadač a prístup k súbo- 
rom na serveri. 

Iba o niečo viac starostí budeme mať, 
ak si budeme chcieť vytvoriť podmienky 
pre využitie PHP vo svojom počítači. 

V našich končinách v súčasnosti zrejme 
pôjde o počítač s niektorou verziou 
Windows. Budeme v ňom potrebovať IIS 
(Internet Infirmation Server-je súčasťou 
Windows 2000) alebo PWS (Personál 
Web Server - dá sa nainštalovať na Win- 
dows 98, resp. Windows ME). Ak žiadny 
z týchto prostriedkov nemáme k dispozí- 
cii, je možné siahnuť napr. po serveri 
Apache. Jeho domovským prostredím je 
operačný systém LINUX, ale v posledných 
rokoch bol lokalizovaný aj do prostredia 
Windows. Potom nasleduje inštalácia PHP 
a databázy, napr. MySQL. Kde to zohnať? 
Z voľne dostupných zdrojov na internete. 
Najbližšie zrejme na www.php.sk, alebo 
priamo z www.php.net či z niektorého 
jeho zrkadla. Ak nemáte prístup k inter- 
netu alebo šetríte na pripojení, ale 
nešetríte na časopisoch, skúste sa pozrieť 
na niektoré sprievodné CD. Spoľahlivým 
zdrojom sú aj priatelia. Pri dnešnej cene 
médií určite aspoň každý druhý bude mať 
vo svojom archíve PHP a MySQL. Ak nie 
pre svoje osobné použitie, tak pre istotu. 
Pre informáciu treba uviesť, že v čase 
písania tohto článku (január 2002) bola 
na www.php.net dostupná verzia PHP 
4.1.1 zverejnená na druhý sviatok 
vianočný 26. 12. 2001 . Aj na lokálnom 
počítači budeme potrebovať editor - pre 
písanie skriptov, internetový prehliadač - 
pre ladenie, overovanie a testovanie 
vytvorených produktov. 

Ukazuje sa, že je užitočné vytvoriť 
inštaláciu PHP a databázy na svojom 
počítači aj vtedy, ak cieľovým riešením je 
použitie aplikácie v globálnej či lokálnej 
sieti. Ladením, testovaním a overovaním 
aplikácie na lokálnom počítači v prvom 
prípade šetríme prostriedky na pripojenie 
k sieti. Šetríme tiež čas a (možno) nervy 
správcu servera. Na lokálnom počítači sa 


skôr môžeme pustiť do odvážnejších 
experimentov, než riskovať problémy na 
serveri. 

Všetky zatiaľ spomenuté súčasti, ktoré 
potrebujeme na to, aby sme boli 
pripravení začať experimenty s PHP, sú 
softvérové produkty. „Železo", na ktorom 
to môže bežať, je štandardný PC s prí- 
padnými prostriedkami na pripojenie do 
lokálnej, resp. globálnej siete. 

Čo by sme mali vedieť 

Pre to, aby sme mohli vytvoriť webovú 
aplikáciu, mali by sme poznať: 

• princípy fungovania webovej aplikácie, 

• základy HTML, 

• skriptovací jazyk. 

V typickej webovej aplikácii je na 

jednej strane používateľ so svojím počí- 
tačom (môže to byť aj mobilný telefón) - 
klient a na druhej strane je server. Tieto 
počítače navzájom komunikujú - vymie- 
ňajú si dáta. Stačí, ak používateľ pozná 
meno servera (napríklad www.pcspace. 
sk). Zadaním tohto mena (adresy) 
v internetovom prehliadači používateľ 
vyjadrí svoje želanie spolupracovať s tým- 
to serverom. Server mu pošle informáciu 
v podobe HTML dokumentu. V ňom je 
spravidla zoznam zdrojov, z ktorých si 
používateľ môže vybrať jednoduchým 
kliknutím. Môže sa stať, že používateľovi 
je daná možnosť vyplniť údaje vo for- 
mulári. Ich odoslanie na server dosiahne 
stlačením tlačidla. Súčasťou formulára je 
údaj o tom, ktorý zdroj na serveri tieto 
údaje spracuje. Takým zdrojom môže byť 
CGI (Common Gateway Interface) skript, 
SSJS (Server Side Java Script), ASP (Active 
Server Page), ale aj PHP skript. Server 
zabezpečí aktivovanie programu, ktorý 
dokáže skript vykonať, resp. interpreto- 
vať. Odovzdá mu aj zoznam parametrov 
s hodnotami, ktoré zadal používateľ. 
Výsledkom bude, že údaje zadané 
používateľom budú spracované, prípadne 
budú zaznamenané v súboroch, resp. 
databázach na serveri a výsledok spraco- 
vania bude odoslaný používateľovi v po- 
dobe HTML dokumentu. Je zrejmé, že 
obsah tohto dokumentu bude závisieť od 
zadaných údajov aj od priebehu ich spra- 
covania. Zvykne sa tomu vravieť, že HTML 
dokument je vytváraný dynamicky. Úlo- 
hou internetového prehliadača na strane 
klienta je dokument zobraziť. Používateľ 
znovu zadáva, kliká a odosiela údaje na 
server. Výsledkom je ďalší HTML doku- 
ment. Takouto vzájomnou výmenou dát 
medzi klientom a serverom používateľ 
získa napríklad údaje z cestovného 
poriadku, program kina, divadla, prípad- 
ne si môže rezervovať ubytovanie v hoteli 
či zadať príkaz k bankovej operácii. 

Množina súborov, programov, skriptov, 
HTLM dokumentov, obrázkov, zvukov, 
video záznamov a databáz umiestnených 
na serveri, ktoré umožnia používateľovi 
dosiahnuť jeho cieľ, sa zvykne nazývať 
webovou aplikáciou. 

Vzájomná interakcia používateľa a we- 
bovej aplikácie má svoje zvláštnosti dané 
tým, že používateľa súčasti aplikácie sú 
spravidla na rôznych miestach. Aj keď je 
snaha zvyšovať spoľahlivosť komunikácie, 
treba uvažovať s tým, že môžu nastať 
chyby. Formulár, ktorý si používateľ vyžia- 
dal a vyplnil, nemusí doraziť na miesto 
určenia nielen preto, že počas prenosu 
vznikne chyba, ale aj preto, že používateľ 

ho jednoducho neodošle. Uvedomenie si 
týchto skutočností pomôže pochopiť, 
prečo je potrebné webové aplikácie kon- 
cipovať ako „dávkové". Na strane servera 
sa príslušná dávka činnosti uskutočňuje 
v okamihu príchodu požiadavky. Tvorca 
aplikácie musí počítať s tým, že ďalšia 
dávka nemusí byť vyvolaná. Musí byť 
pripravený aj na to, že používateľ môže 
všetko. Môže zadať najrôznejšie hodnoty 
vstupných parametrov a vyvolať aj tú 
najnezmyselnejšiu postupnosť činností. 
Webová aplikácia musí byť imúnna voči 
takému správaniu používateľa. 

Skúsme sa vžiť do situácie tvorcu apli- 
kácie, ktorá bude bežať na jednom počí- 
tači a v danom čase ju bude využívať 
jeden používateľ. Nazvime ju aplikáciou 
Windows (prevažná väčšina z nás sa s 
takou aplikáciou určenou pre počítač s 
oknami určite stretla). Pri tvorbe takejto 
aplikácie je jej tvorca postavený pred 
problém obsluhovať udalosti - pohyb 
myši, zadanie údajov, stlačenie tlačidla 
atď. Tvorí obslužné procedúry týchto 
udalostí. V nich môže zohľadniť stav, 
v ktorom sa aplikácia nachádza. Tento 
stav môže byť dostupný v podobe hod- 
nôt spoločných (globálnych) premenných. 
V podobnej situácii je aj tvorca skriptov 
webovej aplikácie. Tvorené skriptyje 
možné prirovnať k obslužným procedú- 
ram udalostí aplikácie Windows. Rozdiel 
je v tom, že uvažovať so stavom webovej 
aplikácie v hodnotách globálnych pre- 
menných prináša so sebou určité kompli- 
kácie. Treba si uvedomiť, že rozdiel medzi 
aplikáciou Windows a webovou apliká- 
ciou je v tom, že pri webovej aplikácii 
treba uvažovať s počítačmi klient, server, 
pričom tých klientov môže byť viac. A tak 
webovú aplikáciu môže využívať viac 
používateľov súčasne. Ak by sme chceli 
operovať so stavom webovej aplikácie, 
museli by sme uvažovať so stavom pre 
každého používateľa. Netvrdím, že to nie 
je riešiteľné, ale v prvom priblížení je 
lepšie vyhnúť sa potrebe použitia stavu 
v podobe údajov udržiavaných na strane 
servera. 

Zo servera sú údaje posielané v podobe 
HTML dokumentov. Takéto dokumenty 
sa stali natoľko rozšírené, že prevažná 
väčšina nástrojov určených na tvorbu 
určitého druhu dokumentov umožňuje 
ich zápis aj v HTML kóde. Umožňujú to 


napr. aj aplikácie Word a Excel z kance- 
lárskeho balíka MS Office. Pre tvorbu 
HTML dokumentov sú určené rôzne pro- 
gramy, ktoré používateľa odbremeňujú 
od potreby zaoberať sa vlastným zápisom 
HTML kódu. Ponúkajú mu možnosť 
sústrediť sa na výsledný obsah a podobu 
dokumentu. Príkladom takého produktu 
je Dreamweaver firmy Macromedia. 
Záujemca o tvorbu webových aplikácií 
však musí preniknúť do „zákutí" HTML 
kódu natoľko, aby bol schopný rozpoznať 
miesta, v ktorých je potrebné dynamicky 
dopĺňať údaje. Musí pochopiť zásady 
tvorby formulárov a podstatu zápisu 
údajov vo forme tabuliek. Samozrejme, 
sú to iba minimálne požiadavky na 
znalosť HTML kódu. Nezaškodí však, ak 
nádejný tvorca webových aplikácií 
prenikne hlbšie do tajomstiev HTML 
kódov. Iba tak sa bude môcť pustiť do 
tvorby skriptov, ktorých poslaním je 
dynamicky generovať HTML dokumenty. 

Poslednou z troch oblastí, v ktorých sa 
potrebujeme zorientovať, aby sme sa 
mohli pustiť do tvorby webových apliká- 
cií, je tvorba skriptov. Práve tej sa 
budeme venovať v ďašom texte. 

Vytvorme PH P skript 

PHP skript je textový súbor. Môžeme 
ho získať tak, že pôvodný HTML doku- 
ment premenujeme či skopírujeme - 
dáme mu príponu php, napr. z Kuk.html 
vytvoríme Kuk. php. Majme napríklad 
takýto obsah súboru Kuk.html: 

<html> 


dači adresu htt;//localhost/SerialPHP/ 

Kuk.html, získame výsledok, ktorý je na 
nasledujúcom obrázku: 



Skopírujme obsah tohto súboru do 
Kuk. php. Zmeňme v internetovom 
prehliadači v adrese html na php. Ak 
máme nainštalované PHP, získame výsle- 
dok ako pri HTML dokumente. Urobme 
v súbore zmeny, ktoré sú v nasledujúcom 
výpise zdrojového kódu zvýraznené. 


báz. V našom príklade je príkaz echo a 
funkcia dáte. Príkaz echo slúži na zápis 
textov do výsledného HTML dokumentu. 
Funkcia dáte získa aktuálny dátum - čas 
a vytvorí z neho textový výstup v pred- 
písanom formáte. Po vyvolaní takto 
upraveného skriptu Kuk. php získame 
dynamický HTML dokument, ktorý ukazu- 
je nasledujúci obrázok: 



<html> 


<head> 

<title>PHP skript</title> 

<meta http-equiv="Author " content=" Imrich BURANSKY"> 

<meta http-equiv="Content-Type" content=" text/html ; charset=windows-1250"> 
</head> 

<body> 

<h3>PHP skript</h3> 

<p>Želám dobrý deň !</p> 

Teraz je <?php echo dáte ("d. m. Y H: i: s") ?> 

</body> 

</html> 


Vidieť, že na dvoch miestach sme 
nahradili text ,HTML dokument 1 textom 
,PHP skript 1 a doplnili sme riadok: 

Teraz je <?php echo dáte 
("d. m. Y H : i : s" ) ?> 


A máme jednoduchú webovú apliká- 
ciu. Jej význam je v tom, že nám umožni- 
la preveriť celý reťazec prostriedkov, ktoré 
sa podieľajú na dosiahnutí odozvy servera 
v podobe zobrazeného HTML dokumentu 
v internetovom prehliadači. 


<head> 

<title>HTML document</title> 

<meta http-equiv="Author " content=" Imrich 
<meta http-equiv="Content-Type 


</head> 

<body> 

<h3>HTML dokument</h3> 

<p>Želám dobrý deň !</p> 

</body> 

</html> 

Vytvorme v domovskom adresári we- 
bového servera adresár SerialPHP (ja som 
tak v mojom počítači s PWS - Personál 
Web Server získal adresár c://inetpub/ 
wwwroot/SerialPHP). Umiestnime do 
neho súbor Kuk.html. Ak webový server 
je náš lokálny počítač (ako v mojom prí- 
pade) a zadáme v internetovom prehlia- 


BURANSKY"> 

con ten t=" text/html ; charset=windows-1250"> 


Je tam „ostrovček" s PHP kódom. Tvorí 
ho oblasť ohraničená špeciálnym zátvor- 
kami - otváracou <?php a zatváracou 
?>. V takto ohraničených oblastiach sa 
zapisujú príkazy, funkcie, uskutočňuje sa 
v nich testovanie hodnôt premenných, 
robia sa potrebné výpočty, ale aj zápis či 
čítanie údajov do/zo súborov alebo data- 


Čo ďalej 

V pripravených ďalších článkoch sa 
postupne budeme snažiť na predvedenú 
„malú gulku" z PHP postupne nabaľovať. 
Ukážeme, ako získať a spracovať údaje 
z formulára, ako pracovať s premennými 
a ich hodnotami, ako vytvárať funkcie aj 
triedy. Postupne sa budeme zoznamovať 
s viacerými možnosťami, ktoré nám 
ponúka PHP pre tvorbu skutočných 
webových aplikácií vrátane práce so 
súbormi a databázami. Vytvorené apliká- 
cie nájdete aj na www.pcspace.sk. 

Imrich Buranský 


programovanie 

Programovanie - Visual .NET štúdio a programovací jazyk C#. 


• Architekt 

• Developer 

• Professional 

Ich stručný prehľad je v tabuľke. 


Visual Štúdio .NET - prehľad vlastností jednotlivých verzií 


Architekt 

Developer 

Professional 

Visual Studio.NET IDE 

• 

• 

• 

Programovacie jazyky Visual Basic, C#, C+ + 

• 

• 

• 

Microsoft Visual SourceSafe 

• 

• 


Testovanie výkonu a funkčnosti webových XML služeb 

• 

• 


Použitie "Enterprise frameworks" 

• 

• 


Microsoft Windows Server 

• 

• 


Microsoft SQL Server 

• 

• 


Microsoft Exchange Server 

• 

• 


Microsoft Commerce Server 

• 

• 


Microsoft Host Integration Server 

• 

• 


Microsoft BizTalk Server 

• 



Tvorba "Enterprise frameworks" 

• 



Dátové modelovanie, reverzné inžinierstvo 

• 



Modelovanie obchodných procesov pomocou UML 

• 



Generovanie programov Visual Basic,C#, C+ + ... 

• 




V októbrovom čísle PC SPACE sme uviedli 
článok, ktorý obsahoval prehľad témy „progra- 
movanie". Podobne by sme mohli uviesť prehľad 
napríklad tém „výchova detí", „tajomstvo šťast- 
ného manželstva" a podobne. Proste tém, ktoré 
sa jedným článkom (a v podstate vôbec) vyčerpať 
nedajú. Preto sme aj spomínaný článok chápali 
ako úvod k rozsiahlejšiemu seriálu na tému pro- 
gramovanie, na ktorom sa bude podieľať viac 
autorov. Stručne sme opísali históriu programova- 
nia a vysvetlili principiálny rozdiel medzi kompilá- 
torom a interpreterom. Ďalej sme predstavili 
najpoužívanejšie programovacie jazyky a vývojové 
prostredia. Po určitých úvahách sme sa rozhodli 
začať od najaktuálnejšej súčasnosti, teda progra- 
movacím jazykom C#. Postupne sa budeme veno- 
vať ďalším programovacím jazykom a vývojovým 
nástrojom - ľudovo povedané, budeme v tejto 
oblasti postupne „cúvať do histórie". 

Na otázku, či je programovací jazyk Visual C# úplne 
nový alebo je to len modernizované objektové Céčko - 
teda, pardon, programovací jazyk C++ - môžeme 
odpovedať, že C# koncepčne vychádza z C++ a jeho 
tvorcovia hovoria, že všetky dobré a pokrokové črty 
jazyka C++ zostali zachované. Zanikli však črty jazyka, 
z ktorých mali začínajúci céčkári doslova nočnú moru. 

Na prvom mieste to boli (a v C# už našťastie nie sú) 
smerníky - pointre. Skúsení céčkari na ne nedali dopus- 
tiť, pretože im umožňovali realizovať veľmi efektívne a 
rýchle programové konštrukcie. No stačilo trochu nepo- 
zornosti a mohlo dôjsť k veľmi nepríjemným efektom, 
ktoré azda ani inak ako chybovým ukončením aplikácie 
nekončili. V prípade operačných systémov MS DOS alebo 
Windows 95 „padajúca aplikácia" vzala so sebou aj 
operačný systém. Namiesto pointerov sa v C# používajú 
odkazy. Programátorom uľahčia život aj ďalšie črty, 
napríklad Garbage Collection, ktorá má na starosti 
upratovanie nepotrebných objektov z pamäti. 

Zdalo by sa teda, že pátranie po predkovi programo- 
vacieho jazyka C# máme úspešne ukončené a „vinní- 
kom" je C+ + . No podobne ako páter Knox, ktorý 
stanovil pravidlá pre úspešnú detektívku, hlavne to, že 
páchateľom nesmie byť Číňan a už vôbec nie záhradník, 
my sme zase zistili, že je to možno paradox, ale C# má 
bližšie skôr k programovaciemu jazyku Java ako k C+ + . 
Takto by sme mohli pátrať ďalej, ale nikde by to 
neviedlo. Uspokojme sa teda s konštatovaním, že pro- 
gramovací jazyk C# prevzal výhodné črty z viacerých 
„klasických" programovacích jazykov, najviac azda z Javy 
a C+ + . Presne ako vyplýva z jeho názvu (hudobníci 
vedia, že symbol C# znamená notu C zvýšenú o poltón), 
mal by tento programovací jazyk predstavovať akúsi - 
hudobnou terminológiou povedané - o poltón vyššiu 
úroveň než obidva spomínané programovacie jazyky. 

Druhou stránkou veci je platforma .NET. Programátori, 
ktorí sú z nejakého dôvodu nespokojní, alebo len jedno- 
ducho unudení z každodenného programátorského 
stereotypu, určite túžia po nejakom inom programova- 
com jazyku, v ktorom by sa dali efektívnejšie vytvárať 
náročné aplikácie a v ktorom by sa nedalo narobiť toľko 
chýb. Teraz už určite šomrú, aby sme prestali s históriou 
a pátraním po predkoch a už vôbec do toho nežatá ho- 
vali nejakú platformu .NET a radšej prezradili, kde sa dá 
vývojové prostredie C# kúpiť alebo inak získať. Prvej 
požiadavke bez problémov vyhovieme, no s platformou 
je programovací jazyk Visual C# doslova nerozlučne pre- 
pojený. Odpoveď na otázku: „Kde je možné vývojové 
prostredie pre programovací jazyk C# kúpiť?" platí aj na 
ďalšiu otázku: „Prečo niekedy používame označenie C# 
a inokedy Visual C#?" 

Programovací jazyk Visual C# je totiž súčasťou vývo- 
jového prostredia najnovšej generácie od Microsoftu s 
názvom Visual Štúdio .NET. V čase písania tohto 
článku ešte nebolo možné zájsť do predajne softvéru 
a uvedené vývojové prostredie kúpiť, firma Microsoft 
však zdarma rozdávala CD a DVD s testovacou verziou 
Beta2 na svojich konferenciách a aj na výstave INVEX. 
Predplatitelia služby MSDN taktiež našli médiá s týmto 
vývojovým prostredím vo svojich balíčkoch. Nové vývo- 
jové prostredie bude k dispozícii v troch verziách: 


Pravidelní čitatelia PC Space sú už o tejto platforme 
dostatočne informovaní. Verziu Betal sme predstavili 
v marcovom čísle a verziu Beta 2 v spomínanom októ- 
brovom článku, v ktorom sme ukázali aj vytvorenie jed- 
noduchej aplikácie v C# s využitím aplikačných Wizar- 
dov. Preto môžeme teraz len stručne zopakovať základy 
vytvorenia jednoduchej konzolovej aj klasickej window- 
sovskej aplikácie. Namiesto výkladu základov syntaxe 
programovacieho jazyka (v ktorom budú programátori, 
ktorí doteraz programovali v céčku alebo v Jave po chvíli 
doma a ostatní si to naštudujú z vynikajúcej dokumentá- 
cie, dodávanej spolu s vývojovým prostredím a tiež 
dostupnej na webe spoločnosti Microsoft v sekcii MSDN 
(Microsoft Developer NetWork). http://msdn. 
microsoft.com) si ukážeme vytvorenie udalosťami ria- 
denej, grafickej windowsovskej aplikácie - hry TETRIS. 

Bolo by možné po nainštalovaní vývojového prostredia 
pracovať len s programovacím jazykom C# a zvyšok 
platformy .NET ignorovať. Microsoft zaradil do tejto 
platformy okrem Visual C# aj Visual Basic, Visual C+ + , 
ASP+ a JScript. Na kompilátoroch programovacích 
jazykov pre platformu .NET pracujú aj iné spoločnosti, 
takže by mal pribudnúť aj čoraz populárnejší Perl. 

Prvé kroky v C# 

Medzi „povinné cviky" a prvé kroky v každom progra- 
movacom jazyku patrí klasický učebnicový príklad „Hello 
World". Táto programátorská prvotina má v jazyku 
Visual C# túto podobu: 

using System; 
class Hello 
{ 

státie void Main() { 

Console . WriteLine ( "Ahoj svet") ; 

} 

} 

Najjednoduchší program by sme napísať vedeli, tuší- 
me, čo bude výsledkom (Veľkolepý výpis vety Ahoj svet). 
Aby sme však získali spustiteľný kód (súbor s príponou 
EXE), čaká nás ešte niekoľko krokov, počas ktorých 
spoznáme postup pri vývoji jednoduchej aplikácie, a nie- 
len to. Určite sa mnohí pýtajú, či je programovací jazyk 
C# vhodný aj pre vývoj aplikácií typu klient - server, 
webových aplikácií, databázových aplikácií a podobne. 

Po štarte vývojového prostredia aktivujeme položku 
menu „New Project" a vyberieme zložku projektov 
„Visual C#". 



K dispozícii máme niekoľko možností: 

•Windows Application 
•Class Library 
•Windows Control Library 
•ASP.NET Web Application 
•ASP.NET Web Service 
•Web Control Library 
•Console Application 
•Windows Service 

• Empty Project 

• Empty Web Project. 


Ak si ponúkané možnosti prezrieme 
pozornejšie, odpoveď na otázku, či je 
možné vyvíjať aplikácie typu klient - 
server a webových aplikácií už pozná- 
me. Pre úplnosť dodáme, že pre vývoj 
databázových aplikácií máme niekoľko 
možností, najvýkonnejšou a najkomfort- 
nejšou budezrejmeADO.NET 
Pretože „náročnosť" nášho projektu to umožňuje, 
zvolili sme možnosť „Console Application". S potešením 
môžeme konštatovať, že sprievodca vytvorením projektu 
urobil takmer všetko potrebné za nás. Dokonca nám v 
komentári naznačil, kam máme umiestniť aplikačný kód. 

using System; 

namespace ConsoleApplicationl 
{ 

/// <summary> 

III Summary deseription for Classl . 

III </ summary> 
class Classl 
{ 

státie void Main(string[] args) 

{ 

// 

// TODO: Add code to štart 
application here 
// 

} 

} 

} 

Ak súhlasíme s pridelenými názvami tried a objektov, 
stačí nahradiť komentár // TODO: Add code to 
štart application here 

kódom Console .WriteLine ( "Ahoj svet") ; 

Po spustení kompilátora nám oznam Build com- 
plete -- O errors , O warnings potvrdí, že 
naša prvá aplikácia bola preložená a vytvorená správne. 
Môžeme ju pokojne spustiť. 

Konzolové aplikácie sa s výhodou používajú pre apli- 
kácie, ktoré vykonajú nejaké akcie a pritom nevyžadujú 
interakciu s používateľom. Môžu to byť serverové apliká- 
cie, mnohí si spomenú napríklad na populárny webový 
server Apache, ktorý vo verzii pre Windows má podobu 
práve konzolovej aplikácie, aplikácie pre inštaláciu v 
silent móde a podobne. 

Ak chceme vyvíjať aplikácie, ktoré s používateľom 
komunikujú prostredníctvom štandardných ovládacích 
prvkov, na ktoré sme zvyknutí z windowsovských alebo 
webových aplikácií, potom zvolíme typ projektu „Win- 
dows Application". Vtedy môžeme projekt v podstate 
rozdeliť do dvoch etáp: 

Prvou etapou bude návrh vizuálnej časti aplikácie, 

t. j. grafickému, logickému a funkčnému návrhu formu- 
lárov pre komunikáciu s používateľom. V druhej etape 
navrhneme funkčnú logiku aplikácie. Programátori, 
ktorí programujú aplikácie pre operačný systém Win- 
dows vedia, že väčšina aplikácií pre túto platformu je 
riadená udalosťami. Niekto pohne myšou, stlačí klávesu 
alebo príde správa po sériovom či USB porte a podobne. 
Preto v tejto etape hlavne programujeme obsluhu 
udalostí - t. j. kód, ktorý sa aktivuje, ak príslušná udalosť 
nastane. Napríklad reakciou na to, že používateľ pre- 
sunie ukazovateľ myši pri zatlačenom tlačidle na iné 
miesto, musí byť presunutie objektu, napríklad grafické- 
ho symbolu, na ktorý myš predtým ukazovala. 

Ak sa rozhodneme realizovať náš projekt Hello World 
ako Windows aplikáciu, bude rozvrhnutie pracovného 
okna vývojového prostredia pre našu aplikáciu približne 
takéto: 

V ľavej časti máme panely s komponentami, ktoré 
môžeme umiestňovať do návrhového formulára apliká- 
cie. Pri pohľade na tento formulár v strednej časti okna 
presne vieme, ako bude naša aplikácia vyzerať. V pravej 
časti okna máme v hornej oblasti zobrazené súbory, 
triedy, komponenty a resoursy, z ktorých sa projekt 
skladá. V pravej dolnej časti nastavujeme vlastnosti kom- 
ponentov, reakcie na jednotlivé udalosti a podobne. 

V tomto jednoduchom príklade sme dokonca nepro- 
gramovali vôbec nič. Postup návrhu formulára aplikácie 
bol veľmi jednoduchý: 

• nastavili sme rozmery okna aplikácie; v našom prípade 
postačí malé dialógové okno 

• do formulára sme umiestnili komponentu TextBox 

• v pravej dolnej časti okna vývojového prostredia sme 
nastavili vlastnosť komponenty s názvom Text na 
hodnotu „Ahoj Svet" 

Pre ukážku klasického udalosťami riadeného progra- 
mu sme si vybrali príklad pre C#, ktorý je dodávaný na 
DVD spolu s Visual .NET Štúdiom. Stačí jediný pohľad 
na formulár aplikácie, a ihneďje nám jasné, o čo pôjde. 
Áno, bude to legendárna hra TETRIS. Ak si všimneme 
okno v pravej dolnej časti, vidíme, že obsluhovať 
budeme len jedinú udalosť - zatlačenie klávesy. Pre 
tento účel je vytvorená procedúra Form1_KeyDown. 
Nemusíme ani zdôrazňovať, že aplikácia plne využíva 
výhody objektového programovania. 



Ale poďme pekne po poriadku. Vysvetľovať princíp a 
pravidlá hry Tetris by bolo nosenie dreva do lesa, veď to 
bol hlavný dôvod, prečo sme tento cvičný príklad zvolili. 
Čo sa týka princípu implementácie herného algoritmu, 
hra bude taktovaná časovačom. Všimnime si jeho ikonu 
pod formulárom aplikácie. Časovač bude určovať 
rýchlosť hry. V našom prípade bude medzi jednotlivými 
tikmi časovača 800 milisekúnd. Časovač nám po každom 
tiku zavolá určenú procedúru, ktorá posunie beh hry o 
jeden logický krok ďalej. Ak nebudeme do hry zasahovať 
z klávesnice, tak každému tiku bude zodpovedať posun 
padajúceho obrazca o jeden krok. Keď poznáme princíp 
časovača, nebude problém naprogramovať obsluhu 
tlačidiel Štart (začiatok hry) a Pauza (pozastavenie hry). 
Po zatlačení tlačidla štart, inicializujeme objekty, ktoré 
predstavujú logickú reprezentáciu padajúcich obrazcov 
a spustíme časovač 

priváte void cmdStart_Click (object sender, Sys- 
tem . Even tAr gs e ) 

{ 

InitGame () ; 

CreateNewBlock ( ) ; 

Timerl . Interval = 800 ; 


priváte void cmdPause_Click (object sender, 

System. Even tAr gs e) 

{ 

if (bPaused == false) 

{ bPaused = true; Timerl . Stop () ; 
txtPaused. Visible = true;} 

else 

{Timerl . Štart () ; bPaused = false; 
txtPaused. Visible = false;} 

} 

V programe sa využíva niekoľko pohyblivých obrazcov 
rôznych tvarov a farieb. Každý obrazec je objektom trie- 
dy Block. Metóda Create slúži pre vytvorenie objektu. 

Na začiatku sa vygenerovaním náhodného čísla určí, aký 
typ objektu sa práve teraz vygeneruje. Podľa toho sa 
pomocou konštrukcie typu switch - čase vyberie jedna 
z možností pre inicializáciu tvaru a farby obrazca, 
public void Create () 

{ 

System. Random randomNumber = new System. Random() ; 

int intBlockType ; 

intBlockType = randomNumber .Next () % 7; 


switch 

{ 


(intBlockType) 

čase 0 : 

BlockCol = Color . Blue ; 
BlockMatrix [1,0] = 1 ; 
BlockMatrix [1,1] = 1; 
BlockMatrix [1 , 2] = 1; 
BlockMatrix [1 , 3] = 1; 
break ; 

čase 1 : 


čase 6 : 


} 

} 

Objekt má metódy pre posun a rotáciu. Tie sú veľmi 
jednoduché, ako príklad uvedieme metódu pre posun 
obrazca o jeden krok dole: 

public void MoveDown() 

{ 

CurY = CurY + 1; 

} 

Ak do hry nezasahujeme, časovač periodicky volá 
práve túto metódu. Najzložitejšia je kontrola, čo sa na- 
chádza pred padajúcim obrazcom a vedľa neho, pretože 
ak obrazec narazí na dno hracej plochy, alebo na iný 
obrazec, ktorý tam už leží, treba sa zastaviť a skontrolo- 
vať, či nevznikol súvislý riadok, ktorý treba zrušiť a hrá- 
čovi pripísať body. 

Ak hráč do hry zasiahne a zatlačí niektorý z kurzoro- 
vých kláves, dostane sa k slovu procedúra: 

priváte void Forml_KeyDown (object sender, System. 
Windows . Forms . KeyEventArgs e) 

{ 

switch ( e . Key Code ) 

{ 

čase Keys.Left: 

if (CanMove (CurrentBlock, -1, 0)) 

{ 

DrawBlock (CurrentBlock, "Clear") ; 
CurrentBlock . MoveLef t ( ) ; 

DrawBlock (CurrentBlock , "Draw") ; 

} 

break ; 

} 

} 


S vytvorenou aplikáciou sa môžeme celkom seriózne 
zahrať. 

Kedže dnešnú časť seriálu sme venovali hlavne plat- 
forme .NET, programovaciemu jazyku C# a tvorbe 
udalosťami riadenej windowsovskej aplikácie, v budú- 
com pokračovaní príde na rad programovací jazyk C+ + 
a k nemu logicky aj základy objektovo orientovaného 
programovania. Aby bola možnosť porovnávania plat- 
foriem, prejdeme aj na inú platformu - Borland C+ + 
Builder 5.0 - a je dosť možné, že si predstavíme aj no- 
vinku (ak sa nám ju podarí zaobstarať) C++ Builder 6.0 


Ľubo sláv Lacko 


Obsluha tlačidla Pauza je ešte jednoduchšia. Ak bol 
časovač spustený, tak ho zastavíme a nastavíme tak, aby 
bol text Pauza viditeľný. V opačnom prípade časovač 
spustíme a zrušíme nápis Pauza. 


http://msdn.microsoft.com/vstudio/nextgen/de- 

fault.asp 

http://msdn.microsoft.com/library/default.asp7url 
=/nhp/Default.asp?contentid =2800051 9 

servis 


Ako na to: S videom na CD! 


V článku nájdete: 

• Špecifikácia VideoCD 

• Grabovanie 

• Encoding a strih 

• Recording a Authoring 

• Kde hľadať na webe? 

• Načo je nám TV out? 

• Záver 


Prečo zálohovať video na 
kompaktný disk? 

...pýtame sa, veď kvalita dnešných viachlavových 
videorekordérov je veľmi slušná. Lenže analógový (a, 
samozrejme, aj digitálny) záznam na magnetickej kazete 
má jednu chybu - je nestabilný. Kazeta sa môže zmag- 
netizovať alebo mechanicky poškodiť. Ak sa vám poškodí 
optický disk, drobné poškodenie je opraviteľné a najmä 
záznam nestráca kvalitu. Magnetický záznam starne 
výrazne rýchlejšie a viditeľnejšie ako CD-R/RW médium. 
Takže budúcnosť je v optickom disku. To už všetci vedia. 

Video a optika - to je v prvom rade DVD. Nepochybne 
je v tomto médiu budúcnosť (aspoň na pár rokov), ale 
momentálne je vývoj len v plienkach. Vedú sa dohady, 


značku CD-R, ktorá toto dokáže, už o pár týždňov to 
nemusí byť pravda a musíte znovu experimentovať. 

VideoCD je určitá norma, podľa ktorej možno zapiso- 
vať na CD obrazové a zvukové dáta. Zámerne používam 
termín „obrazové" a nie „video", lebo podľa knihy špeci- 
fikácie je možné využívať takéto CD aj na uchovávanie 
fotografií. Tomuto problému sa však momentálne nebu- 
deme venovať. Podrobný návod, ako to urobiť napríklad 
prostredníctvom WinOnCD tak, aby bol disk s fotogra- 
fiami použiteľný v DVD-prehrávači nájdete napríklad na 
www.pcspace.sk. 

Špecifikácia VideoCD 

Je opísaná v tzv. WHITE BOOK (Biela kniha). Názov 
dostala podľa obalu (dosiek), ktorý je biely. Všetky for- 
máty CD sú opísané podobným spôsobom v rôznofareb- 
ných „knihách". Len ako príklad - RED BOOK (audioCD), 
YELLOW BOOK (CD-ROM), GREEN BOOK (CD-Interactiv) 
alebo ORANGE BOOK (CD-R. RW, MO,...). 

WHITE BOOK opisuje nielen spôsob ukladania dát na 
CD (štruktúru disku), ale špecifikuje aj formát uloženého 
videa - MPEG-1 kompresie. Kompresia MPEG bola na- 
vrhnutá s cieľom uchovávať zvuk v CD kvalite, a pritom 
ponúkať aj dobrý obraz pri nízkom dátovom toku. Zvuk 
je však na prvom mieste. V prípade MPEG-1 sa používa 


Problematike graberov sa nebudeme teraz venovať. 
Písali sme o nich už dosť a snažíme sa prinášať vám 
pravidelne aj informácie o niektorých zaujímavých TV- 
či videokartách na našom trhu, takže stačí dobre čítať 
náš časopis, aby ste boli v obraze. Ak vám chýbajú 
staršie čísla, hľadajte na našom webe. Je tu totiž test 
graberov zo staršieho čísla PC Space. 

Zhrnutie: Nezabudnite, že pre ďalšie spracovanie 
videa je dobré, ak váš graber dokáže g rabovať priamo 
do MPEG formátu. Plne postačuje MPEG-1, no vzhľa- 
dom na budúcnosť bude lepšie kúpiť graber s podporou 
aj MPEG-2. AVI s M-JPEG a inou podobnou kompresiou 
je už definitívne mŕtve, rovnako ako QuictTime (MOV). 

Je s ním veľa práce pri dälšom spracovaní a súbor je 
niekoľkonásobne väčší ako v prípade MPG videa. 

Pozor! Určitou formou AVI môže byť aj DV kodek 
digitálneho videa. V tomto prípade síce dostávate AVI, 
ale jeho kvalita a kompresia je na vyššej úrovni ako v 
prípade analógovej karty a Motion-JPEG kodeku. DV je 
dobrý formát pre kvalitné video, ale z hľadiska authorin- 
gu pre VCD, či DVD je s ním dosť práce pri konverzii, 
takže ho prenechajme skôr na strih s výstupom na VHS, 
ako na disk. Rovnako to je v prípade MOV videa a počí- 
tačov MAC. Na PC sa QuickTime neuchytil, no na počí- 
tačoch MAC je zakorenený ako AVI, alebo MPEG. Využí- 


Prečo používať VideoCD? 

Jeho plynulé prehrávanie zvládne každý počítač s procesorom Pentium od 160 MHz a real-time encoding 
zvládne aj Pentium II 350 MHz, je lacné a stálejšie ako magnetický záznam. Okrem toho môžete súbor 
pred archiváciou editovať. 


ktorý z formátov sa presadí a... Veď to poznáte. Už sme 
o tejto téme písali viackrát. Podobnú situáciu sme zažili 
pred pár rokmi pri nástupe CD-R. Prvé CD-rekordéry stáli 
majetok a dnes kúpite výkonnejšie modely za „ľudové" 
ceny. Napaľovačku si môže dovoliť každý a médiá kúpite 
aj za nejakých 10 Sk. 

CD nespomínam náhodou. Jeho kapacita je síce malá, 
no nízka je aj cena za jeden megabajt. CD sa tak stáva 
zaujímavým médiom na archiváciu, a to aj na archiváciu 
videa, pokiaľ sa neupravia ceny DVD napaľovačiek a 
médií na prijateľnejšiu hladinu. Samozrejme, napáliť sú- 
bor na disk nie je problém. Túto operáciu zvládne každý 
aj s minimálnymi skúsenosťami s napaľovaním. Lenže 
urobiť disk tak, aby bol použiteľný nielen v počítači, ale 
aj napríklad v „domácom kine", to už nie je také jedno- 
duché ako nahrať videokazetu. Našťastie tu je náš ča- 
sopis, ktorý vám dá potrebné rady ako vyrobiť VideoCD. 

Môžete namietať, že VideoCD je zastaraný formát. 
Áno, novinka to rozhodne nie je. Kvalite DVD záznamu 
sa nevyrovná, no dobre urobený videodiskje v kvalite 
zodpovedajúcej VHS a navyše je použiteľný takmer 
všade. Pracuje sa v MPEG-1 formáte, čo je tiež starší 
spôsob kompresie, no vzhľadom na výkon dnešných PC 
je víťazom. Plynulé prehrávanie zvládne každý počítač 
s procesorom Pentium od 160 MHz a real-time enco- 
ding zvládne aj Pentium II 350 MHz, takže, ako vidíte, 
nepotrebujete moderný rýchly počítač. 

VideoCD je lacné, a to pochopilo aj zopár firiem. Na 
trhu sa pred necelým rokom objavili pomerne lacné 
stolové VideoCD-rekordéry. Mala to byť istá náhrada či 
lacná alternatíva k diskovým DVD-rekordérom. Ak chcete 
vedieť viac, skúste sa pozrieť na internete - napríklad 
http://www.goterapin.com. 

DVD-prehrávače boli od začiatku koncipované ako 
video- a CD-prehrávače. Okrem DVD a audio CD je 
štandardne podporovaný aj VideoCD formát. Pre nás to 
znamená, že môžete vami vytvorený disk prehrávať aj na 
väčšine stolových prehrávačoch. Prečo hovorím o „väč- 
šine", keď podporu pre VideoCD má možno každý DVD 
prehrávač? Samotná podpora totiž nestačí, pokiaľ vaša 
mechanika nedokáže čítať CD-R a RW disky. Overiť sa to 
dá jednoducho - skúste, či dokáže váš prehrávač prehrať 
napálený audio CD. Ak áno, zvládne aj váš videodisk, a 
ak nie, môžete sa snažiť ako chcete, a aj tak sa vám to 
nepodarí. Počul som, že experimentovaním niektorí 
šťastlivci našli médiá, ktoré sa im podarilo prečítať aj 
v ich „nepodporovanom" prehrávači. Vývoj médií však 
pokračuje takým tempom, že aj keď sa vám podarí nájsť 


stály (konštantný) dátový tok, ale novší MPEG-2 dokáže 
pracovať aj s premenlivým tokom. Znamená to, že 
veľkosť videosú boru sa môže meniť v závislosti od nároč- 
nosti scén. Ak je scéna statická, zaznamenáte na rovna- 
ké médium viac ako pri dynamickej scéne. Je to rozum- 
nejší spôsob ukladania videozáznamu, lenže pre náš disk 
ho nemôžeme použiť. 

Klasické VideoCD totiž pozná iba MPEG-1 formát 
s presne definovaným dátovým tokom a obrazovým 
rozlíšením. Na to je dobré myslieť hneď od začiatku, 
lebo sa tým dá ušetriť výrazne čas. 


Video CD 

Rozlíšenie 

352 x 288 (QIF) 

Počet obrázkov / sec 

25 fps 

System bitrate 

1 .394,40 kbit/s 

Video bitrate 

1.150 kbit/s 

Audio bitrate 

244 kbit/s 


Grabovanie 

Prvé, čo potrebujeme, je vlastniť digitálne video. 
Rozumieme tým videosúbor uložený niekde v počítači. 
Získať ho môžete jednoducho ľubovoľným videogra- 
berom, alebo si ho môžete vyrobiť programom (naprík- 
lad animácia z 3D Štúdia). Ako graber nám dnes dobre 
poslúži aj televízna karta. Pri novších sa už myslí na 
DVD a MPEG-1 je jeho predchodcom, čiže ak zvláda 
MPEG-2 kompresiu, musí zvládnuť aj MPEG-1 . 

Napríklad u nás toľko populárne TV karty od ATI majú 
priamo v obslužnom softvéri možnosť nastaviť grabo- 
vanie do VideoCD formátu. V prípade, že je vaša karta 
vybavená čipom BT a obslužný softvér neumožňuje 
grabovanie priamo do MPEG formátu, môžete skúsiť 
použiť napríklad program PowerVCR, ktorého demo- 
verziu nájdete na stránke firmy Cinax/Ravisient. 

Môžete nahrávať televízne vysielanie alebo video cez 
videovstupy. Televízna karta nemá sama osebe veľké 
obvody na akceleráciu videozáznamu, a preto ako mini- 
málna zostava na real-time recording do VideoCD sa 
odporúča minimálne Pil 350 MHz. Ak túžite po MPEG-2, 
budete potrebovať minimálne Pili 800 MHz. Ani pri 
nižšom výkone to však nie je problém, lebo môžete 
použiť iný graber - napríklad videostrihovú kartu. 

Aj tu sa však video grabuje analógovo, čo je predsa 
len trochu nemoderný spôsob. Inteligentnejšie riešenie 
je použiť digitálnu kartu s digitálnym videom či 
digitálnou videokamerou. Za posledné riešenie 
považujem NetCam (webovú kameru). 


va sa tu najmä na STREAMING videa (distribúciu - cez 
internet, disketu/CD-ROM). 

V prípade graberov býva kvalita obrazu zvyčajne 
úmerná cene hardvéru, ale sú tu aj výnimky. Tie tvoria 
relatívne lacné TV karty s možnosťou grabovania, no tu 
sa predpokladá použitie výkonnejšieho hardvéru. Takže 
tam, kde ušetríte na karte, priplácate za hardvér. 

Video grabovací softvér: 

ATI TV Wonder / AIW www.ati.com (Média Center) 
Power VCR www.ravisient.com 

Na kvalitu nášho videa má najväčší vplyv graber. Pre 
náš účel bude najlepšie, ak bude mať náš graber priamu 
podporu MPEG-1 , resp VideoCD formátu. Ak to 
nezvládne, nie je problém, len budú trochu dlhšie trvať 
prípravné práce. Video totiž treba prekódovať... 



Encoding a strih 

Video v MPEG-1 nie je na rozdiel od MPEG-2 vo 
„vysielacej kvalite", no ako som spomínal, má menšie 
hardvérové nároky. Toto oceníte v prípade konverzie 
AVI súboru na MPG, nazývanej encoding. Na pomalšom 
počítači vám prevod môže trvať hodiny, aleje to stále 
rýchlejšie, ako konvertovať na rovnakej zostave MPEG-2 
video. Niekolkonásobne rýchlejšie. 

Hoci videozariadenia dostupné u nás sú v norme PAL 
(čo je európska TV a videonorma), pri VideoCD môžete 
smelo pracovať aj s NTSC normou, lebo každý prehrávač 
zvládne hravo oba formáty, lenže prečo? 

Oba formáty majú rovnaký dátový tok 1394,4 kbit za 
sekundu. Z toho je pre video 1 1 52 000 bitov za sekun- 

du a pre audio je 224 000 bitov za sekundu. Rozdiel je v 
rozlíšení a počte „frejmov". NTSCje americká norma, 
ktorá používa v prípade VideoCD fyzické rozlíšenie 
320 x 240 bodov pri 30 fps, zatiaľ čo PAL používa 
352 x 288 bodov pri 25 fps. 

Teoreticky sa dá vytvoriť video aj s iným dátovým 
tokom (pre video je to 600-1 1 50 kb/s a audio 
mono/stereo s 64-224 kb/s), no takéto video nemusí 
prehrať každý prehrávač a problematické bude aj 
napaľovanie, pretože to bežné softvéry neumožňujú. 
Takže sa držme štandardov. Náš videosúbor preto musí 
mať jedno z týchto rozlíšení (PALýNTSC) pri dátovom 
toku 1 .394,4 kbit/s a MPEG-1 kompresii. 

Aby sa nemuselo video rozlíšenie prepočítavať do 
nižšieho alebo vyššieho pri enkódovaní, je dobré už pri 
grabovaní nastaviť príslušné rozlíšenie. Výrazne sa tým 
skráti potrebný čas na kódovanie. 

Na samotné enkódovanie AVI-videa do MPG je najlac- 
nejšie riešenie použitie softvéru. Ten má väčšinou pred- 
definované MPEG- profily, preto stačí priamo navoliť 
konverziu do VideoCD PAL, resp. NTSC a je po problé- 
me. Všetky nastavenia sa zrealizujú automaticky. 

Ako vhodný softvér na enkódovanie môžete napríklad 
použiť XingMPEG encoder, LSX Mpeg Encoder ale- 
bo program DV MPEG. Sú to však komerčné softvéry, 
takže za ne treba platiť. Existujú však aj dostupné share- 
warové a freewarové utilitky, ktoré zvládnu rovnako 
dobre encódovanie MPEG-videa. Encoder býva zvyčajne 
aj súčasťou videostrihového softvéru. 

Ak máte video v „surovom" stave, patrí sa ho 
„nastrihať". Programy na strih sa zvyčajne pribaľujú 
k videokarte, no v prípade lacných televíznych kariet 
si ho budete musieť dokúpiť samostatne. Žeby ďalšia 
výhoda strihovej karty? 

Najpoužívanejšie videoeditory sú Adobe Premié- 
re a Ulead MediaStudio/VideoStudio. Tie nájdete 
obyčajne pribalené aj k hardvéru, no v prípade potreby 
sa dajú dokúpiť aj separátne. Tento softvér umožňuje 



digitálne video nastrihať, upraviť a otitulkovať. Zvyčajne 
je jeho súčasťou aj sofvérový encoder do MPEG (v prí- 
pade Adobe aj Ulead je to Ligos LSX Mpeg Encoder) 
a obyčajne nechýba aj slušnejší grabovací program, 
takže nie je nutné zháňať ďalšie programy. 

Ak je video dlhšie ako 74, resp. 80 minút, je treba ho 
rozdeliť. Pokiaľ potrebujete len rozdeliť alebo zlepiť 
MPEG-video, odporúčam použiť program iFilm Edit 
(Cinax/Ravisient). Tento jednoduchý program má jednu 
veľkú výhodu - pracuje s MPEG bez rekompresie (roz- 
pakovania a následného spakovania - encodingu). Táto 
funkcia je dnes bežná pri videostrihových aplikáciách, ale 
vďaka svojej rýchlosti a jednoduchosti je iFilm vhodný 
na rýchlu úpravu videa (rozdelenie, vystrihnutie reklám 
a podobne). Pracuje iba s formátom MPEG. Ak chcete 
podobne jednoducho strihať AVI-video, odporúčam vám 
program VirtualDub, ale rovnako dobre vám poslúži 
napríklad aj Ulead Video Štúdio, ktorý disponuje väčším 
množstvom funkcií. 

Mimochodom, encoder môže byť aj súčasťou napaľo- 
vacieho softvéru. Konvertovať video z AVI priamo do 
VideoCD dokáže napríklad aj populárny program 
WinOnCD od verzie 3.7 vyššie. Stačí navoliť VideoCD 
a „potiahnuť" AVI súbor do CD-editovacieho okna. 
Okamžite sa začne jeho enkódovanie a potom môžete 
priamo páliť... 

MPEG encódery: 

DV MPEG 
Xing MPEG 
LSX MPEG 
Power MPEG 
MPEGAPEG 

Video Editory 
Adobe Premiere 
Virtual Dub 
ULEAD MS a VS 
Main Actor 
MGI Video Wave 
Video Mach 
IFilm Edit 
Média Palette 


www.darim.com 

www.xingtech.com 

www.ligos.com 

www.heuris.com 

www.digigami.com 

www.adobe.com 

www.geocities.com/virtualdub 

www.ulead.com 

www.mainconcept.com 

www.mgisoft.com 

www.gromada.com 

www.cinax.com 

www.ravisient.com 


Recording a Authoring 

Napáliť video na disk ako dáta je tiež jeden zo spô- 
sobov ako archivovať hotové video, ale nie je to dobrý 
spôsob. Vrátime sa tým totiž na začiatok, keď budeme 
mať video len pre počítač a náš prehrávač ho odmietne 
prehrať. Rovnako dôležité ako encoding je aj samotné 
napaľovanie. 

Ak ste niekedy videli VideoCD, tak viete, že má inú 
kapacitu ako klasický dátový disk. Na 650 MB médium 
sa totiž zaznamená vo formáte VideoCD až 765 
MB videodát. Je to dané veľkosťou sektora, ktorý je 
v tomto prípade 2336 oproti klasickým 2048 bytom. 
Podobným spôsobom je to aj v prípade audio CD. Je to 
dané štruktúrou uložených dát. 

Existujú špeciálne programy na kompletný authoring 
VideoCD (napríklad EnReach l-Author). Ich cena je 
vysoká (aj 1000 dolárov), no pre potreby bežného 
(aj náročnejšieho) používateľa postačia aj funkcie 
napaľovacích programov. Nebudem sa teraz venovať 
všetkým, lebo to by zabralo celý časopis. Spomeniem len 
dva najpoužívanejšie a najkomfortnejšie - WinOnCD 
a Nero Burning Rom. 

Oba sa stále zdokonaľujú. Každá nová verzia ponúka 
viac a viac ako tá predošlá aj pre VideoCD. V tých 
posledných môžete dokonca vytvárať jednoduchšie 
menu k diskom a deliť si tak jednoducho film (video) 
na kapitoly. 

Kapacita bežného disku je 74 alebo 80 minút. Nejakú 
tú sekundu navyše môžete získať aj vhodným výberom 
média CD-R (niektoré majú 74 minút a 50 sekúnd), 
prípadne pomocou overburningu (prepaľovania nad 
definovanú kapacitu). Hoci som sa osobne nestretol 
s problémom pri overburningovom videu v stolovom 
DVD, neodporúčam ho používať. Možno raz narazíte 
na prehrávač, kde to nepôjde. 

Ak pripravujete video, odporúčam vám rátať s niekoľ- 
kými sekundami navyše. Osobne si nechávam minimálne 
30 sekúnd rezervu (video má maximálne 73:30) kvôli 
systémovým súborom, ktoré sa „pripaľujú" k VideoCD. 

To isté platí aj pre 80-minútové disky (maximálne 
odporúčam 79:30). 


Výsledná kvalita videa nezávisí od kvality média (to je 
otázka spoľahlivosti a životnosti), ale od použitého soft- 
véru a najmä od kvality zdigitalizovaného (grabovaného) 
videa. Ak je zlý originál, nemôžete očakávať zázraky. 


Vypaľovací softvér 


Nero Burning Rom 
WinOnCD 
l-Author 
Video Pack 
Easy CD Creator 
DVD it! / My DVD 


www.ahead.com 

www.roxio.com 

www.enreach.com 

www.cequadrat.com 

www.adaptec.com 

www.sonic.com 


Kde hľadať na webe? 

Stránky o VideoCD, videu v počítači a vypaľovaní: 

Formáty, štandardy www.mpeg.org 

Návody, rady www.cdr.cz 

TV karty, g rabova nie www.tvfreak.cz 

Všetko o PC. Nájdete tu aj článok o autorskom zákone, 

o tom, čo je a čo nie je u nás legálne www.pcspace.sk 

Reinerove stránky o videu na PC www.hyperlink.cz/ 

renierx/index.htm 

Darebaakove stránky o TV a satelitoch na PC 

www.volny.cz/darebaak/tv/ 


Prehrávače MPEG/DVD 

Power DVD www.cyberlink.com 

Win DVD www.intervideo.com 

Cinemaster www.qi.com 

Xing MPEG Player www.xingtech.com 


Pozn.: WinOnCD ponúka pri VideoCD možnosť 
„pripáliť" k video stope na CD aj softvérový prehrávač. 


je najuniverzálnejší. Napríklad, jeho mladší bratia S-VCD 
(super-VideoCD) a X-VCD (Extended) majú síce kvalitnejší 
obraz, možnosť pridávať titulky a ďalšie zvukové stopy, 
ale ich použitie je dosť obmedzené. Nie sú podporované 
každým DVD prehrávačom, a tak sa vám môže stať, že 
sa zo svojho výtvoru budete tešiť sami. Vaši príbuzní 
a priatelia totiž môžu mať práve nekompatibilné prehrá- 
vače. Toto riziko je v prípade VideoCD výrazne menšie 
(stačí podpora CD-R/W) a navyše môžete vyrobiť video 
rýchlo aj na menej výkonných PC. 

Zaujímavou alternatívou môže byť aj mini-DVD, čo je 
čosi ako DVD-video napálené na klasický disk. Opäť však 
narážame na problémy s kompatibilitou. Pracuje sa tu 
s MPEG-2 kompresiou, čo prináša väčšie nároky na 
výkon a médiá. Na takýto disk nahráte len asi 20 minút 
videozáznamu, čo je dosť málo. Pravda, tento formát 
môže byť zaujímavý neskôr, keď „upgradujete" na DVD 
napaľovačku, lebo potom bude konverzia videa 
jednoduchšia a aj kvalitnejšia. Tento spôsob je dobrý pre 
niekoľkominútové rodinné video či firemnú prezentáciu, 
ale nevhodný je pre filmy. Mať film rozkúskovaný na 5-6 
diskov nie je bohviečo... 

No a nesmieme zabúdať na pirátsky DivX. V kvalite 
približnej DVD sa totiž na CD zmestí omnoho viac videa. 
Tento formát má však dve chyby - je pirátsky a (preto) 
nie je podporovaný stolovými prehrávačmi. DivX video 
môžete sledovať len na PC. S jeho komerčným využitím 
sa momentálne nepočíta. 

Najväčšiu šancu konkurovať bude mať čoskoro 
Microsoft. Najnovšie aktivity tejto spoločnosti smerujú 
do DVD-prehrávačov, kde sa pokúšajú presadiť aj pod- 
poru svojho formátu Windows Média (Audio/Video). 

Nevýhodou VideoCD je práve kapacita médií. Film má 
zvyčajne 100 minút, a tak ho treba v prípade VideoCD 
rozdeliť na dva disky. Iba málo filmov sa zmestí na jedno 
médium (do 80 minút), aj keď odstrihnete možno neza- 
ujímavé titulky. Existujú aj médiá s väčšou kapacitou. 

V našom časopise sme testovali aj 99-minútové disky, 
kde sa vám už zmestí celý film na jeden disk, no opäť 
môžu byť problémy s prehrávaním. Nie každá mechanika 
ho dokáže napáliť a nie každá ho potom prečíta. Ideál- 
nejšie je preto použiť (ak to inak nejde) 90-minútové 
médium, ktoré je lepšie z hľadiska kompatibility. 

Samotné vypaľovanie je jednoduchý proces. 

V hlavnom menu si navolíte, že chcete vyrobiť 
VideoCD. Do CD editovacieho okna si potom ako 
novú stopu (TRACK) nakopírujete z browseru vopred 
pripravené MPEG-1 video. Po následnej kontrole 
správnosti súboru (tento krok môže trvať aj pár minút) 
sa video indikuje ako nová stopa na CD. Ak vám ostane 
trochu miesta, môžete sem pribaliť ešte ďalšie video. 

Pre prípad, že ostáva len pár nevyužitých minút, je dobré 
mať vždy v zálohe zopár obľúbených videoklipov či 
nejaký dobrý skeč (krátku nemú grotesku, humorné 
video, dobrú reklamu a podobne). Je škoda nevyužiť CD, 
aj keď stojí len niekoľko korún. Na VideoCD nie je možné 
dodatočne dopaľovať, pretože sa disk pri pálení auto- 
maticky uzavrie. 

Z hľadiska rýchlosti napaľovania odporúčam pomalšie 
rýchlosti. Je pravda, že pri 24-rýchlostnom zápise si 
nestačíte ani poriadne zívnuť a CD je hotové, ale je to 
skutočne spoľahlivé? Keď ste si už s videom dali toľko 
práce, tak prečo to pokaziť pri pálení? Výkonné 
mechaniky a výkonné médiá sú možno spoľahlivé, 
no pre dlhodobú archiváciu odporúčam páliť iba 4x, 
maximálne 8x (v prípade značkových médií). 


Ten sa ukladá na dátovú stopu ako program. Zdá sa mi 
to zbytočné, lebo tento druh videa prehráte jednoducho 
aj s pomocou Windows Média Playeru - štandardnej 
súčasti Windows od verzie 95 vyššie. 

Záver 

Ako som už spomínal, tento záznam nestarne, resp. 
starne veľmi pomaly! Aj po desiatkach rokov bude vaše 
video nahrané v rovnakej kvalite, ako na začiatku, v čase 
vytvorenia disku. Archivovať si týmto spôsobom rodinné 
video či obľúbené filmy z VHS je, ako vidíte, hračka, 
a pokiaľ sa ceny DVD médií a napaľovačiek nedostanú 
na „ľudovejšiu" úroveň, je VideoCD dobrým riešením. 

Zámerne sme sa venovali iba VideoCD formátu, lebo 


Je to v podstate „legálny DivX". Nie je to TO isté, lebo tu 
sa myslelo na autorské práva a aj na distribúciu na 
dia ľku . Už dnes je podpísaných niekoľko zmlúv a prisľú- 
bená je podpora zo strany viac ako 70 % výrobcov hard- 
véru. Na svoje uvedenie do života však stále čaká. 

Konkurenčných riešení je viac ako dosť. Tak či tak je 
podľa môjho názoru momentálne VideoCD najlepším 
riešením. Je to lacné, legálne - môže si to teda dovoliť 
každý. Kvalita je na úrovni VHS a zvuk je na úrovni CD. 
Prehrávať sa dá na väčšine PC a DVD-prehrávačov bez 
nutnosti špeciálneho hardvéru a softvéru. A kým 
budeme mať na DVD-rekordér, môžeme používať 
VideoCD. Je to predsa len už digitálny záznam... 

Juraj Redeky 


Načo nám je TV out výstup na grafickej karte? 


Ak nevlastníte DVD prehrávač, alebo máte nekompatibilný prehrávač, dá sa použiť ako kváziprehrávač aj počítač 
s TV out výstupom. Nemusí to byť špeciálna videokatra, lebo tento výstup nájdete stále častejšie aj na grafickej 
karte. Má to praktický význam? 

Niekde áno, niekde nie. Kvalita výstupného obrazu nie je zlá, no počítač by mal byť čo najbližšie pri TV prístroji. 
Prečo? Kvôli káblom. Predpokladám, že málokto si kúpi domov kvalitné a extrémne drahé bezstratové káble 
a s tým, čo nájdete doma a v obchodoch si vystačíte tak na dva metre. Môže to stačiť na pripojenie k TV, ale 
počítač bude umiestnený v „projekčnej miestnosti" a počítač je zdrojom veľkého rušivého hluku (chladiace ventilá- 
tory). Z tohto hľadiska sa mi zdá ideálnejšie použiť notebook, ktorý predsa len produkuje menší hluk a je 
prenosnejší. 

TV out možno oceníte v prípade neštandardných a pirátskych kodekov (pozri DivX), lenže načo sa púšťať do 
niečoho tak problematického a v konečnom dôsledku nelegálneho, keď aj tak bude čoskoro všade logo Microsoft 
(na DVD, audio- a videozariadeniach. . .). Výrobcovia spotrebnej elektroniky prisľúbili plnú podporu WM formátu 
od Microsoftu, čo (prenesené do praxe) znamená, že VideoCD a DivX budú minulosťou. Windows Média 
ponúka totiž kvalitu DivX a s podporou aj kompatibilitu (ako VideoCD), lenže legálne a jednoduchšie. Nebude 
treba zháňať softvér, lebo ten je súčasťou novších verzií Windows. Ako sa to uchytí uvidíme. Predpokladám, 
že nástup nebude jednoduchý, pretože v tom čase už budú cenovo dostupnejšie DVD rekordéry aj médiá, 
ale Microsoft ponúka dobrú možnosť pre distribúciu obrazu a zvuku cez internet. 

Skiny pre Money S3 


Každý určite pozná skiny, teda vlastne nejaký program 
so skinovateľným prostredím. Skinovanie programov 
je zmena niektorých vizuálnych prvkov podľa 
požiadaviek používateľa - nastavenie farieb, pod- 
kladových bitmáp, ikon, veľkosti a tvaru ovláda- 
cích prvkov a podobne. Takýmito možnosťami oplýva- 
jú predovšetkým najrôznejšie programy pre prehrávanie 
multimediálnych súborov (jedným z prvých a najznámej- 
ších skinovateľných programov bol WinAmp). Nie je však 
príliš obvyklé, aby možnosť skinovania obsahovali 
komerčné programy. A práve ekonomický balík 
Money S3 od firmy Cígler Software túto možnosť 
ponúka, keď umožňuje do istej miery meniť vzhľad 
prostredia podľa vopred pripravených schém (skinov). 

A práve so skinami pre Money S3 súvisí súťaž 
o hodnotné a zaujímavé ceny, ktorú sme v spolupráci 
s firmou Cígler Software pre vás pripravili. Ide o to, 
ako vytvoriť čo najoriginálnejší grafický skin pre Money 
S3. Nie je to príliš zložité, takže sa môžete zapojiť 
takmer všetci. Inštalačný balíček plnohodnotnej 
verzie Money S3 Štart môžete nájsť na CD-ROM, 
ktorý bol súčasťou PC Space 12/2001. 



Takto vyzerajú grafické súbory skin u 

Money S3 umožňuje zmeniť tieto vlastnosti 
prostredia: 

• vypnutie/zapnutie farebného rámca okolo okna 
Money S3 

• definícia vlastného titulkového pruhu aplikácie 

• vlastné nastavenie farieb a fontov pre menu, hlavné 
okno aplikácie, dialógové okná, nástrojové lišty 

a podobne 

• typ vzhľadu aplikácie - 3D alebo „ploché" použí- 
vateľské rozhranie 

• definícia podkladovej bitmapy Aktívnej Pracovnej 
Plochy 

• definícia bitmáp vo farebnom rámci aplikácie 

Vytvorenie skinu pre Money S3 je pomerne jedno- 
duché. V adresári, kde máte nainštalovaný tento 



SKIN.INI obsahuje kompletnú definíciu 

ekonomický systém, nájdete adresár „SKINS", v ktorom 
sú ďalšie podadresáre, ktorých názvy predstavujú názvy 
skinov. Obsahom týchto adresárov sú obrázky vo 
formáte BMP (farebná hĺbka by mala mať 256 farieb) 
a súbor „SKIN.INI", v ktorom je definovaný príslušný 
skin v adresári. Názvy obrázkových súborov majú 
symbolické názvy, a tak nie je žiadnym problémom zistiť, 
ktorý prvok prostredia sa skrýva v ktorom súbore. 
Obrázky začínajúce imgTop a imgBottom by mali mať 
pevnú výšku 20 pixelov a obrázky začínajúce imgLeft 
a imgRight zas pevnú šírku 20 pixelov. O zvyšok sa už 
určite postará vaša fantázia a kreativita. 

Súčasťou inštalácie sú už 3 vopred pripravené skiny, 
ktoré môžete veľmi dobre využiť ako vzorové príklady 
nielen na obrázky, ale hlavne na „SKIN.INI" súbor. 

V tomto súbore nájdete aj stručný opis položiek, 
ktorých názvy sú logicky odvodené od ich účelu 
(napr. MenuC_Border = rámček menu). Najrýchlejším 
spôsobom teda bude prekopírovanie existujúceho skinu 
do nového adresára a úprava súborov. 

Štefan Stieranka 


Poradňa 


Mám problém so spúšťaním niektorých 
dosovských aplikácií (v DOSe a vo Win). Spustím 
program a dostanem hlášku: Runtime error 200 at 
07D5:0091 a pod. Viem , že je to výpis čísla 
chyby a adresy pamäte, ale neviem, kde je chyba. 
Prosím vás preto o pomoc, resp. radu čo a či sa 
s tým dá niečo urobiť. 

Uvedená chyba sa týka chybného naprogramovania 
v istých verziách jazyka Borland Pascal a súvisí s rýchlymi 
procesormi. Každý procesor, ktorý je rýchlejší, ako 
233 MHz, hlási takúto chybu. Súvisí to so zle vyrátanou 
a neošetrenou časovou slučkou. Jednoduchou opravou, 
ktorá však nemusí vždy pomôcť, je napríklad opravný 


patch BPPATCH zo stránok vynikajúceho počítačového 
časopisu c't - http://www.heise.de/ct. Čím je však proce- 
sor rýchlejší, tým je šanca na opravu menšia (napríklad 
pri Athlone XP 1 ,6 sa mi to takto už nepodarilo opraviť). 
Rovnako nemôžeme opraviť interne spakované progra- 
my, napríklad s programami Exepack, PKLite a podobne, 
pretože ich najprv musíme rozpakovať. Ak si však 
kontrolujú svoju veľkosť a interný súčet CRC, budú to po- 
važovať za zásah vírusu a odmietnu sa spustiť. 

V takom prípade im musíme vytvoriť novú hodnotu CRC. 
Druhým spôsobom je použiť novšie programy, či staršie 
preprogramovať pod iným, opraveným prostredím. 

Stanley 

servis 


Ako dostať z počítača MAXIMUM - 
ideme na grafickú kartu II 


Naše rady na zvýšenie výkonu sa budú týkať grafických 
kariet určených pre zbernicu AGP alebo PCI. Ak má nie- 
kto ešte základnú dosku, ktorá má iba zbernice ISA, v 
takom prípade sa nedá asi nič iné urobiť, iba ju vymeniť. 
Mnohé najnovšie dosky ISA zbernicu už vôbec nemajú, 
čo zasa prináša ďalší problém - ak máme kartu, ktorá 
nemá svoj presný ekvivalent v podobe karty PCI, ne- 
dokážeme ju jednoducho nahradiť. Týka sa to napríklad 
zvukových kariet, rádiokariet, modemových kariet a 
podobne. 

Ďalej sa venujme radám pri kúpe, inštalácii a zapojení 
karty. 

1. Grafická karta a monitor by mali tvoriť dobre 
zohraný tandem. Týka sa to najmä obnovovacej 
frekvencie, ktorá je pri nových videokartách v 
zásade vždy vyššia, ako pri starých. Starší monitor 
ju nemusí vedieť spracovať. Obraz sa rozpadne na 
pruhy a nedá sa vôbec pozerať. Systém Windows, 
ak mu to inak neurčíme, nastaví automaticky ob- 
novovaciu frekvenciu na Optimal, čo býva obyčajne 
najvyššia frekvencia, ktorú karta dokáže spracovať 
pri danom rozlíšení. Riešenie je jednoduché - mo- 
nitor musíme mať správne nainštalovaný, teda 
bude mať maximálne frekvencie napevno obme- 
dzené. Pri typoch PnP je to jednoduché, systém 
obyčajne správne identifikuje typ spolu s maximál- 
nymi hodnotami riadkovej i snímkovej frekvencie. 
Ak máme inštalačné CD k monitoru, môžeme (ale 
nemusíme, o správnu inštaláciu Plug and Play 
monitora sa postará aj štandard VESA DDC) 
nainštalovať ovládače, ktoré sú určené ku konkrét- 
nemu typu. Ak niekto má ešte starý monitor, ktorý 
má so svojou identifikáciou problémy, musíme 
napevno nainštalovať podobný typ v systéme Win- 
dows. Je to však potrebné urobiť vopred, pred vý- 
menou videokarty, pretože potom je to už ťažšie. 

2 . Úplne starý monitor (asi 8-10-ročný, najčastejšie 
14"), ktorý sa môže ešte u niekoho nachádzať, 
predstavuje niekedy poriadny problém. Často taký- 
to typ dokáže pracovať v rozlíšení nanajvýš 640 x 
480 bodov a v obnovovacej frekvencii 60 Hz, čo je 
veľmi nepriaznivé pre oči. Táto hodnota však pred- 
stavuje základnú kompatibilnú frekvenciu pre 
SVGA, preto ju podporuje každá grafická karta 
vrátane najnovších. Ak ju chceme nastaviť, musíme 
systém Windows prinútiť, aby ju používal, najlepšie 
nastavením správneho monitoru „napevno". Staré 
monitory, ak sú typu SVGA, majú možnosť použiť 
najčastejšie ešte dve frekvencie - 800 x 600 a 
1024 x 768 bodov. Prvé rozlíšenie môžu však 
použiť pri obnovovacej frekvencii maximálne 56 Hz 
a druhé často iba s využitím tzv. prekladaného 
režimu - Interlaced, teda pri frekvencii 43 Hz. 
Moderné grafické karty už nedokážu pri takejto 
frekvencii pracovať a už vôbec nepodporujú 
prekladaný režim. V takom prípade máme iba dve 
možnosti - uspokojiť sa s režimom 640 x 480 x 60 
Hz, alebo kúpiť nový monitor. 

3 . Pre lepšie nastavenie môžeme využiť niektorý pro- 
gram na nastavenie frekvencií i ostatných vlastností 
grafických kariet či monitora, napríklad populárny 
PowerStrip. Problém je v tom, že so Shareware 
verziou toho veľa neurobíme, pretože naše nasta- 
venie sa neuloží a budeme nútení po každom rese- 
tovaní nastavovať parametre znovu. Môžeme však 
vyskúšať niektorý iný program, ktorý je vo verzii 
freeware. 

4 . Maximálne použiteľné rozlíšenie súvisí s inštalo- 
vanou pamäťou na grafickej karte a s jej organizá- 
ciou. Dnešné moderné akcelerátory mávajú mini- 
málne 8 MB pamäte, najčastejšie 32-64 MB. Tá, 
samozrejme, nie je využitá celá na 2D grafiku, 

ale aj na pamäť textúr a obrazoviek v 3D grafike. 
Výpočet obsadenej pamäte pri rôznych rozlíšeniach 
je jednoduchý: Napríklad pri rozlíšení 800 x 600 
obsluhuje karta 480 000 bodov (800 x 600 = 

480 000). Ak máme nastavených 16 farieb, teda 


pre každý obrazový bod potrebujeme štvorbitovú 
kombináciu (2 4 = 16 farieb), zaberie jediná obra- 
zovka 1,92 Mb, teda 240 KB. Ak nastavíme 256 
farieb, teda paletu VGA, potrebujeme 8 bitov na 
farebný bod (2 8 = 256 farieb) a obrazovka zaberie 
3,84 Mb, čo je 480 KB. Reálne farby vyžadujú 1 6 
bitov na bod (2 16 = 65 536 farieb), teda budeme 
potrebovať 7,68 Mb pamäte, čo je 960 KB. Dnes 
sa najčastejšie používa režim True Color (24 bitov 
na bod) s paletou 16,7 milióna farieb (2 24 = 1 6 
777 216 farieb), v ktorom potrebujeme 1 1 ,52 Mb, 
čo je 1 ,44 MB pamäte. Pri režime True Color 32 
bitov (okrem farebných zložiek RGB vo formáte 
3x8 bitov sa používa aj 8-bitová zložka Alfa, 
ktorá obsahuje niektoré dálšie informácie, naprí- 
klad pre použitie blikania, hmly, prekrytia a skrytia 
bodu a podobne) bude potreba obrazovej pamäte 
ešte väčšia. Niektoré karty dovoľujú pamäte doplniť 
do prázdnych pätíc, ale na dnešných moderných 
videokartách sú najčastejšie naletované- používajú 
sa pamäťové obvody vo forme súčiastok SMD 
(pre povrchovú montáž). Pamäte zásadne dopĺňa- 
me presne rovnakým typom s rovnakými hodnota- 
mi časovania. Pri použití obvodov SMD je doplne- 
nie - vrátane rôznych opráv - prakticky nemožné, 
ibaže by sme si amatérsky trúfli na túto tech- 
nológiu. 

5 . Organizácia pamätí nám určuje aj to, aká veľkosť 
bude použitá na zobrazenie 2D, teda aké režimy 
bude možné používať a aká veľkosť bude poskyt- 
nutá na 3D grafiku. Tá zaberie podstatne viac 
pamäte, pretože okrem textúr sú tu ukladané 
hotové obrazovky, zväčša je to niekoľko kópií, 
ktoré sa takto môžu rýchlejšie zobraziť. Okrem 
toho organizácia pamätí určuje ich internú bitovú 
šírku vo vzťahu ku grafickému procesoru. Najčas- 
tejšie sa používa šírka 128 bitov, niektoré karty 
používajú DDR RAM 64-bitové pamäte, no niekto- 
ré aj jed nobrá nové SDRAM so šírkou 64 bitov. Platí 
zásada, že čím je bitová šírka väčšia, tým je práca 

s pamäťami rýchlejšia. Organizáciu pamätí určuje 
výrobca a nemôžeme ju dodatočne meniť. 

6 . Dnešné grafické karty dokážu používať na pamäť 
textúr aj operačnú pamäť počítača, s ktorou komu- 
nikujú pomocou zbernice AGP. Niektoré karty ani 
vlastnú pamäť nemajú a komunikujú iba s operač- 
nou pamäťou. Takéto riešenie však prináša značné 
nároky na výkon počítača i na veľkosť jeho operač- 
nej pamäte a hodí sa iba na nenáročné, napríklad 
kancelárske použitie. Ak máme dostatok operačnej 
pamäte, môžeme vyhradiť pre textúry 64 MB aj 
viac. Vyvarujme sa, ak sa to dá, grafických kariet 
bez vlastnej operačnej pamäte. 

7 . Grafickú kartu si vyberáme podľa toho, čomu sa 
budeme v budúcnosti venovať. Ak prevaha našej 
práce je písanie textov, tabuliek a podobných 
kancelárskych činností, potrebujeme obstojnú 2D 
grafickú kartu. Ak pracujeme s obrazom a videom, 
napríklad striháme filmy, kódujeme DVD a podob- 
ne, potrebujeme výkonnú 2D kartu. Ak hráme hry, 
nepohneme sa bez kvalitnej 3D karty. Najťažšiu 
voľbu máme vtedy, ak s počítačom robíme prak- 
ticky všetko - vtedy si musíme zadovážiť výkonnú 

a kvalitnú grafickú kartu, ktorá zvládne všetky 
činnosti. 

8 . Ak máme ešte starú dosku bez zbernice AGP 

a nechceme alebo nemôžeme ju vymeniť za novšiu 
s AGP, voľba kvalitnej karty bude sťažená. Vyhnime 
sa lacnému riešeniu v podobe karty S3 Trio 3D PCI 
alebo Nvidia TNT2 M64 - v prípade, že máme 
kvalitnú a rýchlu dosku s procesorom (napríklad 
po úpravách, ktoré sme opísali v minulých dieloch 
Ako dostať z počítača maximum), takéto karty 
budú predstavovať slušnú brzdu. Na výber máme 
prakticky iba dve možnosti - buď si zadovážime 
drahšiu príslušnú verziu PCI karty s čipom Nvidia 
GeForce 2 MX (jej výkon je podobný ako karty 


GeForce 2 MX200 AGP), napríklad od firmy 
Creative, alebo z druhej ruky zoženieme kartu 
Voodoo3 PCI od 3Dfx. K tejto karte už chýba 
oficiálna podpora, no je pomerne výkonná a lacná, 
spoľahlivá, nemáva problémy s kompatibilitou, 
má kvalitnú časť 2D a stačí na jednoduchšie hry. 

Ak máme v počítači niektorú z verzií kariet Matrox, 
určených na prácu s videom, s ktorým aj pracu- 
jeme, v prípade, že by sme chceli hrať napríklad 
jednoduchšie 3D hry, môžeme kúpiť lacno - z dru- 
hej ruky - prídavnú 3D kartu, napríklad Voodoo2 
od 3Dfx. 

Ale pozor! Málo výkonné PC môže obmedziť 
výkon novej grafickej karty, čiže môže nastať situá- 
cia, že napríklad z 200 MHz Pentiom síce získate 
možnosti 3D zobrazovania, ale počet fps nebude 
v hre dostačujúci. 

9 . Ak pracujeme prevažne s DVD, potrebujeme 
poriadne výkonný počítač s kvalitnou grafickou 
kartou, ktorá obsahuje príslušné hardvérové ob- 
vody na urýchlenie práce s ním. Ak aj v takom prí- 
pade chceme zlepšiť kvalitu obrazu aj zvuku DVD 
a chceme súčasne pri pozeraní DVD s počítačom 
pracovať aj na inej úlohe, nemusíme hneď kupovať 
čo najrýchlejší procesor, pretože pri dekódovaní 
videa má každý procesor čo robiť. Riešením môže 
byť kúpa dekódovacej karty DVD, ktorá za pomer- 
ne lacný peniaz vykoná nenahraditeľné služby. 
Znalci dokonca hovoria, že žiadna kombinácia 
procesorov, grafických kariet a programov nedá 
taký kvalitný výsledok, ako dekódovacia karta. 

Na výber máme v súčasnosti reálne dve možnosti - 
kartu Dxr3 od firmy Creative, alebo Hollywood + 
od Sigma Designs. Obidve karty sú prakticky to- 
tožné, rozdiel je len v nápisoch, pretože aj pre 
Creative ich vyrába ako OEM zákazku firma Sigma 
Designs. Rovnako softvér vrátane driverov, môžeme 
medzi sebou zamieňať. Karta dokáže dekódovať 
obraz v 24-bitovej kvalite, zvuk v norme AC-3, 

DTS a nemá problémy ani s výstupom 4.1 či 5.1 
pre zvukové karty SoundBlaster 1024, 5.1 i Audigy. 
Prepája sa podobne ako prídavné 3D grafické karty 
krátkym káblikom, pretože používa technológiu 
Overlay. 

10 . Výkon grafickej karty nie je nemenný, dokážeme 
ho pomerne jednoducho zmeniť. V praxi najčastej- 
ším spôsobom je pretaktovanie, podobne ako pri 
procesore počítača. Môžeme zmeniť frekvenciu 
pamätí, procesora grafickej karty alebo oboch 
odrazu. Pri zvyšovaní frekvencie sme obmedzení 
jednak použitou technológiou, chladením, no 
najviac typom a rýchlosťou použitých pamätí. Ak 
sme pri pretaktovaní narazili na výkonnostný strop 
a chceme ho dálej prekonať, máme k dispozícii 
oveľa menej známy spôsob - zmenu nastavení 
konfiguračných registrov grafickej karty, podobne 
ako pri čipsete na základnej doske počítača. 
Nastaviť môžeme všeličo - čakacie cykly zberníc, 
pamätí, časovanie, režimy, využívanie špeciálnych 
inštrukcií pre pamäte SGRAM (ak ich máme) 
a mnoho iného. 

Nabudúce: Pokračovanie - inštalujeme grafickú 

kartu 


Stanislav J. Manca 


Oprava: 

V minulom čísle seriálu zaúradoval tlačiarenský škria- 
tok a na konci 1 1 . bodu bolo uvedené: ...Riva TNT2 sa 
dajú kúpiť už len nelegálne. Slovo nelegálne má byť 
správne nahradené výrazom „pod rukou". Čitateľom sa 
ospravedlňujeme. 

Redakcia 

zábava 


FIFA 2002 



Rok sa s rokom stretol a priniesol nám okrem ostat- 
ných športov (NBA 2002, NHL 2002, F1 2001) aj novú 
futbalovú simuláciu od športových majstrov EA Sports. 
FIFA 2002 je teda novým nástupcom série futbalov, 
ktoré tuším od EA Sports fungujú už od roku 1 996. 

Tiež treba povedať, že minulým ročníkom, teda titulom 
FIFA 2001, si to séria obľúbeného futbalu u svojich 
fanúšikov mierne pokazila z viacerých dôvodov, ktoré 
tu nebudem rozoberať. FIFA 2001 je už minulosť a je tu 
jej nástupca. 

Prvé, čo vás má dostať do dobrej futbalovej nálady, 
je úvodné intro, ktoré je celkom dobrou kombináciou 
enginu hry, špeciálnych efektov a mpeg bluringu. Čo je 
však pre vás informačne hodnotnejšie, je fakt, že titulná 
pesnička je od Gorillaz. Myslím, že toto všetko však 
vôbec nie je podstatné. Podstatné sa odhalí až po 
samotnom intre. Uvidíte klasické úvodné menu, 
v ktorom si môžete vybrať priateľský zápas, šampionát, 
sezónu so svojím klubom a ďalšie prípady vašej futbalo- 
vej neukojenosti. 

FIFA 2002 má v sebe obsiahnutých množstvo rôznych 
vrcholových súťaží. Neodlišujú sa príliš, až na to, 
že niekedy hráte s národným tímom a niekedy len 
s vybraným klubom. No v skutočnosti takmer každý 
futbalový fanúšik bude chcieť dohrať všetky tieto súťaže. 
Čo z toho vyplýva? Rapídne sa tým zvyšuje hracia doba. 
Okrem toho tu máme magický faktor multiplayer plus 
hra dvoch hráčov. Jeden je nútený hrať klávesnicou, 
druhý musí používať joystick, gamepad či akýkoľvek iný 
„pákoid". Nemusím tiež pripomínať, že hra dvoch 
hráčov za jedným monitorom si vyžaduje nejakú väčšiu 
uhlopriečku alebo slušné dioptrie. Odmenou vám za to 
bude výborná zábava. Ak sa chystáte hrať na klávesnici, 
nemusíte študovať žiadne manuály dopredu. Ovládanie 
je príjemné a rýchlo si naň zvyknete. 

No, poďme naspäť k podstate FIFA 2002. Otázkou 
recenzie asi je, či je náš tím zahrnutý v ponuke národ- 
ných tímov. Musím odpovedať kladne, je. Aj napriek 
tomu, že niektoré mená sú mierne skomolené, prípadne 
úplne zmenené, je to náš národný tím. Nič vám však 
nebráni vo vytvorení si svojho „Medzigalaktického 
Dream Teamu". V hreje totiž položka na vytváranie 
vlastných hráčov. Túto voľbu môžete využiť pre zmenu 
parametrov akéhokoľvek futbalistu. Môžete z neho 
spraviť zakrpatené a obézne delo, alebo vychudnutého 
a vysokého šikulku. Farba očí, vlasov a nastavovanie 
ďalších mužských parametrov (teda v rámci slušnosti) 
nie je vôbec problémom. S týmto tímom sa následne 
môžete pustiť do akejkoľvek súťaže a odmenou vám 
bude kvalifikácia na majstrovstvá sveta 2002. Koniec 
príbehu už nechávam vašej fantázii a vašim kopačkám. 

Podstatné je tiež, ako hra vyzerá. Keď nazeráte na 
trávnik z nejakého nadhľadu, nemáte veľa možností 
obdivovať grafické krásy futbalistov. Ak má hra spád, tak 
to už tobôž nie. Grafické parádičky si teda môžete 
vychutnať len pri medzistrihoch a pri replay. Medzistrihy 
asi všetci dôverne poznáme, sú to kamerové zábery na 
jednotlivých futbalistov podľa toho, akého 
prečinu/výkonu sa dopustili. Bohužiaľ, musím trochu 
pokritizovať tento fakt, pretože tak máte možnosť 
sledovať medzistrihy len pri strelenom góle, udelenej 


karte alebo striedaní. Pri nepodarenej šanci si však 
kamera nádejného futbalistu ani nevšimne. Tak sa hra 
sem-tam stáva monotónnou a ak sa z toho chcete 
dostať, musíte buď streliť gól alebo niekoho brutálne 
faulovať. Pri týchto medzistrihoch sa teda môže obdivo- 
vať grafické dielo odborníkov z EA Sports. A práve tu 
nastáva paradox. Momentálne hrám popri FIFA 2002 aj 
Medal of Honor: Allied Assault, a ten je na tom s grafi- 
kou asi lepšie ako FIFA. Pritom obe hry sú od Electronic 
Arts, no v prvom je InHouse Engine a v druhom Quake3 
Aréna Engine. Možno by stálo za to pouvažovať 
o Quake3 engine aj pre futbal. Nenechajte sa však 
nejako znechutiť, grafika je aj napriek tomu veľmi kvalit- 
ná. Podľa tvárí spoznáte viacerých futbalistov. Bohužiaľ, 
niekedy robia také grimasy, hlavne keď dajú gól, že 
pochybujete o ich zdraví. Napríklad náš národný tím bol 
tak nadšený svojím gólom, že strúhal úsmevy od ucha 
k uchu. Ja im to verím, že keď dajú gól, tak sú to malé 
Vianoce, ale až také úsmevy? Všetko je v poriadku aj 
s rôznymi druhmi trávnikov a štadiónov, na ktorých 
budete hrať. Trochu mi však vadila extrémna čistota na 
štadiónoch. Dobre vieme, že pri poriadnych zápasoch 
to vždy vyzerá ako na nácviku hádzania dymovníc 
a podobne. No tu nič, všetko čisté ako svedomie doj- 
čaťa. Takže budúci rok by som poprosil aj nejaké tie 
dymové clony, aby nebolo na hráčov vidno a mohli by 
sme sa vyhovárať, prečo sme prehrali. Celé sa to hýbe 
absolútne plynulo na aj na priemernom hardvéri 
Celeron 566@ 850 MHz, 256 MB RAM, GeForce2. 

Ozvučenie by som prirovnal na stupnici k takej 
osmičke z desiatich stupňov. Počas hrania nepočujete 
nič, len divákov a komentátorov a na hudbu narazíte 
až v menu. 

Ako som už spomínal, samotné pobehovanie vám 
spríjemňujú nadšení diváci a komentátori. Diváci skandu- 
jú klasické melódie, do ktorých som sa neraz zamotal. 
Trochu väčšiu ujmu na zdraví mi spôsobili komentátori, 
pri ktorých som mal pocit, že opakujú nonstop to isté. 

Ja viem, že v tomto smere sa toho veľa nedá vymyslieť, 
ale po 20 hodinách s hrou som už vedel, aký komentár 
kedy príde. 

Najľahšiu nastaviteľnú ťažkosť by som nazval „vstup- 
nou". Gól tu strelíte aj naslepo a čoskoro odporúčam 
prepnúť na strednú ťažkosť (Professional). Tu si užijete aj 
kopec zábavy. A tiež si pripravte novú klávesnicu, 
pretože tú pôvodnú otrieskate o najbližšiu stenu 
z dôvodu nonstop debaklov od vybraných tímov. Takúto 
situáciu som riešil postrieľaním stovky nacistov v Medal 
of Honor a s pokojnými nervami som sa vrátil k futbalu. 

Ak to mám všetko nakoniec zhrnúť, tak si myslím, 
že chlapci z EA Sports tento rok mnoho neprepískli 
a máme tu veľmi kvalitný futbal. Niečo ako štandard. 

Hra má však rezervy, a to nielen v grafike. Vytvára sa tu 
tak priestor pre nejakého konkurenta. Pravdou je však 
to, že konkurencia na trhu nie je, takže konečné 
odporúčanie: ak futbal, tak potom FIFA 2002. 

Zoltán Radnóti 

SÚŤAŽ STOP VÍRUS 


Odpovedzte správne na otázku a staňte sa jedným z troch výhercov antivírusového 
softvéru AVG 6.0 

Kedy bola uvoľnená do distribúcie verzia AVG pre Exchange Server 
2000 ? 

A - 2000 
B - 2001 
C - 2002 


Odpovede s adresou môžete posielať e-mailom, faxom alebo poštou na adresu 
redakcie. Výhry venovala spoločnosť CIGLER SOFTWARE Slovakia, a. s. 

(teľ: 02/ 44 46 27 44, www.ciglersw.sk). 

Správna odpoveď z čísla 1/2002 bola: Internetový červ schopný napadnúť aj 
webovský server sa volá I - worm/NIMDA. 


OBJEDNÁVKA PREDPLATNÉHO ČASOPISU PC SPACE 

Objednávam si ročné predplatné za 360 Sk (30 Sk/1 výtlačok) 
Platbu za predplatné vykonám týmto spôsobom: 

POŠTOVOU POKÁŽKOU TYPU „C" 

PREDPLATENÍM VYSTAVENEJ FAKTÚRY 


Priezvisko: 


Meno: 


Firma: 


IČO/D1Č: 

Ulica: Číslo: 


PSC: 


VYPLNENÚ OBJEDNÁVKU ZAŠLITE NA ADRESU: 


L.K. Permanent, spol. s r. o. 
pôšt. priečinok 4 
834 14 Bratislava 34 

tel.: 02/44 45 37 11, fax: 02/44 37 33 1 1 
e-mail: lkperm@lkpermanent.sk 

www.lkpermanent.sk 


Mesto: 


